ނައިބު ރައީސް ފައިސަލް ނަސީމް، ބަންގްލަދޭޝްގެ ބޮޑުވަޒީރާ ބައްދަލުކުރައްވައިފި – Haftha\nނައިބު ރައީސް ފައިސަލް ނަސީމް ބަންގްލަދޭޝްގެ ބޮޑުވަޒީރުގެ އަރިހަށް ކުރެއްވި އިހުތިރާމުގެ ޒިޔާރަތުގެ ތެރެއިން -- ފޮޓޯ: ރައީސް އޮފީސް\nނައިބު ރައީސް ފައިސަލް ނަސީމް، ބަންގްލަދޭޝްގެ ބޮޑުވަޒީރާ ބައްދަލުކުރައްވައިފި\nނައިބު ރައީސް ފައިސަލް ނަސީމް، ބަންގްލަދޭޝްގެ ބޮޑުވަޒީރު ޝެއިޚް ހަސީނާއާ ބައްދަލުކުރައްވައިފިއެވެ.\nނައިބު ރައީސް ބަންގްލަދޭޝަށް ކުރައްވާ ދަތުރުފުޅުގެ ތެރެއިން މިއަދު ވަނީ ބޮޑުވަޒީރު ޝެއިޙް ހަސީނާގެ އަރިހަށް އިހުތިރާމްގެ ޒިޔާރަތެއް ކުރައްވައިފައެވެ. އެ ބައްދަލުކުރެއްވުން އޮތީ މިއަދު މެންދުރު ފަހު ބޮޑުވަޒީރުގެ ގެގޮޅު، ގޮނަބަބަންގައެވެ.\nއެ ބައްދަލުކުރެއްވުމުގައި ނައިބު ރައީސާއި ޝެއިޙް ހަސީނާ ވަނީ ދެ ގައުމުގެ ދެމެދުގައި އޮތް ޒަމާންވީ ގުޅުން އިތުރަށް ބަދަހި ކުރުމާ ގުޅޭގޮތުން މަޝްވަރާ ކުރައްވައިފައެވެ. އަދި ރާއްޖެއާއި ބަންގްލަދޭޝްއާ ދެމެދު ވެވުނު އެއްބަސްވުންތަކާ ގުޅޭގޮތުން މަޝްވަރާ ކުރައްވައި، ދެ ގައުމުގެ ދެމެދުގައި އޮތް ރަހުމަތްތެރި ގުޅުން އިތުރަށް ބަދަހިކުރުމާ ގުޅޭގޮތުން މަޝްވަރާ ކުރައްވާފައި ވެއެވެ.\nނައިބު ރައީސް ފައިސަލް ނަސީމް މިއަދު ވަނީ ބަންގަލްދޭޝްގެ ނެޝަނަލް އިންސްޓިޓިއުޓް އޮފް އެޑްވާންސްޑް ނާސިން އެޑިއުކޭޝަން އެންޑް ރިސާޗް (އެންއައިއައިއޭއީއާރް) އަށްވެސް ޒިޔާރަތް ކުރައްވައިފައެވެ. އެ އިންސްޓިޓިއުޓްގައި ވާހަކަ ދައްކަވަމުން ނައިބު ރައީސް ވަނީ ބަންގްލަދޭޝްއާއި ރާއްޖެއާ ދެމެދު ގާތް ގުޅުމެއް އުފެދިފައިވާކަން ފާހަގަ ކުރައްވައި، ދެ ގައުމުގެ އުސޫލުތަކާއި، ވިސްނުމާއި މަސްލަހަތު އެއްގޮތްކަން ފާހަގަ ކުރައްވާފައި ވެއެވެ.\nއޭގެ އިތުރުން އެމަނިކުފާނު ވަނީ ރާއްޖޭގައި ޒުވާނުންގެ ތަރައްގީއާއި ދުޅަހެޔޮކަމާއި ސިއްހީ ހިދުމަތް ލާމަރުކަޒީ އުސޫލުން ތަރައްގީ ކުރުމަށް ރައީސް އިބްރާހީމް މުހައްމަދު ސޯލިހު ދެއްވާ އަހަންމިއްޔަތުކަން ފާހަގަކުރައްވައިފައެވެ.\nފާހަގަ: ނައިބު ރައީސް ފައިސަލް ނަސީމް, ރާއްޖެ - ބަންގްލަދޭޝް, ބަންގްލަދޭޝްގެ ބޮޑުވަޒީރު ޝައިހް ހަސީނާ


އިތުރު ސަހާބީންގެ ތެރެއިން: ޒައިދު ބުނު ޘާބިތު :: މިކަލް ނޫސް\nއިތުރު ސަހާބީންގެ ތެރެއިން: ޒައިދު ބުނު ޘާބިތު\n28 މާރޗް 2016 15:51\nހިޖުރައިން ދެވަނަ އަހަރެވެ. މަދީނާގެ ދެކުނުން ބަދުރުގެ މައިދާނަށް ދަތުރު ކުރުމަށް ތައްޔާރު ވަމުން ދަނީއެވެ. ދަތުރު ފެށުމުގެ ކުރިން އެންމެ ފަހުގެ އިންސްޕެކްޝަން ކީރިތި ރަސޫލާ (ސއވ) ހައްދަވައިފި އެވެ.\nއުމުރުން ތޭރަ ވަރަކަށް އަހަރުގެ ޅަޒުވާނަކު މުސްލިމުންގެ ސަފުތަކުގެ ތެރެއަށް ވަދެއްޖެއެވެ. އޭނާ ހުރީ ހަގުރާމަށް ތައްޔާރަށެވެ. އަތުގައި އޮތް ކަނޑި ބަލާބެލުމަށް އޭނާގެ އިސްކޮޅަށްވުރެވެސް ދިގު ވާނެ ކަމަށް ބެލެވެއެވެ. އެޅަޒުވާނާ ކީރިތި ރަސޫލާ (ސއވ) ކުރިފުޅު މައްޗަށް ހުއްޓުމަށްފަހު ސަލާމް ގޮވާލުމަށްފަހު ދެންނެވިއެވެ.\n"ﷲގެ ރަސޫލާއަށްޓަކައި އަޅުގަނޑުގެ ނަފުސް ފިދާވަމެވެ. ކަލޭގެފާނާއިއެކު ﷲ ގެ އަދުއްވުންނާއި ދެކޮޅަށް މިހަގުރާމައި ގައި ބައިވެރިވުމުގެ އިޒުނަފުޅު ދެއްވާށެވެ."\nއެޅަޒުވާނާގެ ހިތްވަރު ގަދަކަން ފާހަގަކުރި ނަމަވެސް އެޅަޒުވާނާ ހަގުރާމައި ގައި ބައިވެރިވެވޭ ވަރަށްވުރެ ޅަކަމަށް ނިންމާ ހަގުރާމަ ވެރިންގެ ލިސްޓުން ބާކީ ކުރިއެވެ. އެޒުވާނާ އެބުރި ހިގައިގަތް އިރު މޫނުމަތިން ފެންނަނީ ހިތާމަވެރިކަމާއި ހިތްދަތިކަމެވެ. ތަންކޮޅަކަށް ދިއުމަށްފަހު އަތުގައި އޮތް ކަނޑި ބިއްމައްޗަށް ހަރާލުމަށްފަހު އެކަނޑި ދޫކޮށްލައިފައި އެ ހިގައިގަތީ ވެފައިހުރި މާޔޫސް ކަމެއްގެ ބޮޑު ކަމުންނެވެ.\nކީރިތި ރަސޫލާ (ސއވ) އާއިއެކު ދުޝަމަނުންނާއި އެކު ކުރެވުނު ފުރަތަމަ ހަގުރާމައި ގައި ބައިވެރި ނުވެވުމުން އެޒުވާނާ އެހިތާމާގައި އޭނާގެ މަންމަ ވެސް ބައިވެރިވި އެވެ. ދަރިފުޅަށް މުޖާހިދުން ގެ ލިސްޓުން ޖާގަ ނުލިބުމުންނެ ނެވެ.\nއޭގެ އަހަރެއް ފަހެއެވެ. މުސްލިމުން މުޝްރިކުންނާއި ދެކޮޅަށް ދެވަނަ ކުރެވުނު އުހުދު ހަގުރާމަ އަށް ތައްޔާރު ވަނީ އެވެ. ކަނޑި އާއި ލޮންސި އާއި ތީރާއި އައްޑަނަ ފަދަ ހަގުރާމަވެރި ގަހަނާ އަޅާ ފައި ތިބި ޒުވާނުން ކޮޅެއް މިހަގުރާމައި ގައި ވެސް ބައިވެރިވުމަށް ރަސޫލާ (ސއވ) އަރިހަށް ޖަމާވެއްޖެ އެވެ. މި ޒުވާނުންގެ ތެރެއިން ހަށިގަނޑުގެ ގޮތުންނާއި ހަގުރާމައި ގެ ހުނަރު ވެރިކަމަށް ބެލުމަށް ފަހު ރާފީ އިބުނު ޚާދިޖު އާއި ސަމޫރާ އިބުނު ޖުންދުބު ހަގުރާމަ އަށް ބައިވެރި ކުރި ނަމަވެސް އެއްކަލަ ޒުވާނާ އާއި އެކު ދެވަނަ ޚަލީފާ އުމަރު ބުނު ޚައްތާބު ގެ ދަރިކަލުން އަބްދުﷲ ޖެހުނީ އަބުރާ ގެއަށް ދާށެވެ.\nހަގުރާމައަށް ނިކުތުމަށް އިންތިހާ އަށް ބޭނުންވެފައިހުރި މިޒުވާނާއަށް ހަގުރާމައިގެ މައިދާނުގައި ފުރަތަމަ ބައިވެރިވެވުނީ ޚަންދަގު ހަގުރާމައި ގައެވެ. ނަމަވެސް، މިޒުވާނާ މުސްލިމުންގެ ތެރެއަށް މަޝްހޫރު ވެގެން ދިޔައީ ހަގުރާމަވެރި އެއްގެ ގޮތުންނެއް ނޫނެވެ. ގުރުއާނުގެ އިލްމަށް އަރާހުރި އުސްތާޒެއްގެ ގޮތުގައެވެ. އާދެ! އެއީ ކާކުތޯއެވެ. ގުރުއާން ލިއުމަށް ރަސޫލާ(ސއވ) އަށް ޚިދުމަތް ކުރެއްވި، އަދި ފަހުން ޤުރުއާން ޖަމައަ ކޮށް އެއްކުރުމުގެ އާރުކާޓީ އެއްގެ ރޯލު އަދާކުރި ޒައިދު ބުނު ޘާބިތެވެ.\nޒައިދު ބުނު ޘާބިތު ދުނިޔޭގެ އަލިކަން ދެކެވަޑައިގަތީ ކީރިތި ރަސޫލާ(ސއވ)ގެ ރަސޫލުކަމުގެ ދެއަހަރެއްހާ ދުވަސް ފަހުންނެވެ. ކީރިތި ރަސޫލާ ހިޖުރައަށް ވަޑައިގެންނެވި އިރު ޒައިދުގެ އުމުރަކީ ގާތްގަޑަކަށް 11 ވަރަކަށް އަހަރެވެ. އަންސާރިއްޔަ ބޭކަލެއްކަމަށްވާ ޒައިދަކީ ހަގުރާމަވެރި ފަހުލަވާނަކަށް ނުވި ނަމަވެސް، ތޫނުފިލި ކަމުގެ ނަމޫނާ ބޭކަލަކެވެ.


RELIGION: Koba, Ftir Zakayi dhahkaifin ?\nޒަކާތަކީ އިސްލާމްދީނުގެ ރުކުނެވެ. ޒަކާތުގެ ދެ ބާވަތެއް ވެއެވެ. އެއީ މުދަލު ޒަކާތާއި ފިތުރު ޒަކާތެވެ.\nމިވަގުތު ކުރިމަތީގައި އޮތީ ފިތުރު ޒަކާތުގެ ފަރުލު އަދާ ކުރުމެވެ. އެހެން ކަމުން ފިތުރު ޒަކާތާއި ގުޅޭގޮތުން ކޮންމެހެން އެނގެން ޖެހޭ މުހިންމު ކަންކަމަށް ބަލައިލުން ވެސް ރަނގަޅެވެ.\nފިތުރު ޒަކާތަކީ ރޯދަ މަހުގެ ރޯދަ ހިފާ ނިމުމާ ގުޅިގެން އަދާ ކުރުން ވާޖިބު ވެގެންވާ އަޅުކަމެކެވެ. މި ޒަކާތަށް ފިތުރު ޒަކާތޭ ނަން ދެވުނީ ވެސް މި ސަބަބަށްޓަކަ އެވެ. އެއީ ރޯދަ މަހުގެ ރޯދަ ހިފައި ނިމުމާއި ވިދިގެން އަދާކުރާ އަޅުކަމަށް ވާތީ އެވެ. ރޯދަ ވީލުމަށް އަރަބި ބަހުގައި ކިޔަނީ "އިފްތާރު" އެވެ.\nފިތުރު ޒަކާތް ފަރުލު ކުރެއްވުން\nއިބްނު އައްބާސް رضي الله عنهما ވިދާޅުވެފައި ވެއެވެ: "... ފިތުރު ޒަކާތް ފަރުލު ކުރެއްވީ ރޯދަވެރިޔާ އަށް ބުނެވިފައިވާ ނުރަނގަޅު ބަސްތަކާއި އަދި އަރައިގަނެވިފައިވާ ފާފަތަކުން ތާހިރު ކުރުވަނިވި ކަމެއްގެ ގޮތުގަ އެވެ. އަދި މިސްކީނުންނަށް ލިބޭ ކާނާއެއްގެ ގޮތުގަ އެވެ. (އީދު) ނަމާދުގެ ކުރީގައި އަދާކޮށްފި މީހާއަށް އެއީ ގަބޫލުވެވިގެންވާ ފިތުރު ޒަކާތެވެ. (އީދު) ނަމާދަށްފަހުގައި އަދާކޮށްފި މީހާއަށް އެވާހުށީ ދެވޭ ސަދަގާތްތަކުގެ ތެރެއިން ސަދަގާތެއް ކަމުގައެވެ." -- ހަދީސް ރިވާކުރެއްވީ އަލްއިމާމު އަބޫ ދާވޫނު\nޒަކާތް ދަންކަންޖެހެނީ ކޮން ބައެއް\nފިތުރު ޒަކާތް ނެރުން މުސްލިމުންގެ ތެރެއިން ކުޑަ ބޮޑު އެންމެންގެ މައްޗަށް އޮތް ވާޖިބު ވެގެން ވެއެވެ. އެއީ އީދު ދުވަހާއި އެ ރޭ ކާނޭ މިންވަރަށްވުރެ އިތުރަށް ތަނަވަސްކަން ހުރެއްޖެ ކޮންމެ މީހެއްގެ ފަރާތުން އަދާ ކުރަން ޖެހޭ އަޅުކަމެކެވެ.\nއިބްނު އުމަރު رضي الله عنهما ގެ އަރިހުން ރިވާވެގެންވެއެވެ. "ރަސޫލު ﷲ صلى الله عليه وسلم ގެ ފިތުރު ޒަކާތް ފަރުލު ކުރެއްވީ، ކަދުރުން ސާއެއްގެ މިންވަރުންނެވެ. ނޫނީ ބާރްލީގެ (ހިމަގޮދަނުގެ) ސާއެއްގެ މިންވަރެވެ. އެއީ މުސްލިމުންގެ ތެރެއިން މިނިވަނުންނާއި އަޅުންނާއި، ފިރިހެނުންނާއި އަންހެނުންނާއި، ކުޑަކުދިންނާއި ބޮޑެތި މީހުންގެ ފަރާތުން ދައްކަންޖެހޭ އެއްޗެއްގެ ގޮތުގަ އެވެ." -- ހަދީސް އަލްއިމާމުލް ބުހާރީ\nއަދި ކޮންމެ ބެލެހެއްޓުންތެރިއެއްގެ ބެލެނިވެރިކަމުގެ ދަށުގައިވާ މުސްލިމުންގެ ފަރާތުން ޒަކާތް ނެރެ ދިނުމަކީ، އެބައެއްގެ މަސްއޫލުވެރިޔާއަށް ކޮށްދެވިދާނެ ކަމަކެވެ. ނަމަވެސް އެބަޔަކު އަމިއްލައަށް ނެރުމަކީ އެންމެ ރަނގަޅު ގޮތެވެ. އަދި އެމީހެއްގެ ބެލެހެއްޓުމުގެ ދަށުގައިވާ ޣައިރު މުސްލިމުންގެ ފަރާތުން، ފިތުރު ޒަކާތް ދައްކާކަށް ނުޖެހޭނެ އެވެ. މިސާލަކަށް ގޭގައި ގެންގުޅޭ މަސައްކަތު މީހާއަކީ ޣައިރު މުސްލިމެއް ކަމުގައިވާނަމަ އޭނާގެ ކިބައިން ފިތުރު ޒަކާތް ދައްކާކަށް ނުޖެހޭނެ އެވެ.\nޒަކާތް ނެރެން ޖެހޭ މިންވަރު\nރާއްޖޭގެ ޒަކާތުގެ ކަންކަން ބަލަހައްޓަމުން ގެންދަނީ އިސްލާމިކް މިނިސްޓްރީންނެވެ. އެ މިނިސްޓްރީން ކޮންމެ އަހަރަކު ވެސް ޒަކާތް ނެރެން ޖެހޭ ގޮތުގެ ތަފްސީލް ދަނީ އާންމު ކުރަމުންނެވެ.\nމި އަހަރުގެ ފިތުރު ޒަކާތުގެ ގޮވާމުގެ އަގު\nއާދައިގެ ހަނޑޫ - 15 ރުފިޔާ\nތައިލެންޑު ހަނޑޫ - 48 ރުފިޔާ\nބާސްމަތީ ހަނޑޫ - 105 ރުފިޔާ\nރަތް ހަނޑޫ - 65 ރުފިޔާ\nއާދައިގެ ފުށް - 12 ރުފިޔާ\nއާޓާ ފުށް - 55 ރުފިޔާ\nފިތުރު ޒަކާތް ހައްގުވާ މީހުން\nފިތުރު ޒަކާތް ހައްގުވަނީ މުދަލުގެ ޒަކާތް ވެސް ހައްގުވެގެންވާ މީހުނަށެވެ.\nތައުބާ ސޫރަތުގެ 60 ވަނަ އާޔަތުގައި މާތް ﷲ ވަނީ އެބައިތައް ވަކިވަކީން އަންގަވާފަ އެވެ. އެއީ ފަގީރުންނާއި މިސްކީނުންނާއި، ޒަކާތް ނެގުމުގެ މަސައްކަތްކުރާ އާމިލުންނަށާއި، އަލަށް އިސްލާމުވާ މީހުންނާއި، ދަރަނިވެރިންނާއި، އަޅުން މިނިވަން ކުރުމަށާއި، އަދި ﷲ ގެ މަގުގައި ހަނގުރާމަކުރާ މުޖާހިދުންނަށާއި އަދި ހާލުގައި ޖެހިފައިވާ ދަތުރުވެރިންނަށެވެ.\nއަމިއްލައަށް ޒަކާތް ނެރުން\nތިމާ އަމިއްލައަށް ފިތުރު ޒަކާތް އަދާ ކުރުމަކީ ވެސް ހުއްދަ ވެގެންވާ ކަމަކެވެ. ވީމާ، ފަގީރަކަށް ނުވަތަ މިސްކީނަކަށް ޒަކާތުގެ މިންވަރު ތިމާ އަމިއްލަށް ފޯރު ކޮށްދީފި ނަމަވެސް މި އަޅުކަން އަދާކުރެވުނީ އެވެ. އީދު ނަމާދު ކުރިން މި އަޅުކަން އަދާ ކުރުމަށް ފަރުވާތެރިވުމަކީ ވަރަށް މުހިންމު ކަމެކެވެ. މިއަހަރު ދުރާލައި މިކަމަށް ސަމާލު ވާށެވެ.\nއެހީ: ޝައިހް ހަސަން މޫސާ ފިކުރީ\nޒަކާތް ރޯދަ މަސް


Neymar Real Ah Dhiyumah Huras Alhanee Messi - Vaguthu\nޕީއެސްޖީއާމެދު ހިތްހަމަ ނުޖެހިފައިހުރި ނޭމާ، ރެއާލް މެޑްރިޑަށް ދިޔުމަށް ހުރަސް އަޅަނީ ބާސެލޯނާގެ ކެޕްޓަން ލިއޮނަލް މެސީ ކަމަށް މީޑިއާތަކުން ބުނެފިއެވެ.\nސްޕެއިންގެ އެންމެ ވަރުގަދަ އެއް ނޫސް ކަމަށްވާ މަރްކާއިން ބުނެފައި ވަނީ ރެއާލްއިން ނޭމާ ބޭނުންވި ނަމަވެސް، މެސީގެ ޕްރެޝަރާއެކު ނޭމާއަށް އެ ނިންމުން ނިންމަން ނުކުރޭނެ ކަމަށެވެ. އެ ނޫހުން ބުނެފައިވާ ގޮތުގައި މެސީ ވަނީ ޕާސަލީ ނޭމާއަށް ގުޅާ، އަލުން ބާސާއާ ގުޅެން ބުނެފައެވެ.\nނޭމާ ގެންދަން ބާސާއިން ބޭނުން ނުވާ ކަމަށް ކްލަބުގެ ރައީސް ބުނެފައިވީ ނަމަވެސް، މިއަދު އަނެއްކާވެސް ނޭމާ ގެންދިޔުމުގެ ވާހަކަތަކަށް ބާސާގެ އޮފިޝަލުން އިށީންނާނެ ކަމަށް ނޫސްތަކުން ބުނެއެވެ. ޕީއެސްޖީއާއެކު ނޭމާ ތަމްރީނުތައްވެސް ކުރަނީ ވަކިންނެވެ. އަދި އެންމެފަހުން ކުޅުނު ލީގު މެޗުގައި ނޭމާ ފެނިފައި ނުވާއިރު، ސަޕޯޓަރުން ވަނީ ނޭމާ ފޮނުވާލަން އެދިފައެވެ.\nސަޕޯޓަރުން ނޭމާއާ އިދިކޮޅަށް ވާހަކަތައް ދެއްކި ނަމަވެސް، ޕީއެސްޖީ ކޯޗު ބުނެފައި ވަނީ ނޭމާ މަޑުކުރުވަން ބޭނުުން ކަމަށެވެ. މީގެ ދެ ސީޒަން ކުރިން ބާސާ ދޫކޮށް ނޭމާ ޕީއެސްޖީއަށް ދިޔައީ ދުނިޔޭގެ ރެކޯޑު އަގެއްގައެވެ. އަނިޔާގެ ސަބަބުން ޕީއެސްޖީގައި ކުޅުނު ދެ ސީޒަންގައިވެސް އެންމެ އެކަށީގެންވާ ކުޅުމެއް ދެއްކިފައިނުވާއިރު، އޭނާގެ އަހުލާގީ ބައެއް މައްސަލަތައްވެސް ކުރިމަތިވިއެވެ.\nބާސާއާއެކު ނޭމާ މީގެކުރިން ޗެމްޕިއަންސް ލީގުވެސް ނަގާފައިވާއިރު، އަލުން ޗެމްޕިއަންސް ލީގެއް ހޯދުމަށް ބާސާއިން ކުރަމުންދާ މަސައްކަތަަށް ނޭމާ ފަދަ ކުޅުންތެރިޔަކު އަދިވެސް މުހިއްމެވެ. މެސީއާ ނޭމާ އަބަދުވެސް ގާތްކޮށް ފާހަގަކޮށްލެވޭއިރު، ނޭމާ ރެއާލްއަށް ދިޔުމުގެ ކުރިން މެސީގެ ފޯން ކޯލަށް ޖަވާބެއް ދޭނެ ކަމަށް ބެލެވެއެވެ.\nޕީއެސްޖީ މިރޭ ކުޅޭ މެޗުގައި މެސީ، ނޭމާ، އެމްބާޕޭ ފެންނާނެ\nއޮގަސްޓް 13, 2019 14:28\nނޭމާގެ އަޚުލާޤެއް ހުރިއްޔާ ރޮނާލްޑޯ ޑޮނިމޭޓްކުރި ފަދައިން ނޭމާއަށް ރެއަލް ޑޮމިނޭޓްކުރެވޭނެ! ފަސޭހައިން ބޮލަންޑިއޯ ލިބޭނެ! ހަޤީޤަތުގައި މެސީ އެކަމާ ޙަސަދަވެރިވަނީ! އެހެންވީމާ މަކަރުން ނޭމާ ހިފަހައްޓަނީ! މެސީ އެންމެ ވިދާލި ދުވަސްވަރު ރޮނާލްޑޯއޭ ކިޔާ މީހަކު ރެއަލްއަށް އައިސް އޮތީ މެސީގެ ކަރުބުޑުގައި ހިތިރަހަ ލައްވާލާފައި! ނޭމާ ރެއަލްއަށް ނައްޔާ ކުރިޔަށް އޮތް ދެ އަހަރު ބޮލަންޑިއޯ ގެންދާނީ މެސީ! އެހެންވީމާ ނޭމާއަށް ބޮލަންޑިއޯ ލިބުނަނުދޭން މަކަރަކުން ހިފަހައްޓަނީ!\nއޮގަސްޓް 13, 2019 18:12\nރެއާލް އަށް މާފައިދާވާނެ ނޭމާގެ ބަދަލުގައި އެމްބާޕޭ ގެންދިޔަސް.


Sonevafushi Gai Massaikkai Kuraa Dhivehssakah Covid Jehijje | Hathaavees\nސޮނެވާފުށީގައި މަސައްކަތްކުރާ ދިވެއްސަކަށް ކޮވިޑް ޖެހިއްޖެ\nސޮނޭވާފުށީގެ މޫދު ކޮޓަރިއެއް --\nބ. އަތޮޅުގައި ހިންގަމުން އަންނަ ސޮނެވާފުށި ރިސޯޓުގައި މަސައްކަތް ކުރާ ދިވެހި މުވައްޒަފަކު ކޮވިޑް19 އަށް ޕޮޒިޓިވް ވެއްޖެއެވެ.\nއެރިސޯޓުން ނެރެފައިވާ ބަޔާނެއްގައި ބުނީ އެ ރިސޯޓުގެ މުވައްޒަފަކު ކޮވިޑް19 އަށް ޕޮޒިޓިވްވިކަން އެނގިގެން ދިޔައީ ރިސޯޓުގެ މުވައްޒަފުން ކޮވިޑް19 އަށް ޓެސްޓު ކުރުމުން ކަމަށެވެ. ޕޮޒިޓިވްވި މުވައްޒަފު މިހާރު ވަނީ އެކަހެރިކޮށްފައެވެ.\nއެ މުވައްޒަފަކީ މުވައްޒަފަކާއި ވެސް އަދި އެއްވެސް ފަތުރުވެރިޔަކާވެސް ބައްދަލުވެފައިވާ މުވައްޒަފެއް ނޫން ކަމަށް ރިސޯޓުން ބުންޏެވެ. ކޮވިޑަށް ޕޮޒިޓިވްވި މުވައްޒަފުގެ އިތުރު ސާމްޕަލްއެއް ނަގާފައިވާއިރު އަދި އެ ސާމްޕަލްގެ ނަތީޖާ ނުލިބޭ ކަމަށް ސޮނޭވާފުށިން ބުނެއެވެ.\nކޮވިޑް19 ރާއްޖެއިން ޖެހުނު 2،801 މީހުންގެ ތެރެއިން 1051 މީހުންނަކީ ދިވެހިންނެވެ. ކޮވިޑް19 ޖެހިގެން މިއަދާ ހަމައަށް ރާއްޖެއިން 14 މީހަކު މަރުވެފައިވާއިރު، އެ ބަލިން ރަނގަޅުވި މީހުންގެ އަދަދަކީ 2،302 މީހުންނެވެ.\nPrevious ރައީސް ޔާމީން ޖަލަށް ލުމަށް ސަރުކާރުން ވަނީ އަދީބަށް ބިރު ދައްކާ ޑީލް ހަދާފައި: ޝިޔާމް\nNext އަދީބަށް އުފުލި ދައުވާތައް ބޭރުކޮށްލުމުން ހައިކޯޓުގައި އިސްތިއުނާފުކޮށްފި


ދުނިޔޭގެ އެންމެ މުސްކުޅި ޓެނިސް ކުޅުންތެރިޔާ: އުމުރުން 97 އަހަރުގައި ވެސް ޓެނިސް ކުޅެނީ | Sandhaanu\nދުނިޔޭގެ އެންމެ މުސްކުޅި ޓެނިސް ކުޅުންތެރިޔާ: އުމުރުން 97 އަހަރުގައި ވެސް ޓެނިސް ކުޅެނީ\nޔޫކްރެއިންގެ ޓެނިސް ކުޅުންތެރިއެއްކަމުގައިވާ އުމުރުން 97 އަހަރުވީ ލެއޮނިޑް ސްޓަނިސްލާވްސްކީ ވެފައި ވަނީ މިހާރު ދުނިޔޭގައި ހުރި އެންމެ އުމުރުން ދުވަސްވީ ޓެނިސް ކުޅުންތެރިޔާއަށެވެ. އެހެންވެ އޭނާގެ ނަން ވަނީ އެންމެ މުސްކުޅި ޓެނިސް ކުޅުންތެރިޔާގެ ގޮތުގައި ދުނިޔޭގެ ރެކޯޑު ފޮތުގައި ވެސް ހިމަނާފައެވެ.\nމީޑިއާ ރިޕޯޓުތަކުން އެނގޭ ގޮތުގައި އޭނާ ޓެނިސް ކުޅެން ފެށީ އުމުރުން 30 އަހަރުގައެވެ. މެދުކެނޑުމެއްނެތި އޭނާ ޓެނިސް ކުޅެމުންދާތާ 60 އަހަރަށް ވުރެ ގިނަ ދުވަސްވެއްޖެއެވެ.\nސްޓަނިސްލާވްސްކީ ބުނި ގޮތުގައި އޭނާ ހަފުތާއަކު ތިން ދުވަހު ޓެނިސް ކުޅެން ތަމްރީނުތައް ހަދައެވެ. އަދި އެހެން ދުވަސްތަކުގައި ވެސް ޓެނިސް ކުޅެމެން ގެންދެއެވެ. އޭނާ ދެކޭ ގޮތުގައި އޭނާއަށް މިހާ ގިނަ ދުވަސްވާނދެން ޓެނިސްކުޅުމުގައި ދެމި ހުރެވުނީ ގަވައިދުން ކުޅެ ތަމްރީނު ހަދަމުންދާތީއެވެ.\nސްޓަނިސްލާވްސްކީ: ބޭނުންވަނީ އޭނާގެ އުމުރުގެ ފުރައިގެ މީހުންނަށް ޚާއްޞަ މުބާރާތެއް\nޓެނިސް ކުޅެގެން ބޮޑެތި ކާމިޔާބީތަކެއް ލިބިފައި ނެތަސް އޭނާ ދަނީ ގަވައިދުން މުބާރާތްތަކުގައި ވާދަކުރަމުންނެވެ. ޒުވާން ކުޅުންތެރީންނާ ވާދަކޮށް ހަރަކާތްތެރި މޮޅު ކުޅުމެއް ނުދެއްކުނަސް އޭނާ ދަނީ މުބާރާތްތަކުގައި ބައިވެރިވަމުންނެވެ. މިހާރު އޭނާ ތައްޔާރުވަމުން ދަނީ މިއަހަރުގެ އޮކްޓޯބަރު މަހު ސްޕޭނުގައި ބާއްވާ ސްޕަރ ސީނިއަރ ވޯލްޑް ޗެމްޕިއަންޝިޕްގައި ވާދަކުރުމަށެވެ.\nސްޓަނިސްލާވްސްކީގެ އެދުމަކީ އުމުރުން 90 އަހަރުން މަތީގެ މީހުންނަށް ޚާއްޞަ ޓެނިސް މުބާރާތެއް ބޭއްވުމަށެވެ. އޭރުން އެ މުބާރާތުގެ ޗެމްޕިއަން އޭނާއަށް ލިބުމަކީ އޭނާގެ ވަރަށް ބޮޑު އުއްމީދެކެވެ.\nއުމުރުން 97 އަހަރުގައި ހިނގައިބިނގައިވެ އުޅެވެނީ ވަރަށް މަދު މީހަކަށެވެ. ނަމަވެސް ސްޓަނިސްލާވްސްކީގެ އުމުރުން 97 އަހަރުގައި ޓެނިސް ރެކެޓް ހިފައިގެން ޓެނިސް ކޯޓުތަކުގައި ދުނިޔެއަށް އޭނާ ދައްކަމުން ދަނީ ތާރީޚީ ގޮތުން ފާހަގަ ކުރެވޭ އާދަޔާ ޚިލާފު ނަމޫނާއެކެވެ.


Kuyyakaa nulai3aharakah dhanduverikamah bin dhookuranee | Mihaaru\nކުއްޔަކާ ނުލައި ތިން އަހަރަށް ދަނޑުވެރިކަމަށް ބިން ދޫކުރަނީ\nއެންއީއޯސީން މިރޭ ބޭއްވި ނިއުސް ބްރީފިންގައި އެގްރިކަލްޗަރު މިނިސްޓަރު ޒަހާ ވާހަކަ ދައްކަވަނީ.-- ފޮޓޯ: އަހުމަދު އަވްޝަން އިލްޔާސް/ މިހާރު\n11 އެޕްރީލް 2020 - 23:56\nބިން ހުރި ރަށްރަށުން، ކުއްޔަކާ ނުލައި ތިން އަހަރަށް ދަނޑުވެރިކަމަށް ބިން ދޫކުރަން ނިންމާފައިވާ ކަމަށް އެގްރިކަލްޗަރު މިނިސްޓަރު ޒަހާ ވަހީދު މިރޭ ވިދާޅުވެއްޖެ އެވެ.\nނޭޝަނަލް އިމަޖެންސީ އޮޕަރޭޝަން ސެންޓަރު (އެންއީއޯސީ) ން ބޭއްވި މީޑިއާ ބްރީފިންގައި ޒަހާ ވިދާޅުވީ، ކާނާގެ ޔަގީންކަން ކަށަވަރު ކުރުމަށް ސަރުކާރުން ގިނަ މަސައްކަތްތަކެއް ކުރަމުން އަންނަ ކަމަށެވެ. އެގޮތުން، ދަނޑުވެރިކަން ކުރުމަށް ބިން ދޫކޮށް އެ މަސައްކަތް ފުޅާކުރަން ފަށާފައިވާ ކަމަށް ވިދާޅުވި އެވެ.\nއޭނާ ވިދާޅުވީ، ކުއްޔަކާ ނުލައި ކައުންސިލްތަކަށް ތިން އަހަރަށް ބިން ދޫކުރުމާ ގުޅޭ ކަންކަން ޕްލޭނިން މިނިސްޓްރީއާ ގުޅިގެން ރާވަމުން އަންނަ ކަމަށެވެ. ބިންތައް ދޫކުރާނީ އެގްރިކަލްޗަރު މިނިސްޓްރީން ހަމަޖައްސާފައިވާ ގައިޑްލައިންތަކާ އެއްގޮތަށް ކަމަށް މިނިސްޓަރު ވިދާޅުވި އެވެ.\n"ބޭނުންވަނީ ނަތީޖާ ހާސިލްވާ ގޮތަށް މި މަސައްކަތް ކުރަން. ހަމަ އެކަނި ބިންތަކެއް ކަނޑައެޅުމެއް ނޫން. އެކަމަކު އެ ބިންތަކުން އަޅުގަނޑުމެންގެ ކާނާގެ ޔަގީންކަން، ފުއްދުންތެރިކަން ޔަގީންކުރުމަށްޓަކައި މީހުން ދިރިއުޅޭ ރަށްރަށުން 25 އިން ސައްތައާ ހިސާބަށް މި ކާނާ ނެރުން،" ޒަހާ ވިދާޅުވި އެވެ.\nއޭނާ ވިދާޅުވި ގޮތުގައި، އެ އުސޫލުން ދޫކުރާ ބިންތަކުގައި މިނިސްޓްރީގެ ގައިޑްލައިނާ އެއްގޮތަށް ދަނޑުވެރިކަން ކުރޭތޯ ބަލާނެ އެވެ.\nއިކޮނޮމިކް މިނިސްޓަރު ފައްޔާޒު އިސްމާއިލް މިރޭ ވިދާޅުވީ، ދަނޑުވެރިކަމަށް މިހާރު މި ފެށި މަޝްރޫއަކީ މި އަހަރުގެ ފަހުކޮޅަށް ހަމަޖެއްސި މަސައްކަތެއް ކަމަށެވެ. ނަމަވެސް ކޮވިޑް-19 އާ އެކު، އިގްތިސޯދަށް ކުރިމަތިވެފަިއވާ ދަތިތަކާ ގުޅިގެން، ކާނާގެ ޔަގީންކަން ކަށަވަރު ކުރުމަށް އެ މަސައްކަތް އަވަސްކުރީ ކަމަށް ވިދާޅުވި އެވެ.\nއެސްޓީއޯއިން ވަނީ ދަނޑުވެރިން ހައްދާ ހުރިހާ ބާވަތެއްގެ ތަކެތި ގަންނާނެ ކަމުގެ ޔަގީންކަން ދީފަ އެވެ.\nމިދިޔަ ހަފުތާގައި ބޭއްވި ނިއުސް ބްރީފިންގައި އެ ކުންފުނީގެ މެނޭޖިން ޑިރެކްޓަރު ހުސައިން އަމްރު ވިދާޅުވީ ދަނޑުވެރިކަމުގެ އުފެއްދުންތައް ގަންނަން ނިންމީ އިމްޕޯޓަށް ބަރޯސާވުން ކުޑަ ކުރުވުމަށް ކަމަށެވެ.\nއެސްޓީއޯ އިން ވަނީ ދަނޑުވެރިންގެ އުފެއްދުންތައް ގަންނަން މާލޭގެ ނޯތު ހާބަރު ސަރަހައްދުގައި ޚާއްސަ މަރުކަޒެއް ހުޅުވުމަށް ނިންމައިފަ އެވެ. "އެސްޓީއޯ އެގްރި ސެންޓަރު" ގެ ނަމުގައި ގާއިމްކުރާ އެ ތަން ހުޅުވަން ނިންމާފައި ވަނީ އަންނަ މަހުގެ އެއްވަނަ ދުވަހު އެވެ. ނަމަވެސް މިހާރުއްސުރެ ފެށިގެން އެ މަރުކަޒުގައި ރަޖިސްޓަރީ ވުމުގެ ފުރުސަތު އެސްޓީއޯ އިން ވަނީ ހުޅުވާލައިފަ އެވެ.\nފައްޔާޒް ވިދާޅުވި ގޮތުގައި، ދަނޑުވެރިކަން ކުރުމަށް 44 ރަށެއް މިހާރު ވަނީ ފާހަގަވެފަ އެވެ. ބޭނުން ވަނީ ކާނާގެ ޔަގީންކަން 50 ޕަސެންޓަށް އިތުރުކުރުން ކަމަށް އޭނާ ވިދާޅުވި އެވެ.\nދަނޑުވެރިކަން ފިޝަރީޒް، އެގްރިކަލްޗާ މިނިސްޓްރީ ޒަހާ ވަހީދު، ފިޝަރީޒް މިނިސްޓަރު ފައްޔާޒް އިސްމާއިލް، އިކޮނޮމިކް މިނިސްޓަރު އިކޮނޮމިކް މިނިސްޓަރު އިކޮނޮމިކް ޑިވެލޮޕްމެންޓް މިނިސްޓްރި ރާއްޖޭގެ އިގްތިސާދު އިގްތިސާދު\n48 ކޮމެންޓް, 27 ރިއެކްޝަންސް\nޚިޔާލެއް. ވަޅޯ ބިންތަކެއް ކުއްޔަށް ދިނުމަކުން ދަޑުވެރިކަމެއް ނުކުރެވޭނެ. އެކުވެރި ޤައުމުތަކުގެ އެހީތެރިކަމާއެކު މިޒަމާނުގެ ސްޓައިލަށް، ކުޑަ ބިންކޮޅުގައި މަތިމައްޗަށް ގޮވާންކުރެވޭނެ މަގު ތަނަވަސް ކޮއްދެއްވާ. މަސްވެރިންނަށާއި މަސްވެރިކަމަށް އިންގިލާބު ގެނެސް ދިނުމަށް އެހީތެރިވި ޖަޕާން އަދިވެސް އެއޮތީ ހަމަ އެގާތްކަންމަތީ.\nމިހާރު ތިކަމެއް ނުވާނެ މިވަގުތަކު ގައުމު އޮތްހާލަތުން ނުވެސް ކުރެވޭނެ ގަސްކާނާ އެކަމައް ބޭނުންވާ ސާމާނު ތިޔަމިނިސްޓްރީން ގަންނަން ލިބޭނެތޯ ބޭރުން އެތަކެތި ގެނެވިދާނެތޯ!!\nރާއްޖޭގަ ދަނޑުވެރިން ހައްދާ ބައެއް އެއްޗިހީގަ ވަރަށް ކެމިކަލް ވަސް ދުވާ. ދިރާސާތަކުން ދައްކާގޮތުން ބައެއް ޕެސްޓިސައިޑްސް ތަކުން ކެންސަރުޖެހުމަށް މަގުފަހިވާތީ ބޭރު ގައުމުތަކުގަ ޕެސްޓިސައިޑްސް އުފައްދާ ދުނިޔޭގެ ފެންވަރުގެ ބައެއް ކުންފުނިތަކާ ދެކޮޅަށް ވަރަށް ބޮޑެތި ކޯޓް ކޭސްތައް މިހާރުވެސް ހިނގަމުން އެބަދޭ. ދަނޑުވެރިކަން ފުޅާކުރާއިރު އިތުރަށް މިއެއްޗިހި ރެގިިއުލޭޓްކޮށް މޮނިޓާކޮށް މިކަމަށްވެސް ހައްލެއް ހޯދައިދިނުން ބުއްދިވެރި.\nސަރުކާރުން ތާއަބަދަށް ކުރަނީ ޕްލޭނު. އެއްވެސް ބަޔަކު އެޔަކަށް އެއްވެސް ޒަމާނެއްގައި ޢަމަލު ކުރިތަނެއް ނުފެނޭ. ޕްލޭކުރާ މީހުން ވާންޖެހޭ ކަންކަން ކުރުވާ މީހުންނަށް ވެސް. ޕްލޭނެއް ކުރާ ކޮންމެ މީހަކީ މޮޅުވީހަކަށް ނުވާނެ. ކާމިޔާބު ޕްލޭން ކުރާމީހުން ކާމިޔާބު މީހުންނަށް ވަނީ.\nއައްޑު އަތޮޅުގައި ވެސް އެބަހުރި ބޮޑެތި ބިންތައް އެންވައަރމެންޓް ދަށުގައި އާއި އަނެއްތާކު ދަށުގައި ތާށިވެފައި ބޮޑެތި އޭކަރުން ބިންބިން. ސަރުކާރުން އިސްނަންގަވައިގެން ބިންތައް ދޫކުރުމުގެ މަސައްކަތް ކުރައްވަން ވީނޫންތޯ. ހަމަ އެކަނި ބަލި ކޮންޓްރޯލްކުރަން އުޅުނަކަސް ދެމެހެއްޓެނިވި ވިސްނުމަކާއި ހަމަޔަށް ހަމަ މިހާރުވެސް ރުޖޫޢަ ވާން ޖެހޭ\nކައުންސިލްތަކާއި ހަވާލުކޮށްގެން މިއޮތްހާ ދުވަހު ތިކަމެއް ނުވިއެއްނު. ޓެކްލިކަލް ޕްލޭނީން އާއި ކެޕޭސިޓީ ނުލާ ނޭޝަނަލް ލެވެލްގައި ދަނޑުވެރިކަން އާލާ ނުކުރެވޭނެ. ކައުންތަކުގައި އެވަރުގެ ކެޕޭސިޓީއެއް އޮތް ހަމަ އެންމެ ކައުންސިލެއް ނުފެނޭ.\nސާވިސް އިންޑަސްޓުރީ އަކީ އަވާމެންދުރެއް، ހިންދުކޮޅެއްގެ އުފަލެއް\nޙުސައިން އަލީ، ރ.ވާދޫ\nދަނޑުބިން ދޫކުރަންވީމަ ސަރުކާރަކަށް ނޫން އެނގޭނީ. ކައުންސިލްތަކުގެ ޒިންމާއެއް އެއީ. ބިންތައް މިހާރު ވަނީ ކައުންސިލް ތަކާއި ހަވާލު ކުރެވިފައި. ކިހިނެތް ހަދަންބާ މިއުޅެނީ\nދަނޑުވެރިކަން ކުރެވޭނީ ލޯކަލް ކައުންސިލް ލެވެލްގައި ރަށްރަށުގަހުރި ހުސްބިންތަކުގައި ކާރީގަ ހުރި ފަޅުރަށްރަށުގައި އަތޮޅެއްގެ ރައްޔިތުންނަށް ދަނޑުވެރިކަން ކުރެވޭނެ ފުރުސަތުދީގެން. މިނިސްޓްރީގެ ދައުރަކަށް ވާންވާނީ ކައުންސިލް ތަކުން އެދޭ އެހީތެރިކަން ފޯޜުކޮށްދިނުމާއި ވަސީލަތް ގާއިމުކޮށްދިނުން. މިނިސްޓްރީތަކުން މާބޮޑަށް ވަދެ ލޭންޑުޔޫޒު ޕުލޭނޭ ކިޔާ ގަވައުދުތަށް ހަދާ ކޮންޓްރޯލް ކުރަން އުޅުނީމާ މުސީބާތަކަށްވެ ބޭނުންވާ މީހުންނަށް ދަނޑުވެރިކަން ނުކުރެވިދާނީ


ސިޓީއަށް ފައިނަލުގެ ރަހަ ދައްކާލުމަށްފަހު ކަޓުވާލައި، ރަސްމީ ސްޓައިލުގައި ރެއާލް ފައިނަލަށް – Haftha\nThu, 26 May, 2022, 1:19 pm\nސިޓީއަށް ފައިނަލުގެ ރަހަ ދައްކާލުމަށްފަހު ކަޓުވާލައި، ރަސްމީ ސްޓައިލުގައި ރެއާލް ފައިނަލަށް\nޗެމްޕިއަންސް ލީގުގެ ސެމީ ފައިނަލް ދެ ވަނަ ލެގުގައި ރޭ ރެއާލް މެޑްރިޑުން 3-1 އިން މެންޗެސްޓާ ސިޓީ ބަލިކޮށް ރަސްމީ ސްޓައިލުގައި މުބާރާތުގެ ފައިނަލުން ޖާގަ ހޯދައިފި އެވެ\nސެމީގެ ފުރަތަމަ ލެގު ސިޓީން 4-3 އިން ކާމިޔާބު ކުރި ނަމަވެސް ރެއާލް ފައިނަލުގެ ޖާގައެއް ހޯދީ 5-4 ގެ އެގްރިގޭޓް ނަތީޖާއިން ސިޓީގެ މައްޗަށް ކުރި ހޯދައިގެންނެވެ.\nފަހު ވަގުތު ހިތްވަރު ދައްކައިގެން މެޗު ކާމިޔާބު ކުރުމުގެ ސްޓައިލެއް ގެންގުޅޭ ރެއާލުން ޗެމްޕިއަންސް ލީގުގެ ނޮކައުޓް ތިން މެޗުގައިވެސް އެކަން ވަނީ ތަކުރާރުކޮށްފަ އެވެ. އެގޮތުން ގަދަ 16 ބުރުގައި ޕީއެސްޖީ އަތުން ފަހު ވަގުތު ކުރި ހޯދި އިރު، ކުއާޓާ ފައިނަލުގައި ޗެލްސީގެ ފަރާތުން ބަދަލު ހިފީވެސް ފަހު ވަގުތު އެވެ. މިދިޔަ ސީޒަނުގެ ސެމީ ފައިނަލުން ރެއާލް މެޑްރިޑް ކެޓީ ޗެލްސީ އަތުން ބަލިވެގެންނެވެ.\nސެންޓިއާގޯ ބާނަބެއޫގައި ރޭ ކުޅުނު މެޗުގެ ފުރަތަމަ ހަމަލާ އުފެއްދީ ކައުންޓާ އެޓޭކެއްގައި ޑެނީ ކާވަހާލް ހުރަސްކޮށްލި ބޯޅައަކުން ކަރީމް ބެންޒެމާ އެވެ. ނަމަވެސް އޭނާ ފޮނުވާލި ބޯޅަ ދިޔައީ ހުރަސްދަނޑިމަތިން ބޭރަށެވެ. އެ ފުރުސަތަށްފަހު ރެއާލުން ފޮނުވާލި އެންމެ ހަމަލާއެއްވެސް ގޯލާ އަމާޒެއް ނުވެ އެވެ. އޭގެ ބަދަލުގައި ސިޓީގެ ފަރާތުން ގިނަ ހަމަލާތަކެއް ރެއާލްގެ ގޯލަށް އަމާޒު ކުރި އެވެ. ނަމަވެސް ގޯލެއް ކާމިޔާބެއް ނުވި އެވެ.\nދެ ވަނަ ހާފުގެ ފުރަތަމަ މިނެޓު ތެރޭ ރެއާލަށް ގޯލެއް ޖަހަން ރަނުގެ ފުރުސަތެއް ލިބުނެވެ. ނަމަވެސް ރެއާލްގެ ޑެނީ ކާވަހާލް މުޅިން ހުސްކޮށްލާފައި ގޯލު ކުރިމައްޗަށް ނެގި ބޯޅަ ފޮނުވާލަން އެރި ވިނީޝިއުސް އަށް އެ ބޯޅަ ގޯލާ އަމާޒުކޮށެއް ނުލެވުނެވެ.\nއޭގެ ފަހުން ކާލޯސް ކަސެމީރޯއާއި ކަރީމް ބެންޒެމާވެސް ވިނީޝިއުސްއަށް ރަނގަޅު ދެ ފުރުސަތު ހޯދައިދިނެވެ. ނަމަވެސް އެ ބޯޅަތައް ކޮންޓްރޯލެއް ނުކުރެވި ފުރުސަތު ގެއްލުނީ އެވެ.\nމެޗުގައި ސިޓީން ގޯލު ޖެހީ 74 ވަނަ މިނެޓުގަ އެވެ. މިއީ ބެނާޑޯ ސިލްވާ ކަނާތްފަރާތު އަރިމައްޗަށް ހުސްކޮށްލާފައި ދިން ބޯޅައަކުން ރިޔާދު މާރޭޒް ކާމިޔާބުކުރި ގޯލެކެވެ.\nއެ ގޯލަށްފަހު ރެއާލްގެ ކުޅުން އަވަސްކޮށްލަން އެ ޓީމުގެ ކޯޗު ކާލޯ އަންޗެލޮޓީ ވަނީ ކަސެމީރޯއާއި ލޫކާ މޮޑްރިޗްގެ ބަދަލުގައި މާކޯ އަސެންސިއޯ އާއި އެޑުއާޑޯ ކަމަވިންގާ ކުޅެން އަރުވައިފަ އެވެ.\nރެއާލަށް މެޗުގެ ނަތީޖާ އެއްވަރުކޮށްދީ، މެޗު އިތުރު ވަގުތަށް ގެންގޮސްދިނީ ދެވަނަ ހާފުގައި ބަދަލު ކުޅުންތެރިއެއްގެ ގޮތުގައި ކުޅެން ނުކުތް ރޮޑްރިގޯ އެވެ. މެޗުގެ 89 ވަނަ މިނެޓުގައި އޭނާ އެ ގޯލި ކާމިޔާބު ކުރީ ބެންޒެމާ ހުރަސްކޮށްލި ބޯޅަ ގޯލުގެ ތެރެއަށް ފޮނުވާލައިގެންނެވެ.\nރެއާލަށް އެގްރިގޭޓް ނަތީޖާ އެއްވަރު ކޮށްދިނީވެސް ރޮޑްރިގޯ އެވެ. އެއީ އިތުރު ވަގުތުގެ ގޮތުގައި ދެއްކި ހަ މިނެޓުގެ ތެރެއިން ދެ ވަނަ މިނެޓުގައި ކާވަހާލް ނެގި ބޯޅައެއް ބޮލުން ގޯލަސް ފޮނުވާލައިގެން އޭނާ ކާމިޔާބު ކުރި ގޯލެކެވެ. މެޗުގައި ހެޓްރިކް ފުރިހަމަކޮށްލަންވެސް ރޮޑްރިގޯއަށް ފުރުސަތު ލިބުނެވެ. ނަމަވެސް ހުސްކޮށް ހުރެ އޭނާ ފޮނުވާލި ބޯޅަ ސިޓީގެ ކީޕަރު އެޑަސަން ދިފާއުކުރި އެވެ.\nރެއާލުން ތިން ވަނަ ގޯލެއް ޖަހައި، އެގްރިގޭޓުން ކުރި ހޯދީ މެޗުގެ ފުރިހަމަ ވަގުތު ހަމަވި އިރު، ދެ ޓީމު އެގްރިގޭޓުން އެއްވަރުވެފައި އޮތުމުން ނަތީޖާ ނެރެން ކުޅުނު އިތުރު އިތުރު ވަގުތުގެ ފުރިހަމަ ހާފުގެ ހަތަރު ވަނަ މިނެޓުގަ އެވެ.\nސިޓީގެ ކެޕްޓަން ރުބެން ޑިއާސް އޭރިއާ ތެރެއިން ބެންޒެމާއަށް ކުރި ފައުލަކާ ގުޅިގެން ރެފްރީ ދިން ޕެނަލްޓީ ގޯލަށް ވައްދާލައިގެން ރެއާލް ފައިނަލަށް ގެންގޮސްދިނީ ބެންޒެމާ އެވެ. ރެއާލުން ކުއާޓާ ފައިނަލުގައި ޗެލްސީ ކަޓުވާލީވެސް ފަހު ވަގުތު ބެންޒެމާ ޖެހި ގޯލުންނެވެ.\nމި ނަތީޖާގައި ރެއާލުން މެޗު ނިންމާލަން ދަނިކޮށް، ހާފުގެ ފަހު ސިކުންތުގައި ސިޓީއަށް ކުރި ހޯދަން ފުރުސަތެއް ލިބުނެވެ. އޭރިއާ ތެރެއިން ފޯޑެން ބޮލުން ޖެހި ބޯޅައެއް ކީޕަރު ކޯޓުއާ ދިފާއުކުރި އިރު، އެ ބޯޅަ ދެން ލިބުނީ ސިޓީގެ ފެނާންޑީނިއޯ އަށެވެ. ނަމަވެސް އޭނާ ފައިގައި ރަނގަޅަށް ބޯޅަ ނުޖެހި ދިޔައީ ބޭރުންނެވެ.\nރެއާލުން 17 ވަނަ ފަހަރަށް ޗެމްޕިއަންސް ލީގުގެ ފައިނަލުން ފުރުސަތު ހޯދައި، 13 ފަހަރު މުބާރާތް ކާމިޔާބު ކޮށްފައިވާ އިރު، މި މަހު 28 ވަނަ ދުވަހު ފްރާންސްގެ ޕެރިހުގައި ކުޅޭ ފައިނަލުގައި ރެއާލް ނުކުންނާނީ ލިވަޕޫލާ ދެކޮޅަށެވެ.\nއެންމެ ފަހުން 2018 ވަނަ އަހަރުގެ ފައިނަލުގައި ރެއާލުން ވަނީ 3-1 އިން ލިވަޕޫލްގެ މައްޗަށް ކުރި ހޯދައިފަ އެވެ. އެހެންކަމުން ފައިނަލުގައި ލިވަޕޫލުން ނުކުންނާނީ އެކަމުގެ ބަދަލު ހިފުމަށެވެ.\nފާހަގަ: ރެއާލް މެޑްރިޑް, ބޭރު ކުޅިވަރު, ކުޅިވަރު, މެންޗެސްޓާ ސިޓީ, ފުޓްބޯޅަ, ޗެމްޕިއަންސް ލީގު


AstraZeneca Vaccine Gai Massala Eh Neh Kamah WHO In Anehkaaves Bunevi - Vaguthu\nއެސްޓްރާޒެނެކާ އާއި އޮކްސްފޯޑް ޔުނިވަސިޓީ ގުޅިގެން އުފައްދާފައިވާ ވެކްސިން ޖެހުމުގެ ސަބަބުން ލޭގަނޑުވުމުގެ މައްސަލަ ކުރިމަތިވާ ކަމަށް ބެލެވިގެން ޔޫރަޕްގެ ވަރަށް ގިނަ ގައުމުތަކުން އެވެކްސިން ޖެހުން ވަގުތީ ގޮތުން ހުއްޓާލި ނަމަވެސް ދުނިޔޭގެ ސިއްހަތު ޖަމިއްޔާ އިން އަނެއްކާވެސް ވެކްސިންގައި މައްސަލައެއް ނެތް ކަމަށް ބުނެފިއެވެ.\nޔޫރަޕްގެ އެންމެ ބޮޑެތި ގައުމުތައް ކަމަށްވާ ޖަރުމަންވިލާތާއި، އިޓަލީވިލާތާއި، ފަރަންސޭސިވިލާތުން ވެސް މިހާރު ވަނީ މިވެކްސިން ޖެހުން ވަގުތީގޮތުން ހުއްޓާލާފައެވެ. އަދި އޭގެ އިތުރުން ވެސް ޔޫރަޕްގެ ގިނަ ކުދި ގައުމުތަކުން ވެސް ވަނީ މިހާރު ވެކްސިން ޖެހުން ވަގުތީ ގޮތުން ހުއްޓާލާފައެވެ.\nރާއްޖޭގައި މިހާތަނަށް ޖަހަމުން އަންނަ ކޮވިޝީލްޑް ވެކްސިނަކީ އެސްޓްރާޒެނެކާ އާއި އޮކްސްފޯޑް ގުޅިގެން އުފައްދާ، އަދި އިންޑިއާގެ ސީރަމް ކުންފުނިން ސަޕްލައި ކުރާ ވެކްސިނެވެ. އެހެންކަމުން ރާއްޖޭގައި ޖަހަމުން މިގެންދަނީ ވެސް ޔޫރަޕްގެ ގައުމުތަކުން މިހާރު ޖެހުން ހުއްޓާލާފައިވާ ވެކްސިނެވެ.\nއެސްޓްރާޒެނެކާގެ ވެކްސިން ޔޫރަޕްގެ ގިނަ ގައުމުތަކުގައި ހުއްޓާލުމާއި ގުޅިގެން ޑަބްލިއުއެޗްއޯ އިން މިއަދު ވެސް ބުނީ މިވެކްސިންގެ ސަބަބުން ލޭގަނޑުވާކަން ފާހަގަ ކުރެވިފައި ނުވާކަމަށާއި ނަމަވެސް މިހާރު ލިބެމުންދާ ރިޕޯޓްތަކާއި ގުޅިގެން އިތުރު ކަންކަން ބަލަމުން އަންނަ ކަމަށެވެ.\nމިހަފްތާގެ ކުރީކޮޅު ވެސް ޑަބްލިއުއެޗްއޯ އިން ވަނީ މިހެން ބުނެފައެވެ.\nޖަރުމަންވިލާތާއި، ފަރަންސޭސިވިލާތާއި އަދި އިޓަލީވިލާތުން ވެސް ބުނެފައި ވަނީ އެސްޓްރާޒެނެކާގެ ވެކްސިންގެ ސަބަބުން ލޭގަނޑުވާކަން މުޅިން ކަށަވަރު ކުރެވިފައި ނުވާކަމަށާއި ނަމަވެސް ވެކްސިން ޖެހުން މެދުކަނޑާލާފައި ވަނީ އިތުރަށް ބަލަން ޖެހޭ ކަންކަން ބެލުމަށް ކަމަށެވެ.\nފްރާންސްގެ ރައީސް މެކްރޯން ވިދާޅުވީ ވަރަށް އަވަހަށް ވެކްސިން ޖެހުން އަލުން ފެށިގެންދާނެ ކަމަށް އުއްމީދު ކުރާކަމަށާއި ނަމަވެސް މިވަގުތު އެންމެ މުހިއްމު ކަމަކީ ވެކްސިންގެ ރައްކާތެރިކަން ކަށަވަރު ކުރުން ކަމަށެވެ.\nއެސްޓްރާޒެނެކާ އިން ބުނާ ގޮތުގައި ވެކްސިން ޖަހާފައިވާ 17 މިލިއަން މީހުންގެ ހާލަތު ބެލިއިރު ވެސް ސިއްހީ ބޮޑު ނުރައްކަލެއް އެއިން މީހަކަށް ކުރިމަތިވެފައެއް ނުވެއެވެ. އެއިން އެއްވެސް މީހަކަށް ލޭގަނޑުވުމުގެ މައްސަލަ ދިމާނުވާ ކަމަށް ވެސް އެސްޓްރާޒެނެކާ އިން ބުނެއެވެ.\nމާޗް 15, 2021 21:51\nދުނިޔޭގެ ތަރައްގީ ގައުމުތަކުން ވެކްސިން ހުއްޓާލާތީ ކަންބޮޑުވަނީ ދޯ ޑަބްލިއުއެޗްއޯ!!! ހެހެ ހާސް ނުވޭ. ގިނަ ދިވެހިން ގަޅި ކަމުން ނުވާނެ ތި ކަމަކާ. ތި ވެކްސިން ޖަހައިގެން މީހުން މަރުވީމަވެސް އަޅައެއް ނުލާނެ!!\nމާޗް 15, 2021 22:44\nސީރަމް ކުންފުނިން ޑަބްލިއުއެޗްއޯ ގެ ސްޓްރީން ކޮމެޓީއަށް މިލިޔަން ޑޮލަރުން ރިޝްފަތް ދީފަ ހުރީމަ އޯކޭ ޖަހާނެކަން އިގޭ. އެހެން ނޫނީ އިންޑިއާގެ ސީރަމް ކުންފުންޏަށް ބިލިޔަން ޑޮލަރުގެ ގެއްލުމާއި ކުރިމަތިލާން ޖެހޭނެ. މިހާރުވެސް އެ ވެކްސިން ގަންނަން ކިއޫ ހަދާފަ އެތިބީ ގައުމުތަކުން.\nމާޗް 15, 2021 22:58\nދިވެއްސަކު އިންޑިއާގެ ހޮސްޕިޓަލްއަކަށް ދެއްކީ ކަންފަތައް ރަނގަޅަށް އަޑުނީވިގެން...ކުއްލިއަކަށް ދިމާވި މިމައްސަލައިގަ އޭނާ ޑޮކްޓަރަށް ދެއްކީމާ ބަލަބަލާފަ ބުނީ އެއްވެސް މައްސަލަ އެއްނެތޭ...އެ ދިވެހި މީހާ ރުޅިއައިސްގެން ޑޮކްޓަރާ ދިމާލަށް ބުނީ ކަލެއަށް މައްސަލަ އެއްނެތަސް ތިމަންނައަށް މައްސަލަ އެކޭ..ތިމަންނަ ކަންފަތަށް އަޑެއްނީވެޔޭ...\nމިކަމުގައި އަހަރެމެންވެސް ބުނަން ޖެހޭނީ ހަމަ މިހެން ދޯ\nމާޗް 15, 2021 23:44\n(1) ޑަބްލިޔު.އެޗް.އޯ އަކީ ވަރަށް ބޮޑަށް ވައްކަމާއި ކޮރަޕްޝަން އަށް ގޮސް ހުސްވެފައިވާ ތަނެއް. (2) އެތާނގެ ބޮޑުމީހާ އެންޓޯނިއޯ އަކީ މެޑިކަލް ޑޮކްޓަރެއް ނޫން. (3) ޑަބް.ލިޔު.އެޗް.އޯ އަކީ އަޑިއަޑިން އެތާންގެ ބޮޑު މީހާ އަށް ފައިސާ ދީފި ނަމަ ކޮންމެ އެއްޗެއް ވެސް ބުނެފާނެ ތަނެއް. (4) މި ސަބަބައްޓަކައި ދިވެހިރާއްޖެ އިން ކަންތައް ކުރަންވާނީ އެކަން ދަނެގެން، ކުރިއަރާފައިވާ ޤައުމުތައް ކަންތައްކުރާ ގޮތްބަލައިގެން އެގޮތަށް. (5) އަޅުގަނޑުމެން ގެ އަޙް އެއް ނުވަތަ އުޙްތު އެއްގެ އެންމެ ފުރާނަ އަކީ ވެސް މުޙިއްމު އެއްޗެއް. ކިތަންމެ މުސްކުޅިއަކަސް، ކުޑަކުއްޖަކަސް. (6) ކިތައް ފުރާނަ ތޯ މިފަސް ގަނޑުން މިގެއްލުނީ ؟ (7) ބަލަހައްޓައިގެން ތިބެވޭކަށް ނެތް. (8) ފައިޒާ ވެކްސިން ގެނެސް ދެއްވާ. ތިޔަހެން ނަހައްދަވާ !!!\nމާޗް 15, 2021 23:49\nމި ވެކްސިން ދިވެހިރާއްޖޭ ގައި ޖެހުން ހުއްޓާލާ ފައިޒާ ފަދަ ކޮލިޓީ ވެކްސިން އަކަށް ބަދަލުކުރަން ވެއްޖެ ! އަޅުގަނޑު މެންނަކީ މިހާ ދަށް ފެންވަރެއްގެ ވެކްސިނެއް އެންމެ3ލައްކަ މީހުންނަށް ނުޖެހޭނެ ފެންވަރުގެ ބައެއް ނޫން.\nމާޗް 16, 2021 22:33\nއަސްލު މިއުޅެނީ ވެކްސިން ގެ ވާދަވެރިކަމެއްގަ. އިނގިރޭސިންނަށް، އިއްތިހާދުން ވަކިވީމަ ކޮވިޑު ވެކްސިން ތާށިކޮށް ޖެއްސުންކުރަނީ. އެސްޓްރަޒެނެކާ ހުއްޓުވައިގެން ދޯ އަގުބޮޑު ވެކްސިން ވިއްކޭނީ. އަޑީގަ އޮންނާނީ ޖަރުމަނުވިލާތް


ފެށުން 46\nޔަޢުޤޫބުގެފާނު މިޞްރަށް ވަޑައިގަތުން\n1 ޔަޢުޤޫބުގެފާނު (އިސްރާއީލުގެފާނު) އެކަލޭގެފާނުގެ އެންމެހާ މުދަލަކާއިގެން މިޞްރަށް ވަޑައިގަތުމަށް ދަތުރު ފެއްޓެވިއެވެ. ދަތުރުގެ މަގުމަތީގައި އެކަލޭގެފާނު ބިއުރުސަބްޢައަށް ވަޑައިގަންނަވައި އެކަލޭގެފާނުގެ ބަފައިކަލުން އިސްޙާޤުގެފާނުގެ މަތިވެރި ރަސްކަލާނގެ މާތްﷲ ކިބަފުޅަށް ޤުރުބާން ހުށަހެޅުއްވިއެވެ.2އެރޭގެ ވަގުތެއްގައި މާތްﷲ އެކަލޭގެފާނަށް ނިދާ ފޮނުއްވައި މިފަދައިން އެކަލާނގެ ބަސްވަޙީ ކުރެއްވިއެވެ. ”ޔަޢުޤޫބު ޔަޢުޤޫބު.“\nއަދި ޔަޢުޤޫބުގެފާނު މިފަދައިން ޖަވާބު ދެއްވިއެވެ. ”އަޅާ މިތަނުގައި ހުރީމު.“\n3 އެއަށް ފަހު މާތްﷲ މިފަދައިން ބަސްވަޙީ ކުރެއްވިއެވެ. ”ތިމަންކަލާނގެއީ މާތްﷲ. ތިބާގެ ބަފައިކަލުން އިސްޙާޤުގެ ވެސް ވެރި ރަސްކަލާނގެ. މިޞްރަށް ދާން ބިރުވެތިނުވޭ. އެހެނީ ތިބާގެ ދަރިފަސްކޮޅު އެތާނގައި މަތިވެރި ޤައުމަކަށް ހައްދަވާނަން.4ތިބާއާ އެކުގައި ތިމަންކަލާނގެ ވެސް މިޞްރަށް ވަޑައިގަންނަވާނަމު. އަދި އޭގެފަހުގައި ތިބާ މިޞްރުން ބޭރު ކުރައްވާނަމު. ތިބާ މަރުވާ ހިނދު ތިބާގެ ލޯ ޔޫސުފުގެފާނުގެ އަތުން ލައްޕުވައި ދެއްވާނަން.“\n5 އެއަށް ފަހު ޔަޢުޤޫބުގެފާނު އެކަލޭގެފާނަށް މިލްކުވެގެންވީ އެންމެހާ ތަކެއްޗާއިގެން ބިއުރުސަބްޢައިން ދަތުރަށް ފެއްޓެވިއެވެ. އަދި އެކަލޭގެފާނާއި އެކަލޭގެފާނުގެ އެންމެހައި ދަރިންނާއި އެބައިމީހުންގެ ކުދި ޅަ ދަރިންނާއި އަނބިން ދަތުރު ކުރަމުން ގެންދިޔައީ ސަވާރީގެ ގޮތުގައި މިޞްރުގެ ރަސްގެފާނު ދެއްވި އަސްގާޑިޔާ ތަކުގައެވެ. 6-7 ހަމައެހެންމެ، ކަންޢާނުން އެކަލޭގެފާނަށް ލިބިވަޑައިގެންނެވި އެންމެހައި ޖަނަވާރުތަކާއި މިލްކުގައިވީ އެންމެހާ ތަކެތި އެކަލޭގެފާނާއި އެކުގައި ގެންދެވިއެވެ. ޔަޢުޤޫބުގެފާނު އެކަލޭގެފާނުގެ މުޅި ޢާއިލާ އާއިގެން މިޞްރަށް ވަޑައިގަތެވެ.\nޔަޢުޤޫބުގެފާނުގެ ދަރިކޮޅުގެ މީހުން\n8 ޔަޢުޤޫބުގެފާނުގެ ދަރިންގެ ތެރެއިން މިޞްރަށް ދިޔަ އެކަލޭގެފާނުގެ ދަރިންނަކީ މިއީއެވެ: ރައޫބައިން އަކީ ޔަޢުޤޫބުގެފާނުގެ އެންމެ ދޮށީ ފިރިހެން ދަރިފުޅެވެ.9ރައޫބައިންގެ ދަރިންނަކީ ޙަނޫކު، ފައްލޫ، ޙަޞްރޫން، އަދި ކަރްމީ އެވެ.\n10 ޝިމްޢޫންގެ ދަރިންނަކީ ޔަމޫއީލް، ޔާމީނު، އޫހަދު، ޔާކީން، ޞޫޙަރު އަދި ޝާއޫލް އެވެ. (ޝާއޫލްގެ މަންމައަކީ ކަންޢާނުގެ އަންހެނެކެވެ.)\n11 ލާވީގެ ދަރިންނަކީ ޖަރްޝޫން، ޤަހާތު، އަދި މަރާރީ އެވެ.\n12 ޔަހޫޛާގެ ދަރިންނަކީ ޢީރު، އޫނާން، ޝީލަތު، ފާރަޞް، އަދި ޒާރަޙުއެވެ. (ނަމަވެސް ޢީރު އާއި އޫނާން ވަނީ ކަންޢާނުގައި ނިޔާވެފައެވެ.) ފާރަޞްގެ ދަރިންނަކީ ޙަޞްރޫން އާއި ޙާމޫލްއެވެ.\n13 ޔައްސާކަރުގެ ދަރިންނަކީ ތޫލާޢު، ފުއްވަތު، ޔޫބު، އަދި ޝިމްރޫން އެވެ.\n14 ޒަބޫލޫންގެ ދަރިންނަކީ ސާރަދު، އީލޫން، އަދި ޔާޙިލްއީލް އެވެ.\n15 މަތީގައި ބަޔާން ކުރެވިފައި އެވަނީ ޔަޢުޤޫބުގެފާނަށާއި ލައިއާއަށް މެސޮޕޮތާމިޔާގައި ލިބިފައިވާ އަންހެން ދަރިފުޅު ދީނާގެ އިތުރުން ލިބިފައިވީ ދަރިންނެވެ. ޔަޢުޤޫބުގެފާނު ޢާއިލާގައި ފިރިހެން ދަރިންނާއި އަންހެން ދަރިންގެ އަދަދު މިހާހިސާބަށް ޖުމުލަ ތިރީސްތިނެއް ކަމުގައި ވެއެވެ.\n16 ޖާދުގެ ދަރިންނަކީ ޞިފްޔޫން. ޙައްޖީ، ޝޫނީ، އަޞްބޫން، ޢައިރީ، އަރޫދީ، އަދި އަރްއީލީ އެވެ.\n17 އަޝީރުގެ ދަރިންނަކީ ޔިމްނަތު، ޔިޝްވަތު، ޔިޝްވީ، ބަރީޢަތު އަދި އެބައިމީހުންގެ އުޚުތު ސާރަޙު އެވެ. ބަރީޢަތުގެ ދަރިންނަކީ ޙާބަރު އާއި މަލްކީއީލް އެވެ.\n18 މަތީގައި ބަޔާން ކުރެވިފައި އެވަނީ ލަބާން އޭނާގެ އަންހެން ދަރި ލައިއާއަށް ދިން އަޅު އަންހެން ކުއްޖާކަމުގައިވާ ޒިލްފާއާއި ޔަޢުޤޫބުގެފާނަށް ލިބިވަޑައިގެންނެވި ދަރިންނެވެ. މިބައިގައި މުޅި އެކުޖުމުލަ ސޯޅަ ދަރިން ލިބިފައިވެއެވެ.\n19 ޔަޢުޤޫބުގެފާނާއި ރާޙީލްއަށް ލިބިވަޑައިގެންފައި ވަނީ ޔޫސުފުގެފާނާއި ބަންޔާމީންއެވެ. 20 ޔޫސުފުގެފާނަށް މިޞްރުގައި ލިބިވަޑައިގަތީ ދެ ދަރިކަލުންނެވެ. އެއީ މަނައްސާ އާއި އަފްރާއީމް އެވެ. މި ކުދިންގެ މަންމައަކީ އޫނުގެ ފާދިރީ ފޫޠީފާރަޢުގެ އަންހެން ދަރިފުޅު އަސްނާތު އެވެ.\n21 ބަންޔާމީންގެ ދަރިންނަކީ ބާލަޢު، ބާކަރު، އަޝްބީލް، ޖީރާ، ނަޢުމާނު، އީޙީ، ރޫޝް، މުއްފީމު، ޙުއްފީމް، އަދި އަރުދު އެވެ.\n22 މަތީގައި ބަޔާން ކުރެވިފައި އެވަނީ ޔަޢުޤޫބުގެފާނާއި އެކަލޭގެފާނު އަނބިކަނބަލުން ރާޙީލްއަށް ލިބިވަޑައިގެންނެވި ދަރިން ކަމުގައިވާ ޔޫސުފުގެފާނާއި ބަންޔާމީނަށް ލިބިފައިވީ ކުދިންނެވެ. މި ޢާއިލާގައި ސާދަ މީހުން ހިމެނިގެންވެއެވެ.\n23 ދާނު އަށް ލިބުނު ދަރިފުޅުގެ ނަމަކީ ޙޫޝީމް އެވެ.\n24 ނަފްތާލީއަށް ލިބުނު ދަރިންނަކީ ޔާޙަޞްއީލު، ޖޫނީ، ޔަޞްރު، އަދި ޝިއްލީމު އެވެ.\n25 މަތީގައި ބަޔާން ކުރެވިފައި އެވަނީ ލަބާންގެ އަންހެންދަރި ރާޙީލްއަށް ދިން އަޅު އަންހެންކުއްޖާ ބިލްހާ އަށާއި ޔަޢުޤޫބުގެފާނަށް ލިބިވަޑައިގެންނެވި ކުދިންނެވެ. މި ޢާއިލާގައި ހަތް ކުދިން ވެއެވެ.\n26 ވީމާ، ޔަޢުޤޫބުގެފާނާއި އެކުގައި މިޞްރަށް ވަޑައިގެންނެވި އެކަލޭގެފާނުގެ ދަރިކޮޅުގެ މީހުންގެ ޢަދަދަކީ ފަސްދޮޅަސް ހަޔެކެވެ. މިއީ އެކަލޭގެފާނުގެ ޅީ ދަރިން ނުހިމަނައެވެ. 27 ޔޫސުފުގެފާނަށް މިޞްރުގައި ލިބިވަޑައިގެންނެވި ދެ ދަރިކަލުން ވިއެވެ. ވުމާއެކު، މިޞްރުގައިވީ ޔަޢުޤޫބުގެފާނުގެ ޢާއިލާގެ ޖުމުލަ މީހުންގެ އަދަދު ހަތްދިހަ ކަމުގައި ވިއެވެ.* އެއީ ޔޫސުފުގެފާނާއި، އެކަލޭގެފާނަށް މިޞްރުގައި ލިބިވަޑައިގެންނެވި ދެ ދަރިކަލުން ކަމުގައިވާ މަނައްސާ އާއި އަފްރާއިމް އަދި ޔަޢުޤޫބުގެފާނު ހިމެނުމުންނެވެ.\nޔަޢުޤޫބުގެފާނާއި އެކަލޭގެފާނުގެ ޢާއިލާ ޖާސާންގައި\n28 ޔޫސުފުގެފާނުގެ އަރިހަށް ޖާސާންއަށް ދާންވީ މަގު އަހައި އޮޅުން ފިލުމަށް ޓަކައި އެންމެންގެ ކުރިން ޔަހޫޛާ ފޮނުވިއެވެ. ޔަޢުޤޫބުގެފާނާއި އެކަލޭގެފާނުގެ އަރިހުގައިވީ މީސްތަކުން ޖާސާންއަށް އަށް ވަޑައިގަތުމުން 29 ޔޫސުފުގެފާނު އެކަލޭގެފާނުގެ އަސްގާޑިޔާކޮޅު ތައްޔާރު ކުރައްވައި ޖާސާންއަށް ދަތުރު ކުރެއްވިއެވެ. އަދި އެކަލޭގެފާނުގެ ބަފައިކަލުން ފެނިވަޑައިގަތުމުން ބަފައިކަލުންގެ ހަށިކޮޅުގައި ބައްދަވައި ކޮނޑުފުޅުމަތީގައި އިސްތަށިފުޅު އަޅުއްވައިގެން އޮންނަވައި އެތައް އިރެއްވަންދެން ކީރިތި ކުރެއްވިއެވެ.\n30 އެއަށް ފަހު، އިސްރާއީލުގެފާނު ޔޫސުފުގެފާނަށް މިފަދައިން ވިދާޅުވިއެވެ. ”އަހަރެން މިހާރު މި ދުނިޔެ ދޫކޮށް ދިއުމަށް ތައްޔާރުގައިވަމު. އެއީ އަހަރެންނަށް ތިޔަ ދަރިކަލުންގެ މޫނުފުޅު ފެނިއްޖެމެ. އަދި ތިޔަ ދަރިކަލުން ދުނިޔޭގައި ހުރިކަން މިހާރު އަހަރެންނަށް އެނގުނީތީ ވެސްމެ.“\n31 ޔޫސުފުގެފާނު އެކަލޭގެފާނުގެ ބޭބެއިންނާއި އަދި އެކަލޭގެފާނުގެ ބަފައިކަލުންގެ ޢާއިލާގެ އެންމެތަކުންނަށް މިފަދައިން ވިދާޅުވިއެވެ. ”ތިޔަބައިމީހުން މިތަނުގައި ތިބި ޚަބަރު އަހަރެން ގޮސް ރަސްގެފާނަށް ދަންނަވާނަން. އަހަރެން މިފަދައިން ދަންނަވާނަމު. ’އަހަރެންގެ އަޚުންނާއި އަދި އަހަރެންގެ ބަފައިކަލުންގެ ޢާއިލާ ކަންޢާނު ދޫކުރައްވައި އަހަރެންނާއި އެކުގައި ދިރިއުޅުމަށް ޓަކައި މި ރަށަށް އަތުވެއްޖެޔޭ. 32 އެބައިމީހުންނަކީ ބަކަރި ހުއިހައްޕާ ބައެކޭ، އަދި އޮޅު ޖަނަވާރު ބެލެހެއްޓުމުގެ މަސައްކަތްތެރި ބައެކޭ. ހަމައެހެންމެ އެބައިމީހުން މި ރަށަށް އައި އިރުގައި އެބައިމީހުންގެ މިލްކުގައިވީ އެންމެހާ ތަކެތި ހިފައިގެން އައި ކަމުގައި އަހަރެން ދަންނަވާނަން.‘ 33 ރަސްގެފާނު ތިޔަބައިމީހުންނާއި ބައްދަލު ކުރައްވައި މިފަދައިން އައްސަވާނެ. ’ތިޔަބައިމީހުން ކުރަނީ ކޮންމަސައްކަތެއްހޭ؟‘ 34 އެހިނދު ތިޔަބައިމީހުން މިފަދައިން ބުނޭ. ’އަޅުގަނޑުމެންނީ ދިރިއުޅުމަށް ޓަކައި ޖަނަވާރު ހުއިހައްޕާ ބަޔަކީމުއޭ. އަހަރެމެންގެ ކާބަފައިންވެސް ކުރި މަސައްކަތަކީ ވެސް މި މަސައްކަތޭ.‘ އެއަށް ފަހު މިޞްރުގެ ރައްޔިތުންނާއި ދުރުގައި ޖާސާންގެ ސަރަހައްދުގައި ތިޔަބައިމީހުން ދިރިއުޅުމަށް ރަސްގެފާނު ހުއްދަ ދެއްވާނެ. ސަބަބަކީ ހުއިހައްޕާ މީހުންނާއި ކައިރީގައި އުޅުމަށް އެބައިމީހުން ހިތްހަމަ ނުޖެހޭނޭތީވެ.“\n*46:27 އެއީ ޔޫސުފުގެފާނާއި، އެކަލޭގެފާނަށް މިޞްރުގައި ލިބިވަޑައިގެންނެވި ދެ ދަރިކަލުން ކަމުގައިވާ މަނައްސާ އާއި އަފްރާއިމް އަދި ޔަޢުޤޫބުގެފާނު ހިމެނުމުންނެވެ.


Raees Yameen Ashaai PPMah Thaaeedhu Kuraa Kamah Bune MPLun Gina...\n6 މަސް,3ހަފްތާ, 50 މިނެޓް, 26 ސިކުންތު ކުރިން 2000މަރިޔަމް އިސްއާދާ\nކުރީގެ ރައީސުލްޖުމްހޫރިއްޔާ އަދި ޕްރޮގްރެސިވް ޕާޓީ އޮފް މޯލްޑިވްސްގެ ރައީސް އަބްދުﷲ ޔާމީން އަބްދުލް ޤައްޔޫމްއަށާ ޕީޕީއެމްގެ ފިކުރަށް ތާއީދު ކުރާ ކަމަށް ބުނެ މޯލްޑިވްސް ޕޯޓްސް ލިމިޓެޑްގެ ގިނަ މުވައްޒަފުންތަކެއް ވަޒީފާއިން ވަކިކޮށްފިއެވެ.\nޗެނަލް 13 އަށް މައުލޫމާތު ދެއްވަމުން ވަޒީފާއިން ވަކިކުރި މީހަކު ބުނީ ވަޒިފާގެ ބިރުވެރިކަން އެއްވެސް ބަޔަކަށް ނޯންނާނެ ކަމަށް ބުނެ އައި ސަރުކާރަކުން މިއަދު މި ފެންނަނީ އަނިޔާވެރިވަމުންދާ މަންޒަރު ކަމަށެވެ. އަދި ސިޔާސީ ބޭނުންތަކަށް ވަޒީފާތަކުން މީހުން ވަކި ނުކުރާނެ ކަމަށް މި ސަރުކާރުގެ ރައީސް އިބްރާހިމް މުހައްމަދު ޞޯލިހު އިންތިޚާބުގެ ދުވަސްވަރު ވެސް ވިދާޅުވެފައިވާ ކަމަށް އެ މީހާގެ ވާހަކައިގައި ފާހަގަކުރިއެވެ. އަދި ގެއްލުނު ހައްގު ހޯދަން ވަޒީފާ އާ ބެހޭ ޓްރައިބިއުނަލްއަށް ދާނެ ކަމަށާ ވަޒީފާއިން ވަކިކުރަން ޖެހޭ ސަބަބެއް ނޯންނާނެ ކަމަށްވެސް އެމީހާ ވަނީ ބުނެފައެވެ.\nއަދި އިތުރަށް އެމީހާ ބުނީ ބޯޑުން އެގޮތަށް އެކަން ނިންމީ އިސްތިއުފާ ދޭން އެންގުމުން އިސްތިއުފާ ނުދިނުމުން ކަމަށާ ވަޒީފާގައި ހުރެ ކުށެއް ނުކޮށް އިސްތިއުފާ ދޭން ޖެހޭ ސަބަބެއް ވެސް ނޯންނާނެ ކަމަށެވެ. އަދި އެކަމުގައި އަމަލުކޮށްފައިވަނީ އެއްވެސް އަސާސެއް ނެތް ގޮތަކަށް ކަމަށް އެމީހާ ވަނީ ފާހަގަކޮށްފައެވެ. ޗެނަލް 13 އަށް މައުލޫމާތު ލިބިފައިވާ ގޮތުގައި އެމްޕީއެލުން ވަނީ7މުވައްޒަފަކު ވަޒީފާ އިން ވަކިކޮށްފައެވެ. މި ހަތް ބޭފުޅުންނަކީ އެމްޕީއެލްގެ ބޯޑުގައި ހިމެނޭ ހަތް މުވައްޒަފުންނެވެ.\nމީގެ އިތުރުން ރައީސް ޔާމީންއަށާ ޕީޕީއެމްއަށް ތާއީދުކުރާ ކަމަށް ބުނެ ބައެއް މުވައްޒަފުންގެ ވަޒީފާގެ ފެންވަރު ވެސް ވަނީ ދަށްކުރެވިފައެވެ. އެގޮތުން5ބޭފުޅަކުވަނީ މަޤާމުގެ ގޮތުން ދަށް ކުރެވިފައެވެ. މިކަމާ ގުޅިގެން އެމްޕީއެލްގެ ބަހެއް ހޯދާލުމަށް ކުރި މަސައްކަތް ވަނީ ކާމިޔާބުވާ ގޮތް ނުވެފައެވެ.\nގިނަ އަދަދެއްގެ މުވައްޒަފުން އެމްޕީއެލުން ވަކިކޮށްފައިވާއިރު، މި ސަރުކާރަކީ ރައްޔިތުންގެ ހައްގުތައް ކަށަވަރުކޮށްދެއްވާނެ ކަމަށާއި ވަކި ކުލަޔަކަށް ވަކި ފިކުރަކަށް ބެލުމެއް ނެތި ވަޒީފާގެ ފުރުޞަތު ހަމަހަމަކޮށް ފޯރުކޮށްދެއްވާނެ ސަރުކާރެއް ކަމަށް ރައީސް ޞޯލިހު މީގެ ކުރިން ވިދާޅުވެފައިވެއެވެ.\nނަމަވެސް މި ސަރުކާރު ވެރިކަމާ ހަވާލުވެވަޑައިގެންނެވި ފަހުން ސަރުކާރާ އިދިކޮޅު ފިކުރުގެ މުވައްޒަފުން ވަޒީފާތަކުން ވަކިކޮށްފައިވާކަން ފާހަގަކޮށްލެވެއެވެ.


Suarez ge hatrick aa eku Barcelona in Real balikoffi | Mihaaru\nރެއާލް ކޮޅަށް ލަނޑު ޖެހުމަށް ފަހު ސުއަރޭޒް (ވ) އާއި ކުޓީނިއޯ އުފާފާޅުކުރަނީ.-- ފޮޓޯ: އޭއެފްޕީ\nސުއަރޭޒްގެ ހެޓްރިކާ އެކު ބާސެލޯނާ އިން ރެއާލް ބަލިކޮށްފި\n28 އޮކްޓޯބަރ 2018 - 22:54 8 comments\nމިރޭގެ މެޗަށް ބާސެލޯނާ ނުކުތްއިރު އެ ޓީމު އޮތީ ލީގުގެ ދެ ވަނައިގަ އެވެ. އެއީ ރޭ އެތުލެޓިކޯ މެޑްރިޑް ކުޅުނު މެޗުން މޮޅުވުމުންނެވެ. މި މޮޅާ އެކު ބާސެލޯނާ އަލުން އެއް ވަނަ އަށް އެރީ 10 މެޗުން 21 ޕޮއިންޓް ހަމަކޮށްގެންނެވެ. އެތުލެޓިކޯ ދެ ވަނަައިގައި އޮތީ 10 މެޗުން 19 ޕޮއިންޓާ އެކު އެވެ. ރެއާލް ލީގުގެ ނުވަ ވަނައިގައި އޮތީ 14 ޕޮއިންޓާ އެކު އެވެ.\nމިއީ 2007 ވަނަ އަހަރަށް ފަހު ލިއޮނަލް މެސީ އާއި ކްރިސްޓިއާނޯ ރޮނާލްޑޯ ނެތި ކުޅުނު ފުރަތަމަ އެލްކްލަސިކޯ މެޗެވެ. މިދިޔަ ހަފްތާގައި އަތަށް ލިބުނު އަނިޔާއެއްގެ ސަބަބުން މެސީ އަށް މި މެޗު ގެއްލުނުއިރު، މިރޭގެ މެޗު ބަލަން އޭނާ ދަނޑުގައި އިނެވެ. ރޮނާލްޑޯ ވަނީ މި ފަހަރުގެ ސީޒަން ފެށުމުގެ ކުރިން ރެއާލް ދޫކޮށް އިޓަލީގެ ޔުވެންޓަސް އަށް ބަދަލުވެފަ އެވެ.\nބާސެލޯނާ އިން އެޓޭކިން ގޭމަކުން ފެށިއިރު މެޗުގެ 11 ވަނަ މިނިޓްގައި ލީޑުނެގީ ފިލިއްޕޭ ކުޓީނިއޯ ޖެހި ގޯލުންނެވެ. ޖޯޑީ އަލްބާ ހުސްކޮށްލާފައި ދިން ބޯޅަ ކުޓީނިއޯ ވަނީ ހަމަޖެހިލާފައި ގޯލުގެ ތެރެއަށް ފޮނުވާލައިފަ އެވެ.\nފުރަތަމަ ހާފުގައި ބާސެލޯނާ އިން ލީޑުފުޅާކުރީ ސުއަރޭޒް ޖެހި ޕެނަލްޓީންނެވެ. މި ޕެނަލްޓީ އަކީ ސުއަރޭޒަށް އޭރިއާ ތެރެއިން ރެއާލްގެ ޑިފެންޑަރު ރަފައެލް ވަރާން ފައުލުކުރުމުން ރެފްރީ ދިން ޕެނަލްޓީ އެކެވެ. ރެފްރީ ޕެނަލްޓީ ދިނީ ވީޑިއޯ އެސިސްޓެންޓް ރެފްރީ (ވީއޭއާރް)ގެ އެހީ ހޯދުމަށް ފަހު އެވެ.\nމިރޭގެ މެޗު ބަލަން މެސީ (ކ) އޭނާގެ ދަރިފުޅު އުރައިގެން ދަނޑުގައި.-- ފޮޓޯ: އޭއެފްޕީ\nރެއާލުން ދެ ވަނަ ހާފަށް ނުކުތީ ވަރާންގެ ބަދަލުގައި ލޫކަސް ވަޒްކޭޒް ކުޅެން އަރުވައިގެންނެވެ. އެ ބަދަލާ އެކު ދެ ވަނަ ހާފުގެ ކުރީކޮޅު ރެއާލުން ރަނގަޅަށް ކުޅުނެވެ. މާސެލޯގެ ލަނޑުން އަލުން ރެއާލް މެޗުގެ ތެރެއަށް އައިއިރު، އެ ޓީމަށް ނަތީޖާ ހަމަހަމަކޮށްދޭން ލޫކަ މޮޑްރިޗް ޖެހި ބޯޅަ އަމާޒުވީ ގޯލުގެ ދަނޑިއަށެވެ. އަދި ފަހުން އިސްކޯ އަށް ލިބުނު ފުރުސަތުގެ ބޭނުމެއް ނުހިފުނެވެ.\nރެއާލަށް ލިބުނު ފުރުސަތުގެ ބޭނުން ނުހިފުމުގެ ނަތީޖާއަކަށްވީ ބާސެލޯނާ އިން އެޓޭކް ވަރުގަދަކޮށް އަލުން ދެ ލަނޑުގެ ލީޑެއް ނެގުމެވެ. މެޗުގެ 75 ވަނަ މިނިޓްގައި ސުއަރޭޒް ބާސެލޯނާގެ ތިން ވަނަ ޖެހީ ސާޖީ ރޮބާޓޯ ނަގައިިދިން ބޯޅައަކުން ބޮލުންނެވެ. އަދި އޭގެ އަށް މިނިޓް ފަހުން ސުއަރޭޒް ހެޓްރިކް ފުރިހަމަ ކުރީ ވެސް ސާޖީ ރޮބާޓޯ ދިން ބޯޅައަކުންނެވެ.\nބާސެލޯނާގެ ފަސް ވަނަ ލަނޑު ޖެހީ ބަދަލު ކުޅުންތެރިއެއްގެ ގޮތުގައި މެޗުގެ ފަހު ވަގުތު ކުޅެން ނުކުތް އާޓޫރޯ ވިޑާލް އެވެ. އޮސްމާން ޑެމްބެލޭ ނަގައިދިން ހުރަހަކުން ވިޑާލް މި ލަނޑު ޖެހީ ބޮލުންނެވެ. އިތުރު ލަނޑެއް ޖަހަން ސުއަރޭޒް ޖެހި ބޯޅައެއް ރެއާލުގެ ކީޕަރު ތިބައު ކޯޓުއާ ވަނީ މަތަކޮށްފަ އެވެ. ރެއާލަށް ދެ ވަނަ ލަނޑެއް ޖަހައިދޭން ކަރިމް ބެންޒެމާ އަށް ލިބުނު ފުރުސަތުން އޭނާ ޖެހި ބޯޅަ ދިޔައީ ދަނޑި ކައިރިން ބޭރުންނެވެ.\nމިއީ 2015 ވަނަ އަހަރަށް ފަހު ބާސެލޯނާ އިން އެންމެ ތަފާތު ބޮޑުކޮށް މޮޅުވި ކްލަސިކޯ މެޗެވެ. އެ ފަހަރު ރެއާލް ދަނޑުގައި އެ ޓީމު މޮޅުވީ 4-0 އިންނެވެ. އެ ފަހަރު ރެއާލް ކޯޗަކަށް ހުރި ރަފައެލް ބެނިޓޭޒަށް ވަނީ އޭގެ ދެ މަސް ފަހުން ވަޒީފާ ގެއްލިފަ އެވެ. ރެއާލް ލީގުގެ ނުވަ ވަނައިގައި އޮތްއިރު، އެންމެ ފަހުން އެ ޓީމު ކުޅުނު ހަ މެޗުގެ ތެރެއިން ހޯދުނީ އެންމެ މޮޅެކެވެ. އެ ޓީމުގެ ކޯޗު ހުލެން ލޮޕެޓެގީ އަށް މަގާމުގައި ހުންނަން ޕްރެޝަރު ބޮޑުވެފައިވާއިރު، ރިޕޯޓްތައް ބުނާގޮތުން ކުރިއަށް އޮތް ހަފްތާ ތެރޭގައި އޭނާ މަގާމުން ވަކިކުރުމުގެ ފުރުސަތު ބޮޑެވެ.


Dhe thoofaanaai dhe lockdown ah fahu "Gangubhai"ge shooting ninmaifi\nދެ ތޫފާނާއި ދެ ލޮކްޑައުން އަށްފަހު "ގަންގޫބާއީ"ގެ ޝޫޓިން ނިންމާލައިފި\n"ގަންގޫބާއީ ކަތިއާވަޅީ" ގެ ބަތަލާ އާލިއާ އާއި ޑައިރެކްޓަރު ބާންސާލީ\nޑައިރެކްޓަރު ސަންޖޭ ލީލާ ބާންސާލީގެ އާ ފިލްމު "ގަންގޫބާއީ ކަތިއާވަޅީ" ގެ ޝޫޓިން މުޅިން ނިމިއްޖެކަން ފިލްމުގެ ބަތަލާ އާލިއާ ބަޓް މިދިޔަ އާދީއްތަ ދުވަހު އިއުލާން ކުރުމާއެކު އިންޓަނެޓަށް ހީވީ ބޮޑު ތޫފާނެއް ލައިގެން ހެނެވެ. ބާންސާލީ އާއި އާލިއާގެ ފޮޓޯތައް ޓުވިޓާގައި އެންމެ ކުރީގައި ޓްރެންޑްވަމުން ދިޔައިރު ފޭނުންތަކަށް ހީވީ އީދެއް އައިސްގެން އުޅުނު ހެންނެވެ.\nފިލްމު ނިމުނުކަން އިއުލާންކުރަމުން އާލިއާ އިންސްޓަގްރާމްގައި ޝެއާކުރި ޕޯސްޓެއްގައި ބުނީ ޑިސެމްބަރު 8، 2019 ގައި ޝޫޓިން ފެށި މި ފިލްމުގެ މަސައްކަތް ދެ އަހަރު ފަހުން ނިންމާލެވުނީ ދެ ލޮކްޑައުން އާއި ދެ ތޫފާނާ ކުރިމަތިލުމަށް ފަހު ކަމަށެވެ. ފިލްމުގެ ޝޫޓިންގްގައި ހޭދަވީ ދުވަސްތަކުގައި ފިލްމުގެ ޑައިރެކްޓަރާއި އެކްޓަރުންނަށް ކޮވިޑް-19 އާ ވެސް ހަނގުރާމަ ކުރަން ޖެހުނުކަން އޭނާ ފާހަގަ ކުރި އެވެ.\n"މި ފިލްމަށް ކުރިމަތިވީ މައްސަލަތަކުގެ ވާހަކައަކީ ވެސް ފިލްމެއް ހަދާލަން ވަރަށް ރަނގަޅުވާނެ ވާހަކަތަކެއް،" އާލިއާ ބުނެފައި ވެއެވެ.\nމި ފިލްމު ނިމުނަސް ބާންސާލީއަށް އަދި ހަމަޖެހުމެއް ނޭވާއެއް ލެވޭކަށް ނެތެވެ. އޭނާގެ އާ ވެބް ސީރީޒް "ހީރާ މަންޑީ" ގެ މަސައްކަތް ވަރަށް އަވަހަށް ފަށަން ބާންސާލީ ގަސްތުކުރާތީ އެވެ. ނަމަވެސް މި ވެބް ސީރީޒްގެ މަސައްކަތްކު ރަން ބާންސާލީއަށް މާ ދުރަކަށް ދާކަށް ނުޖެހޭނެ އެވެ. ސަބަބަކީ މި ސީރީޒްގެ ޝޫޓިން އޮންނާނީ "ގަންގޫބާއީ" ވެސް ޝޫޓްކުރި ސްޓޫޑިއޯގެ ހަމަ އެ ފަންގިފިލާގައި ކަމަށް ވާތީ އެވެ.\nނަމަވެސް "ގަންގޫބާއީ" ގެ ސެޓު މުޅިން ހަލާކު ކޮށްލުމަށް ފަހު "ހީރާ މަންޑީ"އަށް ހާއްސަ ސެޓެއް އެ ސްޓޫޑިއޯގައި ތައްޔާރުކުރަން ވަނީ ހަމަޖެހިފަ އެވެ. "ހީރާ މަންޑީ" ގެ ޝޫޓިން ފެށޭނީ ސެޓު މުޅިން ނިމުނީމަ އެވެ.\n"ގަންގޫބާއީ" ގައި ބާންސާލީއާއެކު މަސައްކަތްކުރި މީހަކު ބުނީ އެ ފިލްމުގެ ފަހު ބައި ނިންމުން އެއްގޮތަކަށް ވެސް ފަސޭހަ ކަމަކަށް ނުވި ކަމަށެވެ.\nމުމްބައި އެ ސްޓޭޓަކަށް ނިސްބަތްވާ މަހަރަޝްތުރާގައި ޓީވީ ޝޯތަކާއި ފިލްމުތަކުގެ ޝޫޓިން ގައިޑްލައިންތަކާ އެއްގޮތަށް ބާއްވަން ހުއްދަ ލިބިފައި ވިޔަސް މިހާރު ފެތުރެމުންދާ ކޮރޯނާވައިރަހުގެ ޑެލްޓާ ވޭރިއަންޓްގެ ބިރު ފިލްމު އަދި ޓީވީ އިންޑަސްޓްރީ މީހުންގެ ހިތުގައި ވަރަށް ބޮޑަށް އޮތް ކަމަށާއި އެހެންވެ އެސްޓޭޓުގައި ޝޫޓިން ފެށީ މަދު ބަޔަކު ކަން އޭނާ ފާހަގަ ކުރި އެވެ.\n"ހީރާ މަންޑީ"ގައި ބައިވެރިވާ ތަރިންނަކީ ސޮނާކްޝީ ސިންހާ، ހުމާ ގުރޭޝީ، ނިމްރަތު ކޯރު، ސަޔާނީ ގުޕްތާ އަދި މަނީޝާ ކޮއިރާލާ އެވެ.\nމިއުޒިކަކީ މި ޝޯގެ މުހިއްމު ބަޔަކަށް ވާތީ މިއުޒިކް ޑައިރެކްޓަރު އިސްމާއިލް ދަރްބާރް އާއި ބާންސާލީ ގުޅިގެން އެ މަސައްކަތް ވެސް މިހާރު ދަނީ ކުރަމުންނެވެ. ބާންސާލީގެ ޕްރޮޑަކްޝަން ހައުސް އިން ޕްރޮޑިއުސްކުރާ މި ސީރީޒް ޑައިރެކްޓްކުރާނީ ވީބޫ ޕޫރީ އެވެ.


Raees Nasheed Majileehah 444 Rufiya Dhakkavaifi - Vaguthu\nރައީސް ނަޝީދު މަޖިލީހަށް 444 ރުފިޔާ ދައްކަވައިފި\nރައްޔިތުންގެ މަޖިލީހުގެ ރައީސް މުހައްމަދު ނަޝީދު ކުރެއްވި ރަސްމީ ދަތުރުފުޅެއް ނިންމާލުމަށް ފަހު، އެހެން ރަށަކަށް ދިއުމުން މަޖިލީހުގެ އިދާރާގެ ދެ މުވައްޒަފެއްގެ ޓިކެޓަށް އިތުރުވި 444 ރުފިޔާ ދައްކަވާފައިވާ ކަމަށް މިއަދު އެމަނިކުފާނު ވިދާޅުވެއްޖެެއެވެ.\nއެ ފައިސާ މަޖިލީހުގެ އިދާރާއަށް ދައްކަވަން ރައީސް ނަޝީދަށް އެންގެވީ އެންޓި ކޮރަޕްޝަން ކޮމިޝަން (އޭސީސީ)އިންނެވެ.\nއެއީ ރައިސް ނަޝީދު އެމްޑީޕީގެ އެކްޓިވިސްޓުންނާ ބައްދަލުކުރައްވަން ކުރައްވާ އަމިއްލަ ދަތުރުތަކުގައި ދައުލަތުގެ މުވައްޒަފުންނާއި ވަސީލަތް ބޭނުންކުރައްވައިގެން ރަސްމީ ދަތުރެއްގެ ގޮތުގައި މަޖިލިހުގެ ރަސްމީ މީޑިއާ ބޭނުންކޮށްގެން ކަވަރު ކުރަމުންދާ ކަމަށް ބުނެ، އަމިއްލަ ފަރާތަކުން ހުށަހެޅި މައްސަލަ ބެލުމަށް ފަހުއެވެ.\nމިއަދު ރައްޔިތުންގެ މަޖިލީސް ކުރާ ގޭގައި ބޭއްވި ނޫސްވެރިންގެ ބައްދަލުވުމުގައި ރައީސް ނަޝީދު ވިދާޅުވީ، މިހާރު އެ ފައިސާ ދައްކަވާފައިވާ ކަމަށެވެ.\nރައީސް ނަޝީދު މަޖިލިސް ހިންގަމުން ދަނީ ވަރަށް ޚުދުމުހުތާރުކޮށް: މަލީހް\nމަލީހަށް ކިޔަނީ ކޮން "ނަމެއްތޯ" ރައީސް ނަޝީދު ތަކުރާރުކޮށް ސުވާލު ކުރައްވައިފި\nރައްޔިތުންގެ ފައިސާ އިން 2ރުފިޔާ ނެގިއަސް ވަގަކައްވާނީ.\nޖޫން 15, 2020 16:31\nކެނޭރީގޭ ނަށީދު ވީމާ ވަގަށް ނެގިއެއްޗެއް އަނބުރާދިނީމާ ދައުވާ ނުކުރެވޭ. މިއީ ކޮންކަހަލަ އަދުލު އިންސާފެއްގެ ވެރިބައެއް. ކިތަންމެ ވަރެއްވިޔަސް ވައްކަން ކޮށްފައި އެއޮތީ.\nއިއުތިރާފް ވެއްޖެ އެވެ. ބަލަން ޖެހޭ މައްސަލަ އެކެވެ. ތަގުގީގު ކުރަން ވީ އެވެ.\nޖޫން 15, 2020 17:11\nއެހެންވީމަ މިހާރުމިންގަނޑެއް ޚިޔާނާތްތެރިވާމީހުނަށް ކަނޑައެޅުނީތާ! ޚިޔާނާތްވެފަ އޭގެފައިދާނަގާފަ ލާރިކޮޅުދައްކާލީމަ ހުދުކާފޫރަށްވާހެންމައްސަލަހުލިވެނިމުނީދޯ؟ ދެންތިބިމީހުނަށްވެސް އެހެންވާންޖެހޭނެތާދޯ؟ 1ރުފިޔާއެކޭ މިލިއަންރުފިޔާއެކޭ ޚިޔާނާތްވާންޖެހޭނީހަމަޚިޔާނާތަށް އެހެންމީހުންވެސް އަވަހަށްލާރިކޮޅުދައްކާލާ އަދީބުވެސްލާރިކޮޅުދައްކާލީމަ އަލުންޓޫރިޒަމްމިނިސްޓަރުގެމަގާމު ލިބޭނެތާދޯ އަދިބަންދުގަހުރީތީ ބަދަލުގެގޮތުގައިކިހާވަރެއްލިބޭނެބާ؟\nކަލޯ ތިޔައީ ހަރަދުކުރި ވަރެއްނު ކަލޭކޭވަރު ކަލެޔައް އެނގޭނީ ނިކަން ކެރެންޏާ ކާލިވަރު ބުނެލަބަލަ.\nޖޫން 15, 2020 18:24\nބޮޑު ވަގު އަންނި މިގައުމުގެ ހަލާާކު\nޖޫން 15, 2020 18:45\nވަށްކަން ކުރިކަމަށް އެއްބަސްވީ ދެން އަވަހަށް ހުކުން ކުރޭ ބޮޑު ވަގު\nޖޫން 15, 2020 19:57\nމިގައުމުގެ ބާގީ ލާދީނީ ނަސީދު.\nޖޫން 15, 2020 20:15\nހެ ހެ ހެ މުލުވަގަސް ކަޅުވަގަސް ދޮންވަގަކަސް ވަގު ވާނީ ވަގައް ބޮޑުވަގު ނަސީދު ލާރިގަންޑު ބަނޑުއަޅާލީމަ އެމް ޑީޕީ ޔައް އޯކޭ ރިހާކުރުފުޅިއެއް ވަގައްނެގީމަ ޖަލައް މީކޮންކަހަލަ ދެއުަޅިެއްނުވާ އިންސާފެއް މިކަހަލަ ދެއުޅިއެއްނުވާ ސަރުކަރަކުން ކުރާނީވެސް ކަޑަ ކަންތައް އަބުރަހާ އިސްތިއުފާ ދީފަގޮސް ގޭގަ އޮވެބަލަ\nޖޫން 15, 2020 22:26\nމިއީ ވައްކަމެއް ނޫންތަ\nޖޫން 15, 2020 23:04\nތިހެން ތިކަން އޮންނަނަމަ ވަރަށް ސަޅި. ފަޅާ އަރައިފިނަމަ އެއަދަދެއް ދައްކާނީ. ވެރިޔަކަށް އެއްދުވަސް ވަގަށް ހާސްދުވަސް. ފަޅާ އަރާދުވަހު ފައިސާ ދައްކާފަ އަނެއްކާ ކުރިޔަށްވުރެ ބާރަށް އުޅެގަންނަށްވީ. ފަސްއަހަރު ނިމޭއިރު ހުންނާނީ މުއްސަނދިވެފަ. އެންމެނާމެދު ތިއުސޫލު އޭސީސީން ގެންގުޅޭނެކަމަށް ފެނޭ. ޤާނޫނުގެ ކުރިމަތީގަ އެންމެން ހަމަހަމަވާނެ. އެމްޑީޕީ ކުރިމަތީގަ އެކަން އެހެންނުވިޔަސް.\nޖޫން 16, 2020 08:39\nނަޝީދަކީ ދައުލަތުގެ ތަކެތިން ވައްކަން ކުރެއި. މިމައްސަލަ ނަޝީދުވީމާ ޝަރިއަތްނުކޮށް ނިންމާލީ. ޝަރިއަތް ތެދުވެރިކަމާއެކު ކުރިނަމަ ޙުކުމެއްއަންނާނެ، މީ މަކަރުހެދުމަކީ، ވައްކަން ކުރުމަކީ، ތަފާތުކުރުމަކީ، ހީލަތްތެރިކަމަކީ،\nޖޫން 16, 2020 12:12\nއެންމެހާ ޚިޔާނާތްތެރިންނަށާާއި ވަގުންނަށްވެސް އެއްހަމައެއް އޮނަނަންވާނެ. ކޮންމެ ވަގަކަށްވެސް އެވަގަކު ވައްކަންކުރިކަން ސާބިތުވުމަށްފަހު ވަގަށްނެގި މުދަލެއް ނުވަތަ ފައިސާއެއް އަނބުރާ ދިނުމުން މިނިވަންވާންޖެހޭނެ.


"Youth For Nation" Ge Namugai Forum Eh Baavvaifi - Vaguthu\n"ޔޫތު ފޯ ނޭޝަން" ގެ ނަމުގައި ފޯރަމެއް ބާއްވައިފި\nމިނިސްޓްރީ އޮފް އިސްލާމިކް އެފެއާސްއާއި ނޭޝަނަލް ކައުންޓަރ ޓެރަރިޒަމް ސެންޓަރާއި ގުޅިގެން "ޔޫތު ފޯ ނޭޝަން" ޓޯކް ފޯރަމްގެ ނަމުގައި މަޝްވަރާ މަންސައެއް މިއަދު ބާއްވައިފިއެވެ.\nނެޝެނަލް އާޓް ގެލެރީގައި މިއަދު ހެނދުނު އޮތް މި ހަފްލާ ޝަރަފުވެރި ކޮށްދެއްވާފައިވަނީ ޑިފެންސް މިނިސްޓަރު އާދަމް ޝަރީފު އުމަރެވެ.\nމިއީ ދިވެހި ޒުވާނުންގެ ހިތުގައި ޤައުމީ ލޯތްބާއި އެއްބައިވަންތަކަން އާލާކުރުމުގެ ގޮތުންނާއި ދިވެހިރާއްޖޭގައި އިސްލާމީ ވަޙުދަތު ހިފަހައްޓައި، އިސްލާމީ ތަޤާފަތް ދިރުވުމަށް ޒުވާނުންނަށް ޚާއްސަކޮށްގެން ކުރިއަށްގެންދާ ފޯރަމްއެކެވެ.\nއޭގެއިތުރުންވެސް އިސްލާމިކް އެފެއާސްގެ ޒިޔާދު ބާގިރާއި ބައެއް މުއައްސަސާ ތަކުގެ އިސްފަރާތްތަކާއި ބައެއް މުއައްޒަފުންވެސް ވަނީ ބައިވެރިވެފައެވެ.\nމި ފޯރަމްގައި މިނިސްޓަރު ބާގިރު ދެއްކެވި ވާހަކަފުޅުގައި އޭނާ ވަނީ ގައުމުގައި ޒުވާނުންގެ ހިއްސާ ބޮޑުކަމަށާއި އަދި ކާބަފައިން ހޯދައިދިފައިވާ ޝަރަފާއި މަތިވެރިކަން މިއަދުގެ ޒުވާނުން ދަމަހައްޓަން ވާނެކަމަށް ވިދާޅުވެފައެވެ.\nމި ފޯރަމްގައި ބައިވެރިވެފައިވާ މުއައްސަސާތަކުގެ ތެރޭގައި ހިމެނެނީ ސްޓެލްކޯ، މޯލްޑިވްސް ނޭޝަނަލް ޔުނިވާސިޓީ (އެމް.އެން.ޔޫ)، ދިވެހިރާއްޖޭގެ އިސްލާމިކް ޔުނިވާސިޓީ، މެޕްސް ކޮލެޖް، ކްލިކް ކޮލެޖް، އެލައިޑް އިންޝުއަރެންސް، ދިރާގު، ޕީއެސްއެމް، ގްރޭޓާ މާލެ، މޯލްޑިވްސް އިސްލާމިކް ބޭންކް، ހައުސިން ޑިވެލޮޕްމެންޓް ކޯޕަރޭޝަން، މޯލްޑިވްސް ޕޯސްޓް އަދި އެސްޓިއޯއެވެ.\nމި ފޯރަމް ޝަރަފުވެރިކޮށްދެއްވާ މިނިސްޓަރު އާދަމް ޝަރީފު އުމަރު ދެއްކެވި ވާހަކަފުޅުގައި ވިދާޅުވެފައިވަނީ ކާބަފައިންގެ އާދަކާދަ ދެމެހެއްޓުމުގެ ވިސްނުން އަދުގެ ޒުވާނުންގެ އެބަހުރި ކަމަށާއި ނަމަވެސް މިއަދު އެފަދަ ބައެއް ކަންކަން މިއަދު ދަނީ ބަދަލުވަމުން ކަމަށެވެ.\n"ހިތްހަމަ ޖައްސާލުމަށް ކުޅޭ ކުޅިވަރުތަކާއި އިޖްތިމާއީ ގޮތުން އެކަކު އަނެއްކަކަށް އޮންނަ ގާތްކަމާއި ރަހުމަތްތެރިކަން ދައްކުވައިދޭ ކުޅިވަރު ތަކަކީވެސް އަޅުގަނޑުމެންގެ އާދަކާދަ އާއި ސަގާފަތާއި ގުޅިފަ އޮންނަ ކަމެއް. އެހެންނަމަވެސް، އަޅުގަނޑުމެންގެ އާދަކާދަ އާއި ސަގާފަތާއި ގުޅިފަ އޮތް ކަމެއް ނޫން އީދުގެ އުފަލުގައި ކުޅޭ ފެންކުޅިއަކީ. އަޅުގަނޑުމެންގެ އާދަކާދަ އާއި ސަގާފަތާއި ގުޅިފަ އޮތް ކަމެއް ނޫން ފެނުގެ ތެރެއަށް ކުލަ އަޅައިގެން ފެންޖެހުން" މިނިސްޓަރު އާދަމް ޝަރީފު ދެއްކެވި ވާހަކައިގައި ވިދާޅުވެފައިވެއެވެ.\nއޭގެއިތުރުންވެސް އެފަދަ ކަންކަމަކީ އިސްލާމް ދީނާއި ފުށޫ އަރާފަދަ ކަންތައްތައް ކަމަށްވެސް އާދަމް ޝަރީފުވަނީ ވިދާޅުވެފައެވެ.\nމި ފޯރަމްއަކީ މިއަދުގެ ނިޔަލަށް ކުރިއަށް ގެންދިޔުމަށް ހަމަޖެހިފައިވާ ފޯރަމްއެކެވެ.


Dhivehi Premier League Ge Thinvana Burugaives 8 Team Vaadha Kuraane - Vaguthu\nދިރާގު ދިވެހި ޕްރިމިއާ ލީގު 2018ގައި ޓީސީ އާއި އީގަލްސް ބައްދަލުކުރި މެޗް - ވަގުތު އިމޭޖްސް: އަޝްހާދު އަބްދުﷲ\nކުރިއަށް އޮތް ސީޒަނުގެ ދިރާގު ދިވެހި ޕްރިމިއަރ ލީގުގެ ތިންވަނަ ބުރުގައިވެސް އަށް ޓީމު ކުޅޭނެ ކަމަށް ރާއްޖޭގެ ފުޓުބޯޅައިގެ މައި އިދާރާ ފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް) އިން ބުނެފިއެވެ.\nއެފްއޭއެމް އިން ބާއްވަމުންދާ "ލެޓްސް ޓޯކް ފުޓްބޯލް" ޕްރޮގްރާމުގައި ވާހަކަދައްކަމުން އެފްއޭއެމްގެ ކޮމްޕެޓިޝަން ޑިޕާޓްމަންޓްގެ ހެޑް އިސްމާއިލް ރިޔާޒް ވިދާޅުވީ މިހާރު ރާވާފައިވަނީ ލީގުގައި ބައިވެރިވާ އަށް ޓީމުވެސް ތިން ބުރުގައިވެސް ކުޅޭ ގޮތަށް ކަމަށެވެ. އަދި ލީގަށްފަހު މި ސީޒަނުގައި އެފްއޭ ކަޕާއި ޕްރެޒިޑެންޓްސް ކަޕް ކުރިއަށްގެންދާ ގޮތަށް ނިންމާފައިވާ ކަމަށްވެސް ރިޔާޒް ވިދާޅުވިއެވެ.\nއެހެންނަމަވެސް މިފަހަރުގެ ލީގުގައި އަތޮޅުތަކުގެ ޓީމުތަކަށް ފުރުސަތު ނުދޭން ނިންމާފައިވާކަމަށްވެސް ރިޔާޒް ވަނީ ވިދާޅުވެފައެވެ. ކޮވިޑް-19 ގެ ސަބަބުން މިދިޔަ ސީޒަނުގައި އަތޮޅު ފުޓްބޯޅަ މުބާރާތް ބޭއްވިފައިނުވާތީ އާއިއެކު އަތޮޅުތަކުން އައިސް މިދިޔަ ސީޒަނުގައި ފުރަތަމަ ޑިވިޝަނުގައި ކުޅުނު ޓީމުތަކަށް އަންނަ ސީޒަނުގެ ދިވެހި ޕްރިމިއާ ލީގުން ފުރުސަތު ދިނުމަކީ އިންސާފުވެރި ގޮތަކަށް ނުވާނެތީއެވެ.\nމި އަހަރުގެ ސީޒަން ފަށަން އެފްއޭއެމުން އެންމެ ފުރަތަމަ މަސައްކަތްކުރީ ޖޫން މަހު އެވެ. އެކަމަކު ކޮވިޑް-19 އާ ގުޅިގެން ސީޒަން ފެށުން ލަސްވިއިރު، އެފްއޭ ޗެރިޓީ ޝީލްޑް މެޗުން ކުރިއަށް އޮތް ފުޓްބޯޅަ ސީޒަން ޑިސެމްބަރު މަހުގެ އަށްވަނަ ދުވަހު ފެށުމަށް އެފްއޭއެމުން ވަނީ ތާވަލުކޮށްފައެވެ. މި ފަހަރުގެ ލީގުގައި ވާދަކުރާ މާލޭގެ އަށް ޓީމަކީ މާޒިޔާ ސްޕޯޓްސް އެންޑް ރެކްރިއޭޝަން، ޓީސީ ސްޕޯޓްސް ކުލަބު، ކުލަބު އީގަލްސް، ކުލަބު ގްރީން ސްޓްރީޓްސް، ދަ ގްރާންޑޭ ސްޕޯޓްސް ކުލަބު، ޔުނައިޓެޑް ވިކްޓަރީ، ކުލަބު ވެލެންސިއާ އަދި ސުޕަ ޔުނައިޓެޑް ސްޕޯޓްސް (ސަސް) އެވެ.


Dhiraagu hai speed faibar intanet adhi teevee eydhafuhtah\nދިރާގުން ފޯރުކޮށްދޭ ޑިޖިޓަލް ހިދުމަތްތައް ފުޅާކޮށް ތަރައްގީކުރުމުގެ ގޮތުން ދިރާގު ޓީވީގެ ހިދުމަތާއެކު ދިރާގުގެ ހައިސްޕީޑް ފައިބަރ ގެ ހިދުމަތް ބ. އޭދަފުށީގައި ރަސްމީކޮށް އިފްތިތާހްކޮށްފިއެވެ. މިއީ މިހާތަނަށް 2018 ވަނަ އަހަރު ދިރާގުން މި ދެ ހިދުމަތް ތައާރަފްކުރި 18 ވަނަ ރަށެވެ.\nމި ދެ ހިދުމަތް ތައަރަފްކޮށްދިނުމުގެ ގޮތުން މި ރަށުގައިވަނީ ޕްރޮމޯޝަނެއްވެސް ފަށާފައެވެ. މި ޕްރޮމޯޝަނުގެ ދަށުން ފައިބަރ އަދި ދިރާގު ޓީވީ ގެ ހިދުމަތް އެއްވެސް އަގަކާނުލައި ގުޅައި ދިނުމުގެ އިތުރުން ދިރާގު ޓީވީ ބެލުމަށްބޭނުންވާ ޖޯއިބޮސް ހިލޭ ލިބިގެންދާނެއެވެ.\nދިރާގު ޓީވީ އަކީ ރާއްޖޭގައި އެންމެ ފުޅާދާއިރާއެއްގައި ފޯރުކޮށްދޭ އައިޕީޓީވީގެ ހިދުމަތެވެ. ބ. އޭދަފުށީގައި މިގާއިމު ކުރެވުނު ފައިބަރގެ ހިދުމަތް މެދުވެރިކޮށް ދިރާގުޓީވީ ފަސޭހަކަމާއެކު ބަލާލެވޭނެއެވެ.\nމާލެއާއި އަތޮޅުތެރޭގައި ފޯރުކޮށްދޭ ހިދުމަތުގައި އެއްވެސް ތަފާތުކުރުމެއްނެތި ހަރަދުކުޑަކޮށް ދިރާގުޓީވީގެ އިންޓްރޯޑަކްޓަރީ ޕެކްޖްގައި 80 އަށް ވުރެ ގިނަ ޗެނެލްތައް ބަލާލެވޭނެއެވެ. މިގޮތުން ރާއްޖޭގައި މުޅިން އަލަށް ތައާރަފްކުރި ޑިޒްނީ ގެ ޗެނެލްތަކުން ފެށިގެން ގޮސް ހަބަރާއި މުނިފޫހިފިލުވުން އަދި އެންމެ ފަހުގެ ހިންދީ އަދި އިނގިރެސި ފިލްމާ މިއުޒިކް ޗެނެލްތައް ހިމެނެއެވެ. ދިރާގުގެ އިންޓްރޯޑަކްޓަރީ ޕެކެޖްގެ އަގަކީ 300 ރުފިޔާއެވެ.\nދިރާގު ޓީވީ އަކީ ފިކްސްޑް ބްރޯޑްބޭންޑް ކަނެކްޝަން ޒަރީއާއިން ޖޯއިބޮކްސް ނުވަތަ ސެޓްޓޮޕް ބޮކްސް މެދުވެރިކޮށް ހޯދާ ހިދުމަތަކަށް ވިޔަސް ދިރާގު ޓީވީ ބަލާކަށް އިންޓަނެޓްގެ އިތުރު ހަރަދެއް ނުހިނގުމުގެ އިތުރުން އިންޓަނެޓްގެ ޑައުންލޯޑް ލިމިޓް (ޔޫސޭޖް އެލަވަންސަކަށް) އަސަރެއްނުކުރާނެއެވެ. ދިރާގު ޓީވީމެދުވެރިކޮށް އެންމެ ފަހުގެ ހަބަރާއި މުނިފޫހިފިލުވުމުގެ ޗެނެލްތައް ބަލާލެވޭނެއެވެ.\nދިރާގުގެ ފައިބަރ ޓު ދަ ހޯމް މާލެ، ވިލިމާލެ އަދި ހުޅުމާލެ ގެ އިތުރުން 35 އެހެން ރަށަކަށް ވަނީ ފޯރުކޮށްދީފައެވެ. އަދި އޭޑީއެސްއެލްގެ ހިދުމަތް ރާއްޖޭގެ އާބާދީ ބޮޑެތި ހުރިހާ ރަށަކުންލިބެއެވެ.


vnews - Ithihaadhuge Campaign ah Madam Nasreena Addu City ah\nއިއްތިހާދުގެ ކެންޕެއިނަށް މެޑަމް ނަސްރީނާ އައްޑޫ ސިޓީއަށް\nރައީސް މައުމޫނާއި އެމަނިކުފާނުގެ އަނބިކަނބަލުން އަދި ކުރީގެ ފަސްޓް ލޭޑީ ނަސްރީނާ އިބްރާހިމް\nއިއްތިހާދުގެ ކެންޕެއިނަށް ކުރީގެ ރައީސް އަލްއުސްތާޒު މައުމޫން އަބްދުލްގައްޔޫމްގެ އަނބިކަނބަލުން މެޑަމް ނަސްރީނާ އިބްރާހިމް އައްޑޫ ސިޓީއަށް ވަޑައިގެންފިއެވެ.\nއެކަމަނާ އައްޑޫ ސިޓީއަށް ވަޑައިގެންފައިވާއިރު، މިރޭ އިއްތިހާދުން އައްޑޫ ސިޓީގައި ބާއްވާ ޚާއްސަ ޖަލްސާގައި އެކަމަނާ ބައިވެރިވެވަޑައިގަތުމަށް ވަނީ ހަމަޖެހިފައެވެ. މިއީ މެޑަމް ނަސްރީނާ އިބްރާހިމް އިއްތިހާދުގެ ކެންޕެއިން ޖަލްސާއެއްގައި ބައިވެރިވެވަޑައިގަންނަވާ ފުރަތަމަ ފަހަރެވެ.\nއިއްތިހާދުގެ ކެންޕެއިން ހަރަކާތްތައް ވަރަށް ފޯރިއާއެކު ރާއްޖޭގެ އެކިކަންކޮޅުތަކުގައި ކުރިއަށް ގެންދާއިރު، މެޑަމް ނަސްރީނާ އިބްރާހިމް އިއްޔެ ވަނީ މާލެގައި ދޮރުން ދޮރަށްވެސް ހިންގަވާފައެވެ. އަދި މިވަގުތު ޖަލުގައި ތިއްބެވި ސިޔާސީ އިސް ބޭފުޅުންގެ އަނބިއަނބިކަނބަލުން ކުރިއަށް ގެންދިޔަ ބައެއް ހަރަކާތްތަކުގައިވެސް އެކަމަނާ ވަނީ ބައިވެރިވެވަޑައިގެންފައެވެ.\nވަރަށް ގިނަ ބައެއްގެ ލޯބި ހޯއްދަވާފައިވާ މެޑަމް ނަސްރީނާ އިބްރާހިމް މިއަދު ވަނީ އިންތިޚާބާއި ދިމާކޮށް ޚާއްސަ މެސެޖެއްވެސް ދެއްވާފައެވެ.\nއެކަމަނާ މިއަދު އާންމުކުރެއްވި ވީޑިއޯ މެސެޖުގައި ވިދާޅުވީ ރައީސް މައުމޫން ޖަލުގައި ހުންނަވާތާ އަށް މަސް ދުވަސް ވެެގެން ގޮސްފައިވާ ކަމަށާއި އެ މަނިކުފާނު ޖަލުގައި ދުވަސްތައް ހޭދަކުރައްވަމުން ގެންދަވަނީ އާލަސްކަންފުޅާ އެކު ކަމަށެވެ.\n"މިއާލާސްކަންފުޅުގެ ބާވަތުން އާއިލާއާ އެކު ހުންނަވަންޖެހިވަޑައިގަންނަވާ ކަމަށް ތަކުރާރުކޮށް ޑޮކްޓަރުން ވަނީ ލިޔުންވެސް ދެއްވާފައި." ރައީސް މައުމޫންގެ ހާލުކޮޅު އޮޅުންފިލުއްވައިދެއްވަމުން އެކަމަނާ ވިދާޅުވި އެވެ.\nމެޑަމް ނަސްރީނާ ވިދާޅުވީ ރައީސް މައުމޫން މިގައުމަށް ހިޔާނާތްތެރިވެވަޑައިގަންނަވާނެ ކަމަށް ނުވަތަ އެއްވެސް ކުށެއް ކުރައްވާނެ ކަމަށް ގަބޫލުކުރައްވާނެ އެއްވެސް ދިވެއްސަކު ހުންނާނެ ކަމަށް އެކަމަނާ ގަބޫލުފުޅު ނުކުރައްވާ ކަމަށެވެ. ރައީސް މައުމޫން ގެއަށް ބަދަލުކުރުމަށް އާއިލާއާއި ގާނޫނީ ޓީމުން ދައުލަތުގެ މުއައްސަސާތަކުގައި އާދޭސް ދެންނެވުމުގެ ގޮތުން ސިޓީ ނުލައި އެއްވެސް މުއައްސަސާއެއް ނުހުންނާނެ ކަމަށްވެސް ވިދާޅުވި އެވެ. ނަމަވެސް މިއަދާ ހަމައަށްވެސް އެއްވެސް ތަނަކުން އެއްވެސް އެދެވޭ ޖަވާބެއް ލިބިވަޑައިގެންފައި ނެތް ކަމަށްވެސް ވިދާޅުވި އެވެ.\n"އަޅުގަނޑުމެން މިއުޅޭ ހާލުގައި އުޅޭ އެތައް އާއިލާތަކެއް އެތައް މައިންބަފައިންނެއް އެތައް އަނބިންނެއް އެތައް ދަރިންނެއް އިންސާފު ނުލިބި އެބަތިބި. އެހެންވީމާ މިއަދު އަޅުގަނޑު މިއައީ ތިޔަ ބޭފުޅުންގެ އަރިހަށް ދިވެހި ރައްޔިތުންގެ އަރިހަށް މައުމޫނާއި އަޅުގަނޑުގެ އާއިލާ އަށާއި ނުހައްގުން ޖަލުގައި ތިއްބެވި އެތައް ބޭފުޅުންނަކަށް އަދި މަޖުބޫރުވެގެން ގައުމު ދޫކުރައްވާ ބޭރުގައި އުޅުއްވަން ޖެހިވަޑައިގެންފައިވާ އެތއް ބޭފުޅުންނަކާ އިންސާފު ހޯދައިދެއްވުން އެދި އިލްތިމާސް ކުރުމަށް،" އެކަމަނާ ވިދާޅުވި އެވެ.\nމެޑަމް ނަސްރީނާ ވިދާޅުވީ އަނިޔާ ލިބެމުންދާ އާއިލާތަކަށް އިންސާފު ހޯދައިދިނުމުގެ ފުރުސަތު ދިވެހި ރައްޔިތުންނަށް ލިބިގެންދާނީ އަންނަ އާދިއްތަ ދުވަހު ނަގާ ވޯޓުގައި ކަމަށެވެ. ވީމާ އެކަމަނާގެ އެދުމަކީ އަދި އާދޭހަކީ ވޯޓުލާ ދުވަހު ވީހާވެސް އަވަހަށް އަދި ވީހާވެސް ގިނަ ބޭފުޅުން ނިކުމެވަޑައިގެން އަނިޔާ ލިބެމުންދާ ހުރިހާ ބޭފުޅުން މިނިވަންކުރުމަށްޓަކައި އަދި މުޅި ގައުމު މި އަނިޔާވެރިކަމުން ސަލާމަތްކުރުމަށްޓަކައި ކެންޑިޑޭޓް ނަންބަރު2އިބްރާހީމް މުހައްމަދު ސޯލިހަށް ވޯޓް ދެއްވުން ކަމަށްވެސް ވިދާޅުވި އެވެ.\nރައީސް މައުމޫނު ޖަލުގައި ބަންދުކުރިތާ ގިނަ ދުވަސްތަކެއް ވެގެން ގޮސްފައިވާއިރު ތަހުގީގަށް ފޯނު ނުދެއްވި ކަމަށް ބުނެ ކުރި ދައުވާ ސާބިތުވެ އެއް އަހަރާއި ހަތް މަހުގެ ޖަލު ހުކުމެއް ރައީސް މައުމޫން މިހާރު ގެންދަވަނީ ތަންފީޒު ކުރައްވަމުންނެވެ.\nއުމުރުފުޅުން 82 އަހަރު ވެފައިވާ ރައީސް މައުމޫން ހައްޔަރު ކުރީ މިއަހަރުގެ ފެބުރުއަރީ މަހުގެ އެއް ވަނަ ދުވަހު ސުޕްރީމް ކޯޓުން ނެރުނު އަމުރަށް ފަހު ފެބްރުއަރީ މަހުގެ ފަސްވަނަ ދުވަހު އެވެ. އެ އަމުރާ ގުޅިގެން އެމަނިކުފާނަށް ޓެރަރިޒަމްގެ ދައުވާ ވެސް ދައުލަތުން އުފުލާފައިވާއިރު، އެ ދައުވާގެ އަޑުއެހުންތައް ކޯޓްގައި ތާވަލްކުރި ނަމަވެސް ވަނީ ކެންސަލްކޮށްފަ އެވެ.


ރާއްޖެއިން ފައިޒާ ވެކްސިން ހުސްވެއްޖެ، 18 މީހަކު ދެވަނަ ޑޯޒް ނުޖެހިފައި – Dhen.mv\nމުޙައްމަދު ސަނީޙް July 28, 2021 - 5:26 pm\nވެކްސިން ޖެހުމުގެ ކުރިން މަޢުލޫމާތު އެއްކުރަނީ.. ދެން އިމޭޖްްސް/އިބްރާހީމް ޝަމްވީލް\nފައިޒާ--ބައޯއެންޓެކްއިން އުފައްދަމުން އަންނަ ކޮވިޑް-19 ވެކްސިންގެ ސްޓޮކް މި ވަގުތު ރާއްޖެއިން ހުސްވެފައިވާ ކަަމަށް ޕީޑިއޮޓްރިކް އިންފެކްޝަންސް އެކްސްޕާޓް، ޑރ. ނަޒްލާ މުސްތަފާ ވިދާޅުވެއްޖެއެވެ.\nމިއަދު ހެލްތު އިމަޖެންސީ އޮޕަރޭޝަން ސެންޓަރު (އެޗްއީއޯސީ) އިން ބޭއްވި ނޫސްވެރިންގެ ބައްދަލުވުމެއްގައި ޑރ.ނަޒްލާ ވިދާޅުވީ، މިވަގުތު ރާއްޖޭގައި ކޮވިޑް-19 ވެކްސިން ސްޓޮކް ހުސްވެފައިވީ ނަމަވެސް ވެކްސިން އަލުން ހޯދުމަށް މިހާރު މަސައްކަތް ކުރަމުންދާ ކަމަށެވެ.\nރާއްޖޭގައި މާބަނޑު މީހުންނާއި ބޮޑެތި ބަލިތައް ހުންނަ މީހުންނަށް މިވަގުތު ޖަހަމުން އަންނަނީ ފައިޒާ ވެކްސިނެވެ. ފައިޒާ ވެކްސިން ރާއްޖެއިން ހުސްވެފައިވާއިރު، އެ ވެކްސިންގެ ފުރަތަމަ ޑޯޒު ޖެހި މީހުންގެ ތެރެއިން 18 މީހަކު ދެ ވަނަ ޑޯޒު ނުޖެހި އެބަތިއްބެވެ.\nޑރ.ނަޒްލާ ވިދާޅުވީ، ފައިޒާ ވެކްސިން ލިބުނުހާ އަވަހަކަށް އަލުން އިޢުލާންކޮށް ވެކްސިން ޖަހަން ފަށާނެ ކަމަށެވެ.\n"ފައިޒާ ވެކްސިން ގެނެވުނުހާ އަވަހަކަށް އިއުލާނުކުރާނެ" ޑރ. ނަޒްލާ ވިދާޅުވިއެވެ.\nރާއްޖެއަށް ކޮވެކްސްގެ ދަށުން 5850 ޑޯޒް ވެކްސިން މާރިޗް މަހުގެ ތެރޭގައި ވަނީ ލިބިފައެވެ.\nއެޗްޕީއޭގެ ސީނިއާ މެޑިކަލް އޮފިސަރު އަދި އެޗްއީއޯސީ ތަރުޖަމާނު ޑރ. ނަޒްލާ ރަފީގް ވިދާޅުވީ، ކުޑަކުދިންނަށާއި މާބަނޑު މީހުންނަށް ކޮވިޑް-19 އިން ދިފާއުވުމަށް ޖަހާ ވެކްސިން ހޯދަމުން އަންނަ ކަމަށެވެ. އަދި ހޯދަމުން އަންނަނީ ފައިޒާ އަދި މޮޑާނާ ވެކްސިން ކަމަށް ޑރ.ނަޒްލާ ވިދާޅުވިއެވެ. މީގެ އިތުރުން ކޮންމެ ބްރޭންޑެއްގެ ކޮވިޑް ވެކްސިނެއް ޖެހި ފަހުން ވިޔަސް މާބަނޑު އެނގިއްޖެ ނަމަ ދެ ވަނަ ޑޯޒުގެ ގޮތުގައި ދޭނީ ފައިޒާ ވެކްސިން ކަމަށް ވެސް ޑރ.ނަޒްލާ މިއަދު ވިދާޅުވިއެވެ.\nކޮވިސީލްޑް ނުޖެހި ކިތައް މީހުންބާ.. ޔަގީނުންވެސް މަށާއެކު ޖެހި އޮފީސް 21މީހުން ތިބީ 2ވަނަ ޑޯޒް ނުލިބިފަ..


ކުޅުދުއްފުށީ ހައުސިން ޔުނިޓް މަސައްކަތް ނިންމުމަށް ބަޔަކާ ހަވާލުކޮށްފި | Sandhaanu\nކުޅުދުއްފުށީ ހައުސިން ޔުނިޓް މަސައްކަތް ނިންމުމަށް ބަޔަކާ ހަވާލުކޮށްފި\nހދ. ކުޅުދުއްފުށީގައި ހަދަން ފަށާފައިވާ 105 ހައުސިން ޔުނިޓްގެ މަސައްކަތް ނިންމުމަށް ދޮންބެޒް ޕްރައިވެޓް ލިމިޓެޑާ ހަވާލުކޮށްފި އެވެ.\nމިނިސްޓްރީ އޮފް ނެޝަނަލް ޕްލޭނިންގ ހައުސިންގ އެންޑް އިންފްރާސްޓްރަކްޗަރގައި ބޭއްވި ޚާއްސަ ރަސްމިއްޔާތެއްގައި މި ހައުސިން ޔުނިޓްތައް ނިންމުމުގެ އެއްބަސްވުމުގައި މިނިސްޓްރީގެ ފަރާތުން ސޮއިކުރެއްވީ ހައުސިންގ ޑިޕާރޓްމަންޓްގެ ޑިރެކްޓަރ ޖެނެރަލް އަހްމަދު ވިޝާން ނަސީމެވެ.\nދޮންބެޒް ޕްރައިވެޓް ލިމިޓެޑްގެ ފަރާތުން ސޮއިކުރެއްވީ އެކުންފުނީގެ ހެޑް އޮފް އޮޕަރޭޝަން އަލީ ހަމްދޫނެވެ.\nމި ހައުސިން ޔުނިޓްގެ މަސައްކަތް ނިންމުމަށް ޕްލޭނިން މިނިސްޓްރީން ދޮންބެޒް ޕްރައިވެޓް ލިމިޓެޑާއި ހަވާލުކޮށްފައިވަނީ 240 ދުވަހުގެ ތެރޭގައި މަސައްކަތް އެއްކޮށް ނިންމާގޮތަށެވެ.\nއަދި އެކުންފުންޏާއެކު ވެފައިވާ އެއްބަސްވުމުގެ ދަށުން މި 105 ހައުސިން ޔުނިޓްތަކުގައި ނިންމުމަށް ކުރަން ހުރި އެންމެހާ މަސައްކަތްތައް އެކުންފުނިން ކުރަންޖެހޭނެއެވެ.\nމި ފްލެޓްގެ ނުނިމިހުރި މަސައްކަތްތައް ނިންމުމަށް 47 މިލިއަނަށްވުރެ ގިނަ ރުފިޔާ ހޭދަވާނެކަމަށް އެ ޕްލޭނިން މިނިސްޓްރީން ބުނެއެވެ. އެ މިނިސްޓްރީން ބުނީ މި މަޝްރޫއަށް ޚަރަދުކުރުމަށް ހަމަޖެހިފައިވަނީ މިއަހަރުގެ ޕީއެސްއައިޕީ ބަޖެޓުންކަމަށެވެ.\nކުޅުދުއްފުށީގައި 105 ހައުސިން ޔުނިޓް އިމާރަތްކުރަން ފަށާފައިވަނީ 2011 ވަނަ އަހަރުގެ ތެރޭގައެވެ. ނަމަވެސް 2014 ގައި ވަނީ އެ މަސައްކަތް ހުއްޓިފައެވެ.


ތަޤްދީރު 08 ވަނަ ބައި – Esfiya\n” އަދިވެސް ޝުހާދު ނުހޭލަނީތަ؟ ” ތައުފީގް ޝުހާދުގެ ކޮޓަރިއާދިމާއަށް ބަލާލުމަށްފަހު ސަކީލާ ކުރެން އަހާލިއެވެ. ” އާން. އަދި ނުހޭލާ. ހޭލައިގެން ޝުހާދު ތައުފީގް ހެން ގޮދަޑި ހޫނު ކުރާކަށް ނޯއްނާނެ ” ސަކީލާ ހީލަމުން ބުނެލިއެވެ. ” އަންނާނަން ގޮވާފަ. މިއަދު އެންމެން އެއްކޮށް ސައި ބޯނީ ” ތައުފީގް ގޮޑިން ތެދުވަމުން ބުނެލިއެވެ. އަދި ގޮސް ޝުހާދުގެ ކޮޓަރީ ދޮރު ހުޅުވާލިއެވެ. އޭރު ޝުހާދު އަރާމު ނިންޖަކުން ނިދާލާފަ އޮތެވެ. ވިދާން ވެސް ނިދާފަ އޮތުމުން ތައުފީގް ވަރަށް މަޑުމަޑުން ގޮސް ޝުހާދުގެ މަގަތުން އެނދުގައި އިށީދެލިއެވެ. އަދި ޝުހާދުގެ ނޭފަތުގައި ހިފާ ފިއްތާލިއެވެ. އެވަގުތު ޝުހާދަށް ނޭވާލާން އުނދަގޫވެގެން އަތުން ތައުފީގްގެ އަތް ފޮޅުވާލިއެވެ. އެވަރަކަމުން ވެސް ތައުފީގް ދޫކުރާކަށް ނުހެދިއެވެ. ދެއަތުން ޝުހާދުގެ ކޮލުގައި ބާރަށް ހިފާލިއެވެ. އެވަގުތު ޝުހާދު ތަދުވެގެން ލޯ ހުޅުވާލިއެވެ. ނިދީގެ އަސަރު ހުރުމުން ރަނގަޅަށް ސާފުކޮށް ނުފެނުމުން ޝުހާދު ދެލޯ އުނގުޅަމުން ބަލާލިއެވެ. ” ބައްޕާ ” ކުރިމަތީ އިން ތައުފީގް ސާފުކޮށް ފެނުމުން ޝުހާދަށް ބުނެލެވުނެވެ. އަދި ފުއްމައިގެން ތެދުވިއެވެ. ” ބައްޕާ. ކޮންއިރަކު މާލެއައީ ” ޝުހާދު ތެދުވިގޮތަށް ތެދުވެ ތައުފީގްގެ ކޮޑުމަތިން ދެއަތް ވަށާ ބާރުކޮށް ބައްދާލަމުން ބުނެލިއެވެ. އެވަގުތު ތައުފީގް ޝުހާދުގެ ބުރަކަށީ އަތުން ފިރުމާލިއެވެ. ” އަދި މާގިނަ އިރެއް ނުވޭ މާލެ އައިތާ ” ޝުހާދު ތައުފީގާ ދުރުކޮށްލަމުން ތައުފީގް ބުނެލިއެވެ. ” ބައްޕަ މިއައީ ސައިބޯން ވެގެން ދަރިފުޅަށް ގޮވަން ” ތައުފީގް ބުނެލިއެވެ. އެއަށްފަހު އެނދުގެ އަނެއްފަރާތުގައި ނިދާފަ އޮތް ވިދާނަށް ތައުފީގް ބަލާލުމުން ޝުހާދު ވެސް ވިދާނަށް ބަލާލިއެވެ. އަދި ޝުހާދު ތައުފީގަށް ދެވަނަ ފަހަރަށް ބަލާލުމުން ތައުފީގް ޝުހާދުގެ ބޮލުގައި ފިރުމާލަމުން ހީލިއެވެ. ” ބައްޕަ ދޭ. އަހަރެން މިދަނީ ރީތިވެލައިގެން ” ގައިމަތީ އޮތް ފޮތިގަނޑު އެއްފަރާތް ކޮށްލަމުން ޝުހާދު ބުނެލިއެވެ. ” އަންނަމުން ވިދާން ވެސް ގޮވައިގެން އާދޭ ” މިހެންބުނެފަ ތައުފީގް ކޮޓަރިން ބޭރަށް ނިކުތެވެ.\n” އޭތް ދާން ހޭލާބަލަ. އެބައުޅޭ ރޯވެގެން ” އަޑުގާ ހާސްވެފާ ހުރި ކަމުގެ އަސަރާއެކު ޝުހާދު ވިދާނަށް ގޮވާފަ ބުނެލިއެވެ. ” ކޮންތާކު ރޯވެގެން އުޅެނީ ” ޝުހާދު އެހެން ބުނުމުން ވިދާން ފުއްމައިގެން ތެދުވެ އަހާލިއެވެ. ވިދާން ތެދުވި ގޮތުން ޝުހާދު ގާތަށް ހިނިވެސް އައެވެ. ނަމަވެސް ވިދާނަށް އެކަން ފާހަގަ ވުމުގެ ކުރިން ހުނުން ކޮންޓްރޯލް ކޮށްލިއެވެ. ” ސާބަހޭ ދާން. ހަމަ އެއްޗެއް ބުނާއިރަށް ވޭތަ ތެޅިގަންނަން ” އެނދުން ފައިބަމުން ޝުހާދު ބުނެލިއެވެ. ” އެހެން ވިއްޔާ ޖެހޭތަ ކޮންމެހެން ދޮގު ހަދަން ” ވިދާން އަނެއްކާ ވެސް އޮށޯންނަމުން ބުނެލިއެވެ. ” ތިވަރަށް ނުވާނެ ނިދާކަށް ” ހަރުގަނޑުން ތުވާލި ނަގަމުން ޝުހާދު ބުނެލިއެވެ. ” އެހެން ވިޔަސް އަދި އިރުކޮޅަކު ނިދާލާފަ ތެދުވާނީ ” ވިދާން އެނދުގައި ހަމަ ޖެހިލަމުން ބުނެލިއެވެ. ” ބައްޕަވެސް އެބައުޅޭ ” ޝުހާދު މިހެން ބުނެލުމުން ވިދާން މަރާލައިގެން އޮތް ދެލޯ ހުޅުވާ ބޮޑުކޮށްލިއެވެ. ” އަނެއްކާ އަނެއް ދޮގު ” ދެލޯ ބޮޑުކޮށްގެން ހުރެގެން ވިދާން ތެދުވެފަ ޝުހާދަށް ބަލާލަމުން ބުނެލިއެވެ.” ފާޑަކަށް ލޯ ބޮޑުކުރިޔަސް ކުރާނެ ކަމެއް ނެތް. ބައްޕަ އެބައުޅޭ ” ވިދާން އިން ގޮތުން ހީލަމުން ޝުހާދު ބުނެލިއެވެ. ” ދެން ތިހާވަރަށް ދޮގު ނުހެދިޔަސް ޝުހާދަށް ނުވެގެން އުޅޭ ކަމެއް ވެދާނެ ކަންނޭންގެ ” ވިދާން މޯޅިއަކަށް ދެމިލަމުން ބުނެލިއެވެ. ” އަހަންނެއް ނޫޅެން ކޮންމެހެން ކަމެއް ނުވެގެން. އެކަމަކު ހަމަ ރަނގަޅަށް މިބުނީ ބައްޕަ އެބައުޅޭ. ބައްޕަ އަހަރެންނަށް ގޮވާފަ އެދިޔައީ ސައި ބޯން އަންނާށޭ ކިޔާފަ. އެހެންވެ ދާންއަށް ގޮވީ ވެސް. ދެން މިއަދު ސައި ބޯން ބޭނުން ނޫންކަމަށް ވަންޏާ ނިދަން އޮވޭ. މަށަށް ވަރިހަމަ ” ޝުހާދު ދެކޮޑު އަރުވާލަމުން ބުނެލިއެވެ. ” އެހެން ވިއްޔާ ތުއި ނުދައްކާ ފާހާނާއަށް ވަދެވޭތޯ ބަލަން ދޭބަލަ ” ޝުހާދާ ދިމާއަށް ވިދާން ބުނެލިއެވެ. ” އަދި ވެސް އަހަރެން ދޯ މި ތުއި ދައްކަނީ ” ޝުހާދު ބުނެލިއެވެ. އެންމެ ރަނގަޅު. ތުއި ދައްކަމުން އަހަރެން މިދަނީ ފާހާނާއަށް ވަންނަން ” ވިދާން މިހެން ބުނެ އެނދުން ފައިބަން އުޅެން ފެށުމުން ޝުހާދު ދުވެފަ ގޮސް ފާހާނާގެ ދޮރު ހުޅުވާލިއެވެ. ” ފުރަތަމަ ހޭލީ އަހަރެން، އެހެންވީމާ ފާހާނާއަށް ވެސް ވަންނާނީ ވެސް އަހަރެން ” ޝުހާދު ބުނެލިއެވެ. ” ދެން އަވަސް ކޮށްބަލަ ” ވިދާން މިހެން ބުނެލުމުން ޝުހާދު ފާހާނާގެ ދޮރު ލައްޕާލިއެވެ.\n” މި އޮތް އައީނު ދެކުދިން. ސަކީލާ ބުނާނެ އަވަހެއް ނުވާނޭ ” ކޮޓަރިން ކުރިން ޝުހާދު ނިކުތުމުން ތައުފީގް ބުނެލިއެވެ. އޭރު ޝުހާދުގެ ފަހަތުން މަޑުމަޑުން ވިދާން ނިކުތެވެ. ތައުފީގް ބަލާލުމުން ވިދާން އިސްދަށަށް ޖަހާލިއެވެ. ” އަވަހަށް އާދޭ ދެކުދިން ” ވިދާން އިސްޖަހާލިތަން ތައުފީގަށް ފެނުމުން ދެމީހުންނަށް މުހާތިބްކޮށް ބުނެލިއެވެ. ” ބައްޕަ އަންނަ ވާހަކަ މަންމަ ނުބުނަމެއްނު ” މޭޒްމަތީ އިން ތަށި ކައިރި ކޮށްލަމުން ޝުހާދު ބުނެލިއެވެ. ” މަންމައަށް ވެސް އެނގޭނެނަމަ ދޯ ބުނާނީ ” ރޮށިލާ ތަށި މޭޒްމަތީ ބަހައްޓަމުން ސަކީލާ ބުނެލިއެވެ. ” ބައްޕަ ކީއްވެ އަންގާވެސް ނުލާ ތިއައީ ” ޝުހާދު ތައުފީގް ކުރެން އަހާލިއެވެ. ” ބައްޕަ ބޭނުންވީ ހަމަ އަންގާވެސް ނުލާ އަންނަން. އެންމެންނަށް ސަޕްރައިޒްއެއް ދޭން ބޭނުންވާތީ ” ތައުފީގް ސަކީލާއަށް ބަލާލަމުން ބުނެލިއެވެ. ” ކިހިނެއްވެފަ ތިއިންނަނީ ” ވިދާން އިސްދަށަށް ޖަހާލައިގެން އިނުމުން ސަކީލާ ސުވާލުކޮށްލިއެވެ. އެވަގުތު ވިދާން ނޫނެކޭ ބުނާ ފަދަ ގޮތަކަށް ދެފަރާތަށް ބޯ ހޫރާލިއެވެ. ” ކިހިނެއްވީ ” ޝުހާދު ވިދާން ކޮޑުގައި އަތް އަޅާލަމުން ސުވާލުކޮށްލީ ވިދާންގެ ލޮލުގެ އެސްފިޔަ ތަކުގެ ތެރެއިން ފޫދިގެން ވެއްޓެއް ދިޔަ ކަރުނަ ތިކި ފެނިގެންނެވެ. ނަމަވެސް ވިދާން ޖަވާބެއް ނުދިނެވެ. ” ދެން ކާންފަށާ. ތިހެން ތިއްބަސް އަދި އެއްޗެއްގެ ރަހައެއް ނުލާނެ ” ވިދާންގެ އެ އަމަލުން ސަކީލާ އެހެން ބުނުމުން ވިދާން މަޑުމަޑުން އަތް ނަގާ ލޮލުން ފައިބަމުން ދިޔަ ކަރުނަތައް ފޮހެލިއެވެ. އަދި އެމަންޒަރު އެއްވެސް މީހަކަށް ނުފެންނަ ކަމަށް ހެދިގެން ތިބެ ހެނދުގެ ސައިގެ ކަންތަކާ އުޅެންފެށިއެވެ.\n” ކިހިނެއްވެގެން ސައި ބޯން އަރާފަ ރުއީ ” ޝުހާދުގެ ކޮޓަރީގެ މަގުމައްޗަށް ހުޅުވޭ ގޮތަށް ހުރި ކުޑަ ދޮރު ކައިރީގައި ވިދާން ހުއްޓާ ޝުހާދު އައިސް އަހާލިއެވެ. ” ނުވޭ އެއްވެސް ކަމެއް ” އެއްފަރާތަށް ވިދާން މޫނު އަނބުރާލަމުން ބުނެލިއެވެ. ” އަޅެ ކާކަށް ފޮރުވަންތަ ދޮގަކަށް ވެސް ނުވާ ޒާތުގެ ދޮގު ހަދަން ތިއުޅެނީ ” ޝުހާދު ކުޑަ ދޮރުން ބޭރު ބަލާލަމުން ބުނެލިއެވެ. ” ބުނެބަލަ ކިހިނެއްވީތަ؟ ދާންއަށް ވީގޮތެއް ނޭންގުނީމާ މަންމަ ވެސް ބައްޕަ ވެސް ކިހާ ކަންބޮޑު ވާނެ. އެހެންވެ މިއަހަނީ ކިހިނެއްވީހޭ. އަނެއްކާ އަހަރުމެންނަން ދާން ދެރަވާ ކަހަލަ އެއްޗެއް ބުނެވުނީތަ؟ ” ޝުހާދު ބުނެލިއެވެ. ” ނޫނޭ. ތިކަހަލަ އެއްވެސް ކަމެއް ނުވޭ. އެކަމަކު އަހަރެންނަށް ރޮވުނީ މިއަދު ޝުހާދުގެ ބައްޕަ ޝުހާދާއެކުގަ ވާތަން ފެނުނީމާ. އަހަރެންގެ ހިތަށް ވެސް އަރާ އަހަރެންގެ ބައްޕަ އަހަރެންނާ އެކުގަ ވާނެ ނަމައޭ. އެކަމަކު އަހަރެންގެ ތަޤްދީރުގަ ނެތް އެކަން ވާކަށް ” ވިދާން އިސްޖަހާލަމުން ބުނެލިއެވެ. ” ތިކަމާ އަހަރެން ވެސް ވަރަށް ވިސްނަން. އެކަމަކު މިއަދު ތިކަމުގަ އަހަރެންނަށް ކުރެވޭނެ މާ ބޮޑު ކަމެއް ނެތް. އަހަރެންނަށް ކުރަން ފަސޭހަ ކަމަކަށް ވާނަމަ އަހަރެން ދާންގެ މަންމަ ގާތަށް ގޮސް ވާހަކަ ދެއްކީމުސް. އެކަމަކު އެއީ ވެސް އަހަރެންނަށް ކުރަން އެހާ ފަސޭހަކަމަކަށް ނުވާނެ ” ޝުހާދު ވިދާންގެ ކޮޑުގައި އަތް އަޅާލަމުން ބުނެލިއެވެ. ” އަހަރެންގެ ދިރި އުޅުމުގަ މިހެން ވާން އަހަރެންގެ ކުށަކީ ކޮބާ؟. އަހަރެން މީހަކަށް ދެރައެއް ލިބޭކަށް ނޭދެން. މީހަކަށް ގެއްލުމެއް ނުދެން. ދެން ކީއްވެ!!! ” ވިދާން ލޮލަށް ޖަމާވެގެން ދިޔަ ކަރުނަތައް ފޮހެލިއެވެ. ” ދިރިއުޅުމުގައި އަބަދު އެއްގޮތަކަށް ކަންތައް ނުވާނެ. ދާން ވެސް އަޑު އަހަމެއްނު މީހުން ބުނާ އަޑު ދިރިއުޅުމަކީ ހަނގުރާމައެކޭ. ތިހުރިހާ ކަމެއް ތިހެން ހުރި އިރު މިއަދު ދާން ވިސްނަންވީ ދިރިއުޅުމުގެ ހަނގުރާމައިން ނަސްރު ލިބޭނެ ގޮތަކާމެދު ” ޝުހާދު ވިދާނަށް ވިސްނާދެވޭތޯ ވާހަކަ ދައްކަމުން ދިޔައެވެ.\n” ތިބުނާ ހަނގުރާމައިން ވެސް ސަލާމަތް ވާނީ ދެންހުރި ކަންތަކުން ސަލާމަތް ވެގެނެއްނު. އަމިއްލަ މައިން ބަފައިންގެ ފަރާތުން ލޯބި ނުލިބި ބިކަވެގެން ދިރިއުޅުމުގެ ހަނގުރާމައިން ކޮން ފަތަހައެއް ލިބޭނީ ” ވިދާން ބުނެލިއެވެ. ” ހަށީގަ ފުރާނަ ހުރިހާ ހިނދަކު ކަންތައްތަކަށް ކެއްކުރުމަކީ ވެސް ވަރަށް ބޮޑުވަރެއް ” ޝުހާދު ބުނެލިއެވެ. އޭރު ޝުހާދުގެ ކޮޓަރީ ދޮރު ކުޑަކޮށް ހުޅުވާލައިގެން ތައުފީގާ ސަކީލާ، ވިދާނާ ޝުހާދު ދައްކަމުން ދިޔަ ވާހަކަ ދިޔައީ އަޑު އަހަމުންނެވެ. ” ދަރިފުޅު ތިބުނީ ރަނގަޅަށް. ދިރިއުޅުމަކީ ހަނގުރަމައެއް. ހުރިހާ އެންމެންނެއް އުފަލުގަ އެއް ވެސް ނޫޅޭނެ. އަދި ހުރިހާ އެންމެންނަށް އުފަލާ ހިތްހަމަ ޖެހުން ވެސް ނުލިބިދާނެ. އެކަމަކު އުފަލާ ހިތްހަމަ ޖެހުމަކީ ހޯދީމާ ލިބޭނެ އެއްޗެއް ” ދޮރު ބޮޑަށް ހުޅުވާލުމަށްފަހު ތައުފީގް ވާހަކަ ދައްކަމުން ކޮޓަރިއަށް ވަދެގެން ދާން ފެށުމުން ސަކީލާ ވެސް ފަހަތުން ވަނެވެ. ” ވިދާން އެއްވެސް ކަމަކާ ވިސްނާކަށް ނުޖެހޭނެ. ޝުހާދު ހުންނަހެން ވިދާން ވެސް މީގެ ފަހުން ހުންނާނީ އުފަލުން. ވިދާންގެ މަންމަ ވިދާންގެ މުހިންމުކަން އެގިގެން ބަލާ އަންނަންދެން ވިދާން ހުންނާނީ މިގޭގަ. ދުވަހަކު ވެސް ބައްޕަ ނުފެނުނެއް ކަމަކު ބައްޕައެއްގެ ލޯބި ދޭންބޭނުން އަހަރެން ” ސަކީލާއާ ދިމާލަށް އެނބުރިލަމުން ތައުފީގް ބުނެލިއެވެ. އެވަގުތު ސަކީލާ އާއެކޭ ބުނުމުގެ ގޮތުން ހިނިތުން ވެލަމުން ބޯޖަހާލިއެވެ. ” ޝުކުރިއްޔާ ބައްޕާ ” ޝުހާދު ތައުފީގާ ގާތް ވެލަމުން އެހެން ބުނެލުމުން، ތައުފީގް ދެފަރާތުން ވިދާނާ ޝުހާދު ގެނެސް ގާޔާ ކައިރިކޮށްލިއެވެ. އެވަގުތު ވިދާނަށް ބަފައެއްގެ ހިމާޔަތުން ހިޔާ ލިބުނު ކަމުގެ އިހުސާސާއެކު، ބާރަށް ރޯންފެށުނެވެ. ” ކިހިނެއްވީ ” ވިދާން ރޯން ފެށުމުން ތައުފީގް ވިދާންގެ ދަތްދޮޅީގައި ހިފާ މައްޗަށް އުފުލާލަމުން ސުވާލުކޮށްލިއެވެ. ނަމަވެސް ވިދާންގެ ހާލަތު އެއްޗެއް ބުނާކަށް ފުރުސަތެއް ނުދެއެވެ. އެއަށް ވުރެއް ބޮޑަށް ވިދާން ވަނީ ދެރަވެ ހިތުގައި ޖެހިފައެވެ. ” އެއްގޮތަކަށް ވެސް ރޯނެކަމެއްނެތް. ބައްޕަ މިހުރީނު. ދަރިފުޅަށް ދެރަ ގޮތެއް ވިޔަ ނުދޭނަން ” ވިދާންގެ ލޮލުން ފައިބަމުން ދިޔަ ކަރުނަ ތައުފީގް އޯގާތެރިމާއެކު ފޮހެލަމުން ބުނެލިއެވެ. އެވަގުތު ވިދާން ބަރަށް ތައުފީގްގެ ގައިގައި ބައްދާލިއެވެ. އޭރު ތައުފީގްގެ ލޯ ވެސް ވަނީ ފެންކަޅިވެފައެވެ. ސަބަބަކީ ސަކީލާ ތައުފީގަށް ވިދާންގެ ހުރިހާ ވާހަކަ އެއް ކިޔާދީފަ އޮތުމުންނެވެ. ކައިރީގައި ހުރި ސަކީލާގެ ހަލަކީ ވެސް މިއީއެވެ.\n” އައްސަލާމް ޢަލައިކް ” ސީމާ ދޮރުމަތީ ހުއްޓި ސަލާމް ގޮވާލިއެވެ. ” ވަޢަލައިކުމުއްސަލާމް ” ޔާނާ ދޮރާ ދިމާއަށް މަޑުމަޑުން ހިނގަމުން އަންނަމުން ބުނެލިއެވެ. ” އަހަ ސީމާ. ކޮން ވަޑާމެއް ” ސީމާ ފެނުމުން ޔާނާ ބުނެލިއެވެ. ” ވަޑާމެއް ނޫން. ހަމަ ޔާނާ ގާތަށް މިއައީ ” ސީމާ ހިނިތުން ވެލަމުން ބުނެލިއެވެ. ” އެހެންތަ؟ އާދޭ އެތެރެއަށް ” ޔާނާ ދޮރުމަތިން އެއްފަރާތަށް ޖެހިލަމުން ސީމާ ގާތުގައި ގޭތެރެއަށް ވަންނަން ބުނެލިއެވެ. ” ފަޔަށް ތިހާ ވަރުވެފާ އޮށްވާ ވެސް ހިނގަނީ ކީއްކުރަން ” ސިޓިން ރޫމް ސޯފާގައި އިށީދެލަމުން ސީމާ ޔާނާގެ ފަޔަށް ބަލާލުމަށްފަހު ބުނެލިއެވެ. ” އަސްލު އަހަރެން ނުހިގަން. މަންމަ ވެސް ގޭގަ ނެތީމާ މީހަކު ސަލާމް ގޮވާލި އަޑު އިވުނީމާ އައީ ” ޔާނާ ސޯފާގައި އިށީދެ ކުރިމަތީ އިން ކުޑަ މޭޒް މަތީ ފައި ހަމަ ޖައްސާލަމުން ބުނެލިއެވެ. ” ކިހިނެއްވީތަ ފަޔަށް ” ސީމާގެ ސުވާލާއެކު ޔާނާ ކަންތައް ވީގޮތް ތަފްސީލްކޮށް ކިޔާދިނެވެ. ޔާނާގެ ވާހަކަ އަޑު އެހުމަށްފަހު ސީމާ ހޭންފެށިއެވެ. ” ކިހިނެއްވީ ” ޔާނާ ހައިރާންކަމާއެކު ސުވާލުކޮށްލިއެވެ. ” މީހަކަށް ނުހެވޭ ވަރެއްތަ؟ ދެން މީހަކު ފެނުނަސް ތިހާ ވަރު ވާނެ ކަމެއް ކުރިން އެނގިފަ ނެތީމާ ހަމަ ހެވުނީ ” ސީމާ ބުނެލިއެވެ. ” ސާބަހޭ. މީހަކު ފެނިގެނެއް ނޫން މިހެންވީ ” ޔާނާ ސީމާގެ ކޮޑުގައި ހިފާ ކޮށްޕާލަމުން ބުނެލިއެވެ.\n” ސަޅި ކުއްޖެއްތަ އެއީ ” ސީމާ ގަޔާވެލާ ގޮތަކަށް އަހާލިއެވެ. ” ނޫޅެން ބުނާކަށް ” ޔާނާ ބުނެލިއެވެ. ” ބުނެބަލަ. އަހަރެން ދިމާ ނުކުރާނަން ” ސީމާ ބުނެލިއެވެ. ” ޔަގީންތަ ދިމާ ނުކުރާނެކަން ” ޔާނާ ބުނެލިއެވެ. ” އާއެކޭ. ދިމައެއް ނުކުރާނަން. ބުނެބަލަ ” ސީމާ ޔަގީން ކަމާއެކު ބުނެލިއެވެ. ” އަސްލު ވަރަށް ސަޅި ކުއްޖެއް އެއީ. އަޅައި ގަންނަ ކަހަލަ ގޮތެއް ވެސް ހުރޭ. ހާއްސަކޮށް މޫނުމަތީގަ ބަލާ ފޫހި ނުވާ ކަހަލަ ގޮތެއް ހުރޭ ” ޔާނާ ހިނިތުން ވެލަމުން ބުނެލިއެވެ. ” ދެން ފަޒީލްގެ މުނުމަތީގަ ހުންނަނީ ފޫހި ފާޑެއްތަ؟ ” ސީމާ ދިމާ ކުރާ ފާޑަކަށް އަހާލިއެވެ. ” އޭނަ ވާހަކަ ނުދައްކާ. އެކަހަލަ މީހެއްގެ ވާހަކަ ދައްކާކަށް ބޭނުމެއް ވެސް ނޫން ” ޔާނާ މޫނުގެ ކުލަވަރު ބަދަލުކޮށްލަމުން ބުނެލިއެވެ. “ކޮބާތަ އެ ފަޒީލް މިހާރު. ޔާނާއަށް ނުގުޅާތަ ” ސީމާ ސީރިއަސްވެލާފަ ސުވާލުކޮށްލިއެވެ. ” އުޅޭ ތަނެއް ނޭންގުނަސް އޭނަ ހުންނާނެތަ އަހަންނަށް ނުގުޅާ. ގުޅައިގެން ފޯން ނުނެގިޔަސް މައިތިވާން އެނގޭ މީހެއް ނޫންއެއީ. ހުވާ މިބުނީ ގުޅާ ވަރުން މެސެޖް ކުރާވަރުން ބޮލަން އުދަގޫވެފަ މިހުންނަނީ ” ޔާނާ ސޯފާއިން ތެދުވަމުން ބުނެލިއެވެ. ” ކޮންތަކަށް ދާން ތިދަނީ ” ޔާނާ ސޯފާއިން ތެދުވުމުން ސީމާ އަހާލިއެވެ. ” ވާހަކަ މޮޅު ކޮށްގެން އަހަރެން މި އިންނަނީ ސީމާއަށް ބޯލާނެ އެއްޗެއްވެސް ނުދީ ވިއްޔާ. އެހެންވެ އެއްޗެއް ބަލައި ދާން މިދަނީ ” ޔާނާ ފަސްއެނބުރި ސީމާއަށް ބަލާލަމުން ބުނެލިއެވެ. ” އެއްޗެއް ގެންނާނެ ކަމެއްނެތް. ޔާނާ ތިއުޅެނީ ހަމަޔަށް ފައި ޖައްސާނުލެވިގެން. އެވަރުން ވެސް އަހަރެންވީ ޔާނާ ހިންގުވާފަ ގެންނަ އެއްޗެއް ކައިގެން ބޮއިގެން ދާންތަ ؟ ” ސީމާ ބުނެލިއެވެ. ” ކީއްތަވީ. ހަމަ ރަނގަޅު ވަނެދޯ ” ޔާނާ ކުރިއަށް ހިނގައި ގަންނަމުން ބުނެލިއެވެ. ” އެއްޗެއް ގެންނާނެ ކަމެއް ނެތް. ޔާނާ ފައި ރަނގަޅުވީމާ ބޭރަށް ކާންދާނީ. އަހަރެން ދޭނަން ” ސީމާ ސޯފާއިން ތެދުވަމުން ބުނެލިއެވެ. ” މީ އަދި މާމޮޅު މީހެއް ” ޔާނާ އެނބުރި ސޯފާގައި އިށީންނަން އަންނަމުން ބުނެލިއެވެ. ” ޔާނާ ދެން އަހަރެން ދަނީ. އަދި ފަހުން އަންނާނަން ” ޔާނާ ސޯފާގައި އިށީނުމުން ސީމާ ޔާނާގެ ކޮޑުގައި އަތް އަޅާލަމުން އެހެންބުނެފަ ގެއިން ނިކުމެގެން ދިޔައެވެ.\n” ކިހާ ދެރަ ކަމެއްތަ ؟ ” ސީމާ ދިޔަ ތަނާހެން ފަޒީލް ޔާނާއަށް ގުޅުމުން ފޯން ނަގާ ކަންފަތުގައި ޖައްސާލުމަށްފަހު ޔާނާ ބުނެލިއެވެ. ” މިހާރު ހުރިހާ ކަމެއް ދެރަ ކޮށްގެން، ބޮޑުކޮށްގެން ތިއުޅެނީ ޔާނާ އެއްނޫންތަ؟ ” ފަޒީލް ބުނެލިއެވެ. ” އަހަރެން އަދި ބޮޑުކުރާ ވަރު ކުޑަ. ފަޒީލް ހީނުކުރާތި އަހަރެންމީ ފަޒީލް ކުޅެން ގެންގުޅޭ އެއްޗެއް ކަމަށް ” ޔާނާ ރުޅި ގަދަވެގެން ބުނެލިއެވެ. ” އަހަރެން ތިހެން ނުބުނަންދޯ ” ފަޒީލް ބުނެލިއެވެ. ” އާނ… ނުބުނޭ. އެކަމަކު ފަޒީލް ކަންތައްކުރީ އެހެން ” ޔާނާ ބުނެލިއެވެ. ” އެއީ އެހެންވީ ކަމެއްނޫން. އަހަރެންނަށް މާފްކުރޭ ” ފަޒީލް ބުނެލިއެވެ. ” ބޭކާރު ވާހަކަ ނުދައްކާ ފޯން ބާއްވާ ” ޔާނާ އެހެން ބުނެލުމަށްފަހު ފޯން ކަޑާލިއެވެ.\nގޭގައި އިދެ އިދެ ފޫހިވެގެން ވިދާން މަގުމައްޗަށް ނިކުތެވެ. އަދި މަގުގެ ދެކޮޅު ބަލާލިއެވެ. މަގުމަތިން ކޮޅުކޮޅު މައްޗަށް ދަތުރުކުރާ ވެހިކަލްތަކާ، އެކިއެކި ކަންކަމުގައި މަގުމަތީ އުޅޭ މީހުން ތަކުން މަގު ވަނީ ފުރިފައެވެ. އެހެން ކަމުން ވަކި މަންޒިލެއް ނެތި ވިދާން ކުރިއަށް ހިނގައިގަތެވެ. ދިމަ ދިމާލަށް ކަޅި އެއްލަމުން ހިނގަމުން ދިޔަ ވިދާން ދިޔައީ އަލަށް މީހަކު މާލެ އައިސްގެން، ފެންނަ މަންޒަރުތަކުން އާޝޯހުވެގެން ހިނގާފަ ދާ އުސޫލުން ތަންތަން ބަލަމުންނެވެ. އެހެން ހިނގަމުން ދަނިކޮށް ނަފުރަތާ ރުޅިވެރިކަމާއެކު އުޅެ ބޮޑުވި ގެއާ ހަމައަށް އާދެވުނެވެ. ބުރި ބުރިއަށް ނަގާފަ ހުރި އިމާރާތަށް ވިދާން އަސަރާއެކު ބަލާލިއެވެ. އެވަގުތަކީ ސަލީމާ ނަލަހެދިލައިގެން ގެއިން ބޭރަށް ނިކުތް ވަގުތުކަމުން ސަލީމާއަށް ނުކިމެވުނީ ވިދާންގެ ކުރިމައްޗަށެވެ. ސަލީމާއަށް ވިދާން ފެނުމުން ދެލޯ ބޮޑުވެގެން ދިޔައެވެ. ސަލީމާ ބަލާލި ގޮތުން ވިދާން އިސްދަށަށް ޖަހާލިއެވެ. އަދި އިރުކޮޅަކުން އިސްއުލާލާ ސަލީމާއަށް ބަލާލިއެވެ. ” މަންމާ ! ” ވިދާނަށް ބުނެލެވުނެވެ. ނަމަވެސް ސަލީމާ ރުޅިވެރިކަމާއި ނަފުރަތުގެ ނަޒަރަކުން ވިދާންއަށް ބަލަން ހުރުމަށްފަހު ކުރިއަށް ހިނގައިގަތެވެ. “\nThankolheh avahah upkohladhevey tho balahjey 😊\n#stay home and be safe\nAslu balan avahah up kuran… ekamaku ehen work thah ves kuramun vaahaka liyaathy ehen vanee…


Oggy Green Street Ah Soi Koffi - Vaguthu\n3 މަސް ކުރިން ( ޖުލައި 12, 2020 )\nށ. ފޯކައިދޫ ޓީމަށް ކުޅެމުން އައި ޒުވާން ފޯވަޑް އަދި އެ ޓީމުގެ ވައިސް ކެޕްޓަން މުހައްމަދު ޖައިލަމް (އޮގީ) ކްލަބް ގްރީން ސްޓްރީޓްސް އަށް ސޮއި ކޮށްފިއެވެ.\nއޮގީ ގްރީން އަށް ސޮއިކުރީ ތިން އަހަރުގެ އެއްބަސްވުމެއްގެ ދަށުންނެވެ. އާ ސިޒަނަށް ގްރީން އަށް ސޮއިކުރި އެންމެ ފުރަތަމަ ކުޅުންތެރިޔަކީ އޮގީ އެވެ.\nއުމުރުން 20 އަހަރުގެ އޮގީ ކެރިއަރު ފެށީ އުމުރުން 16 އަހަރުގައި ބީޖީ ސްޕޯޓްސް ކުލަބުންނެވެ. އަދި 2016 ވަނަ އަހަރު ޕްރިމިއަ ލީގުން ބީޖީ ރެލިގޭޓް ވުމުން ވިކްޓަރީ އަށް ބަދަލުވި ނަމަވެސް ޓީމުން ފުރުސަތު ނުލިބެން ފެށުމުން އޭރު ދެވަނަ ޑިވިޝަނުގައި ވާދަކުރަމުންދިޔަ ކުރީގެ ކްލަބް ބީޖީއަށް އޮގީ ދެވަނަ ފަހަރަށް ބަދަލުވިއެވެ.\nއެއަށް ފަހު ޔޫތު ޗެމްޕިއަންޝިޕުގައި ކްލަބް އީގަލްސް އަށާއި މިިނިވަން ޗެމްޕިއަންޝިޕުގައި އއ. މާޅޮސް ފުޓުބޯޅަ ޓީމަށް ވެސް ކުޅުނު އޮގީ ފޯކައިދޫއަށް ބަދަލުވީ 2018 ވަނަ އަހަރުގެ ޕްރިމިއަ ލީގަށެވެ. އެ އަހަރު އޮގީ ވަނީ މޯލްޑިވްސް ފުޓްބޯލް އެވޯޑްސްގައި ހޮވި އެންމެ އުއްމީދީ ފުޓްބޯޅަ ކުޅުންތެރިޔާގެ މަގާމު ހޯދައިފައެވެ. އޮގީ ވަނީ ޕްރިމިއަ ލީގުގައި އެ ފަހަރު ފޯކައިދޫ އަށް ހަ ގޯލު ކާމިޔާބު ކޮށްދީފައެވެ.\nމިދިޔަ އަހަރު އަނިޔާވެ ސީޒަންގެ ވަކި ހިސާބަކުން ކުޅުމާ ދުރަށް ދާން ޖެހުނު ނަމަވެސް އާ ސީޒަން ފެށެންވާ އިރަށް އޮގީ ފިޓް ވާނެ ކަމަށް ގްރީންއިން ބުނެއެވެ. އޮގީގެ ވާތު ކަކުލުގެ ލިގަމެންޓް ހަލާކުވީ މިދިޔަ ޑިސެމްބަރު މަހުގެ 21 ވަނަ ދުވަހު ޕްރިމިއަ ލީގުގައި ކްލަބް އީގަލްސް އާ .ވާދަކޮށް 3-2 އިން ފޯކައިދޫ މޮޅުވި މެޗުގައެވެ.\nގައުމީ 23 އަހަރުން ދަށުގެ ޓީމުގައި ވެސް ހިމެނޭ އޮގީ ވަނީ މިދިޔަ އަހަރު އޮތް އޭއެފްސީ 23 އަހަރުން ދަށުގެ މުބާރާތުގެ ކޮލިފައިންގެ އިތުރުން މިދިޔަ އަހަރު ނޭޕާލުގައި އޮތް ސައުތު އޭޝިއަން ގޭމްސްގައި ވެސް ކުޅެފައެވެ.\nއޮގީ އަށްފަހު ގްރީން އަށް ބަދަލު ވާނެ ކަމަށް ދެން ބެލެވޭ ކުޅުންތެރިޔަކީ މިދިޔަ އަހަރު ފޯކައިދޫއަށް ކުޅުނު ގައުމީ ޓީމުގެ ކުރީގެ މިޑްފީލްޑަރު އަންސަރު އިބްރާހިމް (އަންކޮ) އެވެ. ގްރީން އަށް ކުޅުނު ސީނިއާ ބައެއް ކުޅުންތެރިން މި ސީޒަންގައި އެ ޓީމު ދޫކޮށްލާނެ ކަމަށް ބެލެވެއެވެ. މުހައްމަދު އުމޭރު، މުހައްމަދު އާރިފް (ބަކާ) އަހްމަދު ރަޝީދު (އަންމަޑޭ) ކުރިއަށް އޮތް ސީޒަންގައި އެ ކްލަބުގައި މަޑު ކުރާނެ ކަމަކަށް ނުބެލެވެއެވެ.


Umurun 1 Aharuge Kahkka Akah Gina Baehge Samaalukan - Vaguthu\nއުމުރުން އެއް އަހަރުގެ ކައްކާއަކަށް ގިނަ ބައެއްގެ ސަމާލުކަން\nޝެފެއްގެ ނަން ލިބި ދުނިޔޭގައި މަޝްހޫރުވެ ގިނަ ބައެއްގެ ސަމާލުކަން ހުއްޓިފައިވަނީ ވަރަށް މަދު ބަޔަކަށެވެ. މިގޮތަށް ގިނަ ބައެއްގެ ސަމާލުކަން ހުއްޓެނީ އެފަދަ ކޯސްތަކެއް ހަދާފައިވާ މީހުންނެވެ.\nއެހެން ނަމަވެސް އުމުރުން އެންމެ އެއް އަހަރުގައި ކައްކާއަކަށްވެ ގިނަ ބައެއްގެ ސަމާލުކަން ހޯދާފައިވާ ކޯބްގެ ވާހަކަދައްކާލަމާ ހިނގާށެވެ.\nއިންސްޓްގްރާމްގައި "ކޯބް އީޓްސް" ގެ ނަމުން ހުޅުވާފައިވާ އެކައުންޓަށް މިހާތަނަށް 1.3 މިލިއަން މީހަކު ވަނީ ފޮލޯ ކޮށްފައެވެ. އެ އެކައުންޓްގެ ބަޔޯގައި ޖަހާފައިވަނީ ކެއްކުން، ކެއުން އަދި ބަދިގޭ ބެލުން ކަމަށެވެ.\nމިހާރު އާންމު ކޮށްފައިވާ ބައެއް ވީޑިއޯތަކުން ދައްކާ ގޮތުގައި ކޯބް ވަނީ ކާއެއްޗެއް ތައްޔާރު ކުރުމަށް އެހީވެ، ކާއެއްޗެއްހި އަމިއްލައަށް ތައްޔާރުކޮށްފައެވެ.\nކޯބްގެ މަންމަ، އޭޝްލީ ވިއަން ބުނެފައިވަނީ މިގޮތަށް ވީޑިއޯ ހަދައި އާންމު ކުރުމަށް ނިންމާފައިވަނީ ކޯބް ބަދިގެއަށް މާ ޝައުގުވެރިކަން ހުންނާތީ ކަމަށެވެ.\n"ކެއްކުމަކީ ކޯބް ގޭގައި ހުންނައިރު އާންމުކޮށް އެންމެ ގިނައިން ފަރިތަ ކުރާ އެއްކަން. ގޭގައި ކުރާ ކަންކަމުން ކެއްކުމަށް ވަރަށް ލޯބި ކުރާކަން ވަނީ ފާހަގަވެފައި. އެހެންވެގެން އެކަން އާންމުގެ ސަމާލުކަމަށް ގެނެސް އެމީހުންގެ ބަހެއް ބަލާލަން ވެގެން ވީޑިއޯ އާންމު ކުރީ." އޭޝްލީ ބުނެފައިވެއެވެ.\nކޯބްގެ މަންމަ ބުނެފައިވަނީ އެ އުމުރުގައި ވަރަށް ގިނަ ކެއްކުމަށް ބޭނުން ކުރާ ތަކެތި ވަކިކޮށް ދެނެގަތުމަށް ކޯބް ވަރަށް މަސައްކަތް ކުރާ ކަމަށެވެ. އެހެން ކަމުން ކުރިއަށްއޮތް ތަނުގައި ކޯބް ކެއްކުމަށް ވަރަށް ލޯބި ކުރާނެ ކަމަށް އާއިލާއިން ވަނީ އުއްމީދު ކޮށްފައެވެ.\nކޯބްގެ ވީޑިއޯއިން އާއިލާ އެންމެ ހައިރާން ކަމެއް ގެނެސްފައިވަނީ ވީޑިއޯއަކުން ފުރަތަމަ ފަހަރަށް ބައްޕަ ކީ މަންޒަރުންނެވެ.


މިއަދުން ފެށިގެން އެސްޓީއޯއިން ތެޔޮ ވިއްކާއަގު ބޮޑުކޮށްފިއެވެ. އެސްޓީއޯ އިން ބުނީ ޑީސަލް ލީޓަރަކުން 72 ލާރި އަދި ޕެޓްރޯލް ލީޓަރަކުން 60 ލާރި މިއަދުން ފެށިގެން ބޮޑުވާނެ ކަމަށެވެ. އެހެން ކަމުން، ފިއުލް ސްޓޭޝަން ތަކުން ތެޔޮ ލިބެން ހުންނާނީ ޑިސަލް ލީޓަރެއް 11.61 ރުފިޔާ އަދި ޕެޓްރޯލް ލީޓަރެއް 10.79 ރުފިޔާ އަށް ކަމަށެވެ.\nމީގެ ކުރިން ބްލޫމްބާރގް އިން ވަނީ އެމެރިކާގެ ސާފުނުކުރާ އަދި ސާފުކޮށްފައި ހުރި ތެލުގެ ސްޓޮކް އިތުރުވާނެ ކަމަށް ލަފާކޮށްފައެވެ. އެހެން ނަމަވެސް، އެމެރިކާގެ އެނާރޖީ އިންފޯރމޭޝަން އެޑްމިނިސްޓްރޭޝަން އިން ނެރޭ ހަފްތާ ރިޕޯރޓްގައި ވާގޮތުން އެމެރިކާގެ ސްޓޮކްވަނީ 3.86 މިލިއަން ފިފާ ދަށަށް ގޮސްފައެވެ. މީގެ އިތުރުން އެމެރިކާއިން އަދިވެސް އީރާން އާއި ވެނެޒުއާލާއަށް ދަތިކުރުމުގެ ފިޔަވާޅުތައް ކުރިއަށް ގެންދެއެވެ. އެމެރިކާއިން ބޭނުންވަނީ އީރާންގެ އެކްސްޕޯރޓް މެއި މަހުން ފެށިގެން ދުވާލަކު އެއް މިލިއަން ފިފާއަށް ދަށްކުރުމަށެވެ. ވެނެޒުއޭލާގައި ހިނގަމުންދާ ސިޔާސީ ހަލަބޮލި ކަމުގެ ސަބަބުން ތެޔޮ އުފެއްދުމާއި ބޭރު ކުރުން ވަނީ ހުއްޓުމަކަށް އައިސްފައެވެ. އަދި އެމެރިކާއިން ވަނީ އެގައުމުގެ ކުންފުނިތަކަށް ވެނެޒުއޭލާއާއި ވިޔަފާރި ކުރުން މަނާ ކޮށްފައެވެ.\nދުނިޔޭގެ އެހެން ހިސާބުތަކަށް ބަލާއިރު އިނގިރޭސިވިލާތް އީޔޫ އިން ވަކިވާ ތާރީހް ލަސް ވާނެ ކަމަށް ލަފާކުރެވޭތީވެ ދުނިޔޭގެ ވިޔަފާރި އަދި އިގްތިސާދަށް މިވަގުތު އައިސްދާނެ ބަދަލުތައް ކުޑަވާނެ ކަމަށް ލަފާ ކުރެވެއެވެ.\nމިކަންކަމުގެ ސަބަބުން ދުނިޔޭގެ ބާޒާރުގައި އުފެދިފައިވާ ސަޕްލައި ސަރޕްލަސް މަދުވެގެން ދާނެކަމަށް ތެލުގެ ވިޔަފާރި ދިރާސާ ކުރާ ފަރާތްތަކުން ލަފާކުރެއެވެ. މިގޮތަށް ބާޒާރުގައި ވިސްނުން ހުރުމުން ތެލުގެ އަގު ބުދަ ދުވަހު ވަނީ 2018 ނޮވެމްބަރ ގައި ހުރި އަގުތަކަށްވުރެ މައްޗަށް ޖެހިފައެވެ. މިގޮތުން ބަލާލާއިރު ބާޒާރުގައި ސާފުނުކުރާ ތެލުގެ އަގުގެ ބެންޗްމާރކް ގޮތުގައި ބެލެވޭ ވެސްޓް ޓެކްސަސް އިންޓަރމީޑިއޭޓް (ޑަބްލިއު.ޓީ.އައި) އަދި ބްރެންޓް ވިކިފައި ހުރީ އަގު ބޮޑުކޮށެވެ.\nދިވެހި ރާއްޖެ އަށް އެތެރެ ކުރަނީ ސާފުކޮށްފައި ހުންނަ ތެލުގެ ބާވަތްތަކެވެ. ސާފު ކޮށްފައި ހުންނަ ތެޔޮ ބާޒާރުގައި ލިބެން ހުންނަނީ ސާފުނު ނުކުރާ ތެލަށްވުރެ އަގު ބޮޑުކޮންނެވެ. އެހެންނަމަވެސް ބެންޗްމާރކް ތަކުގެ އަގަށް އަންނަ ބަދަލުތަކާއި އެއް މިންވަރަކަށް ސާފުކޮށްފައި ހުންނަ ތެލުގެ ބާވަތްތަކަށްވެސް ބަދަލު އާދެއެވެ.\nމިސަބަބު ތަކަށްޓަކައި އެސްޓީއޯއިން ވަނީ ރާއްޖޭގައި ތެޔޮ ވިއްކާ އަގު ބޮޑުކުރަން ނިންމާފައެވެ. މިގޮތުން 15 މާރޗް 2019 އިން ފެށިގެން ޑީސަލް ލީޓަރަކުން 72 ލާރި އަދި ޕެޓްރޯލް ލީޓަރަކުން 60 ލާރި ބޮޑު ވާނެއެވެ. އެހެން ކަމުން، މިއަދުން ފިއުލް ސްޓޭޝަން ތަކުން ތެޔޮ ލިބެން ހުންނާނީ ޑިސަލް ލީޓަރެއް 11.61 ރުފިޔާ އަދި ޕެޓްރޯލް ލީޓަރެއް 10.79 ރުފިޔާ އަށެވެ.\n2019 ވަނަ އަހަރު ޖަނަވަރީ މަހުގައި އެސްޓީއޯއިން ވަނީ ޑީސަލް ލީޓަރަކުން2ރުފިޔާ އަދި ޕެޓްރޯލް ލީޓަރަކުން 1 ރުފިޔާ އަގު ހެޔޮ ކޮށްފައެވެ. އެއަށް ފަހު ތެލުގެ އަގުތަކަށް ބަދަލު ގެނެސްފައިވަނީ ފެބްރުއަރީ ގައެވެ. އެފަހަރު ބަދަލު ގެނެސްފައިވަނީ ހަމައެކަނި ޑީސަލް އަށެވެ.\nމިކަމާއި ގުޅިގެން އެސްޓީއޯއިން މައުލޫމާތު ދެއްވަމުން ވިދާޅުވި ގޮތުގައި ތެލުން ބޮޑު ފައިދާ ނެގުމަކީ އެސްޓީއޯގެ އަމާޒެއް ނޫނެވެ. އަދި އެސްޓީއޯއިން ތެލުގެ އަގު ބޮޑޮ ކުރަން ނިންމަނީ ގަންނަން ލިބޭ އަގު ބޮޑުވެ، ދިގުދެމިގެން ދާ ހާލަތްތަކުގައެވެ. އަދި އަގު ހެޔޮ ވެއްޖެނަމަ ވީ އެންމެ އަވަހަކަށް އަގަށް ހެޔޮ ބަދަލު ގެނައުމަކީ އެސްޓީއޯއިން އަބަދުވެސް އިސްކަންދޭ ކަމެކެވެ.


Home Solar programme hingun Fenaka aai havaalu koffi\nހޯމް ސޯލާަ ޕްރޮގްރާމް ހިންގުން ފެނަކައާ ހަވާލުކޮށްފި\nހޯމް ސޯލާ ޕްރޮގްރާމް ހިންގުން ފެނަކައާ ހަވާލުކުރުމަށް ބޭއްވި ރަސްމިއްޔާތުގެ ތެރެއިން -- ފޮޓޯ/ ފެނަކަ\nއިރުގެ އަލިން ހަކަތަ އުފައްދާ ނިޒާމުތައް ރާއްޖޭގައި އިތުރަށް ފުޅާކުރުމުގެ ގޮތުން ހޯމް ސޯލާ ޕްރޮގްރާމް ހިންގުން ފެނަކައާ ހަވާލުކޮށްފި އެވެ.\nހޮޓެލް ޖެންގައި މިއަދު ބޭއްވި ރަސްމިއްޔާތުގައި ކަމާގުޅޭ އެއްބަސްވުމުގައި އެންވަޔަރަންމަންޓް މިނިސްޓްރީގެ ފަރާތުން ސޮއި ކުރެއްވީ މިނިސްޓަރު އައިމިނަތު ޝައުނާ އެވެ. ފެނަކައިގެ ފަރާތުން ސޮއިކުރެއްވީ މެނޭޖިން ޑިރެކްޓަރު އަހްމަދު ސައީދު އެވެ.\nމިއީ ސަރުކާރުގެ ސްޓްރެޓެޖިކް އެކްޝަން ޕްލޭންގެ ދަށުން އަންނަ އަހަރުގެ ނިޔަލަށް މަދުވެގެން 10 މެގަވޮޓްގެ އިރުގެ އަލިން ހަކަތަ އުފައްދާ ނިޒާމުތައް ނެޓްމީޓަރިން އުސޫލުން ގާއިމުކުރުމަށް ކަނޑައަޅާފައިވާ ލަނޑުދަނޑި ހާސިލުކުރުމަށާއި އަދި 2030 ވަނަ އަހަރުގެ ނިޔަލަށް ދިވެހިރާއްޖޭގެ ކާބަން އެމިޝަންސް ނެޓް ޒީރޯއަށް ހެދުމަށް ދިވެހި ސަރުކާރުން އަމާޒުކޮށްފައިވާތީ، އެ އަމާޒު ހާސިލްކުރުމަށް މަގުފަހިކުރުމަށް ފަށާ ޕްރޮގްރާމެެކެވެ.\nމި ޕްރޮގްރާމުގެ ދަށުން، ފަރުދުންގެ ގޭގޭގައި ސޯލާ ސިސްޓަމް ހަރުކޮށް، އެގެއަކަށް އެކަށީގެންވާ ކަރަންޓު އުފެއްދުމުގެ ފުރުސަތު ފަހިވެގެންދާނެ އެވެ. އަދި ގޭބިސީތަކުން ބޭނުންވާ ޖުމްލަ ކަަރަންޓް ނުވަތަ ކަރަންޓުން ބައެއް އިރުގެ އަލީގެ ހަކަތައިން އުފެއްދޭނެ އެވެ. މިކަމުގެ ސަބަބުން އާންމު ފަރުދުން ކަރަންޓަށް ކުރަންޖެހޭ ހޭދަ ބޮޑުތަނުން ކުޑަވެގެންދާނެ އެވެ. އެގޮތުން 300 ޔުނިޓުގެ ކަރަންޓު ބޭނުންކުރާ ގެއެއްގައި މިޕްރޮގްރާމުގެ ދަށުން ދެ ކިލޯ ވޯޓުގެ ސިސްޓަމެއް ގާއިމުކޮށްފިނަމަ، ކަރަންޓަށް މިހާރު ހޭދަކުރާ ނިސްބަތާ އަޅާބަލާއިރު 90 ޕަސެންޓަށް ވުރެ ބޮޑު އަދަދެއް ކަރަންޓު ބިލުން ސަލާމަތްކުރެވޭނެ އެވެ.\nފެނަކައިން ބުނީ މި މަޝްރޫއުގެ ދަށުން ދޫކުރެވޭ ހޯމް ސޯލާ ނިޒާމް ތަކަކީ ނިސްބަތުން އަގުހެޔޮ، ރައްޔިތު މީހާގެ ޖީބަށް ލުއި، އަދި އިންސްޓޯލްމެންޓް އުސޫލުން ދޫކުރެވޭ ނިޒާމްތަކެއް ކަމަށެވެ. އަދި މާލީ ބޮޑު ތަކުލީފެއް ނެތި މި ނިޒާމްތައް ފަރުދުންނަށް ގަނެވޭނެ ކަމަށެވެ.\nހޯމް ސޯލާ ޕްރޮގްރާމް ހިންގުން ފެނަކައާ ހަވާލުކުރުމަށް ބޭއްވި ރަސްމިއްޔާތުގެ ތެރެއިން-- ފޮޓޯ/ ފެނަކަ\nފެނަކައިން އިތުރަށް ބުނީ ސަރުކާރުން މި މަޝްރޫއު ހިންގުމަށް ފެނަކައާއި ހަވާލުކުރާ ފައިސާއިން ދެ ކިލޯ ވޯޓުގެ 1000 ސޯލާ ސިސްޓަމް ގާއިމުކުރެވޭނެ ކަމަށެވެ. އަދި މި އަދަދު މުސްތަގުބަލުގައި ބޮޑުތަނުން އިތުރުވެގެންދާނެ ކަމަށެެވެ.\nމި މަޝްރޫއާ އެކު ދެ ކިލޯ ވޯޓުގެ 1000 ސިސްޓަމް ގާއިމުކުރެވިއްޖެނަމަ ދައުލަތުން ކަރަންޓު އުފެއްދުމަށްޓަކައި އިމްޕޯޓުކުރާ ތެލުގެ ތެރެއިން ނުވަ ލައްކަ ލީޓަރު ތެޔޮ މަދުކުރެވިގެންދާނެ އެވެ. މިއީ މިހާރުގެ ޑީސަލްގެ އަގަށް ބަލާއިރު އަހަރަކަށް 10 މިލިއަން ރުފިޔާ އެވެ. ހަމައެއާ އެކު ސަލާމަތް ކުރެވޭ ތެލުގެ ސަބަބުން، އަހަރަކު ޖައްވަށް ދޫކުރެވޭ ވިހަ ގޭހުގެ ތެރެއިން 2500 ޓަނު ކާބަން ޑައިއޮކްސައިޑް މަދު ވެގެންދާނެ އެވެ.\nފެނަކައިން އިތުރަށް ބުނީ ހޯމް ސޯލާ ނިޒާމް އިންސްޓޯލް ކުރުމަށް ފެނަކައާއި ހަވާލުކުރުމަށްފަހު ކަސްޓަމަރަށް އިތުރު ތަކުލީފެއް ނުޖައްސާ ފެނަކައިން ހުރިހާ މަސައްކަތެއް ކޮށްދޭނެ ކަމަށެވެ. މީގެ ތެރޭގައި ސާވޭ ކުރުމާއި، އިންޖިނިއަރިން، ޑިޒައިނިން، އިންސްޓޮލޭޝަން އަދި ކޮމިޝަނިން ހިމެނެ އެވެ.\nފެނަކަ ކޯޕްރޭޝަން ކަރަންޓުގެ މައްސަލަ އިއާދަކުރަނިވި ހަކަތަ\nއިޔާދަކުރަނިވި ހަކަތައިގެ މަޝްރޫއެއް ފަށައިފި\n"ފުނަރު" ޕްރޮގްރާމްގެ ފުރަތަމަ ބެޗް ދަސްވެނިވެއްޖެ\n"އިއާދަކުރަނިވި ހަކަތަ ފުޅާކުރަން ބިން ހިއްކަން ޖެހޭ"\n"ފެނަކައިގެ މައްސަލައެއްގައި މިހާރު ކަރަންޓް ނުކެނޑޭނެ"


Mathee Thauleem Ge Loan Ah Kurimathilumuge Furusath Alun Hulhuvaalaifi - Vaguthu\nމަތީ ތައުލީމްގެ ލޯނަށް ކުރިމަތިލުމުގެ ފުރުސަތު އަލުން ހުޅުވާލައިފި\nރާއްޖެއިން ބޭރުން މަތީ ތަޢުލީމާއި ތަމްރީނު ހޯދަން ދޫކުރާ ލޯނަށް ކުރިމަތިލުމުގެ ފުރުސަތު އަލުން ހުޅުވާލައިފިއެވެ.\nލޯނަށް ކުރިމަތިލާން މިއަދު ހުޅުވާލިއިރު މިމަހުގެ 24 ވަނަ ދުވަހުގެ 13.30 ގެ ކުރިން ލޯނަށް ކުރިމަތިލާން ޖެހޭނެއެވެ. ލޯނަށް ކުރިމަތިލާން ޖެހޭނީ އޮންލައިން ޕޯޓަލްއެއް މެދުވެރިކޮށެވެ.\nހަޔާ އެޑިއުކޭޝަން މިނިސްޓްރީން މިފަހަރު ހުޅުވާލާފައި ވަނީ 163 ލޯން ފުރުސަތެވެ. އެއީ ފުރަތަމަ ހުޅުވާލި 242 ލޯނު ފުރުސަތުގެ ތެރެއިން 79 ފަރާތަކަށް ލޯން ހަމަޖެއްސުމަށް ފަހު ބާކީ އޮތް މިންވަރެވެ. ފުރަތަމަ ލޯނަށް ހުޅުވާލުމުން 993 ދަރިވަރަކު ފޯމު ހުށަހެޅި އެވެ.\nމިއަހަރު ސަރުކާރުން ލޯނު ދޫކުރަން ނިންމާފައި ވަނީ ފާއިތުވި އަހަރުތަކަށް ވުރެ ވަރަށް ބޮޑަށް މަދު އަދަދެކެވެ.\nމިދިޔަ އަހަރު ރައީސް ޔާމީންގެ ސަރުކާރުން 600 ދަރިވަރުންނަށް ލޯނު ދިނެވެ. އަދި 2017 ވަނަ އަހަރު 500 ދަރިވަރުންނަށް 2016 ވަނަ އަހަރު 400 ދަރިވަރުންނަށް ލޯނު ދިނެވެ.\nމިއަދު ހަޔާ އެޑިއުކޭޝަން މިނިސްޓްރީން ހުޅުވާލި ލޯނުގެ ފުރުސަތުތަކަށް ކުރިމަތިލެވޭނީ ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ފެންވަރު5ން ފެށިގެން ފެންވަރު 10 ގެ ކޯހެއް ފުރިހަމަ ކުރަން ނުވަތަ ލައިސަންސް ޕްރޮގްރާމްތަކުގައި ބައިވެރިވާ ދަރިވަރުންނަށެވެ.\nލޯނު ދޫކުރާނީ "ރާއްޖެއިން ބޭރުން މަތީ ތަޢުލީމާއި ތަމްރީނު ހޯދަން ލޯނު ދިނުމުގެ އުޞޫލު 2019 ޖޫން" ގެ ޖަދުވަލު 1 ގައި ހިމަނާފައިވާ ދާއިރާތަކަށެވެ.\nމިހާރު ކިޔަވަމުންދާ ފަރާތެއް ނަމަ، އިސްކަންދޭނީ ކޯސް ފުރިހަމަކުރުމަށް ކުރު މުއްދަތެއް އޮތް ފަރާތްތަކަށެވެ. މިގޮތުން އެއްވަރު ވެއްޖެ ހާލަތެއްގައި ބެލެވޭނީ މެރިޓް އުޞޫލަށެވެ.\nލޯނަށް އެދި ހުށަހަޅާއިރު ރާއްޖޭން ބޭރުގައި ކިޔަވައިގެން ހާޞިލްކޮށްފައިވާ ރާއްޖޭގައި އާއްމުކޮށް ބޭނުންނުކުރާ ސެޓްފިކެޓެއް ހުށަހަޅާނަމަ އެސެޓްފިކެޓްގެ ފެންވަރު ބަޔާންކޮށްދޭ ދައުލަތުގެ ކަމާބެހޭ އިދާރާއެއްގެ ލިޔުމެއް ހުށަހަޅަން ޖެހޭނެއެވެ. އަދި ރާއްޖޭން ބޭރުގެ ތަނަކުން ދޫކޮށްފައިވާ މަތީ ތަޢުލީމުގެ ސެޓްފިކެޓެއް ހުށަހަޅާނަމަ، އެސެޓްފިކެޓެއް އޮންނަންވާނީ މޯލްޑިވްސް ކޮލިފިކޭޝަންސް އޮތޯރިޓީ (އެމް.ކިއު.އޭ) އިން ވެލިޑޭޓްކޮށްފައި ކަމަށް އިއުލާނުގައި ވެއެވެ.\nއެމް.ކިއު.އޭ އިން ވެލިޑޭޓްނުކުރާ ޕްރޮވިޝަނަލް ސެޓްފިކެޓާއި ފައުންޑޭޝަން ކޯހުގެ ސެޓްފިކެޓް ފަދަ ސެޓްފިކެޓެއް ހުށަހަޅާނަމަ ފުރިހަމަ ކޮށްފައިވާ ކޯހަކީ އެމް.ކިއު.އޭ އިން ޤަބޫލްކުރާ ފެންވަރެއްގެ ކޯހެއްކަން އަންގައިދޭ އެމް.ކިއު.އޭގެ ލިޔުން ހުށަހަޅަން ޖެހޭނެއެވެ. އަދި އެސެޓްފިކެޓާއެކު އޭގެ ޓްރާންސްކްރިޕްޓް ހުށަހަޅަން ޖެހޭނެއެވެ.\nސެޓްފިކެޓް ނުވަތަ ޓްރާންސްކްރިޕްޓްގެ ކޮޕީ ހުށަހަޅާނަމަ، ސަރުކާރުގެ އޮފީހަކުން ނުވަތަ ލޯ ފާރމަކުން އެކޮޕީ، އެސެޓްފިކެޓް ނުވަތަ ޓްރާންސްކްރިޕްޓްގެ އަސްލާ އެއްގޮތްކަމަށް ތައްގަނޑުޖަހާފައި އޮންނަން ޖެހޭނެއެވެ. މިގޮތުން ތައްގަނޑުޖަހާފައިވާ ލިޔުމެއްގެ ކޮޕީ ޤަބޫލެއް ނުކުރެވޭނެ ކަމަށް ވެސް އިއުލާނުގައި ވެއެވެ.\nރާއްޖޭގައި ހަދާ ސާނަވީ އަދި މަތީ ސާނަވީ އިމްތިހާނު ތަކުގެ ސެޓުފިކެޓުތައް ފިޔަވައި އެހެން ލިޔުންތަކުގެ އަސްލު ލިޔުމުގައި2ފުށް ޗާޕުކޮށްފައިވާނަމަ، އަސްލާއި އެއްގޮތްކަމަށް ތައްގަނޑުޖަހާ ލިޔުމުގައިވެސް2ފުށް ކޮޕީކޮށްފައި އޮންނަން ޖެހޭނެއެވެ. އަދި އަސްލާއި އެއްގޮތްކަމަށް ތައްގަނޑުޖެހި ލިޔުމުގައި ލޯ ފާރމް/އޮފީހުގެ ނަން، ތަނުގެ ތައްގަނޑު، ސޮއިކުރި މީހާގެ ނަން، ތާރީޚް އޮންނަން ޖެހޭނެއެވެ.\nހާލުގައި ޖެހިފައިތިބި، ބޭރުގައި ކިޔަވާ ދަރިވަރުންނަށް ސަރުކާރުން އެހީވަނީ\nކޮވިޑް-19: ކޮލެޖްތަކަށް ލިބޭ ގެއްލުން ކުޑަކުރުމަށް މިނިސްޓަރާއި ބައްދަލުކުރަނީ\nޖޫން 12, 2019 08:23\nހެނދުނުގެ ނާސްތާ ދިނުމަށް ވުރެން ކުދިން ކިޔަވަން ލޯނު ދިނިއްޔާ މާރަނގަޅު\nޖޫން 12, 2019 08:27\nމިފަހަރު އައިޑީ ނަމްބަރަށް ބެލުމަށްފަހު ރީނދޫ އެންމެންނަށް ފުރްސަތު ލިބޭނެކަމަށް ލަފާކުރެވޭ.\nޖޫން 12, 2019 09:45\nޕިންކީ ސަރުކާރުގަ ޕިންކް އައިޑީ ކާޑަށްވެސް ފުރުސަތު ވަރަށް ދިން ސޯ ވައި ނޮޓް...ދެން ލަލަލަ\nޖޫން 12, 2019 14:25\nފުރަތަމަ ބުުރުން ހޮވުނު ކުދިންނަށް ވަކި ގައުމުތަކަކަށް އެކަނި، ކިޔަވަން ދެވޭ ގޮތަށް އޮވެފައި މިފަހަރު ހޮވޭ ކުދިންނަށް އެކުއްޖަކު ބޭނުން ގައުމަކަށް ދެވޭ ގޮތަށް ހަމަޖައްސައިދިނުމަކީ ވެސް ހަމަ އިންސާފުތޯ ސުވާލުއުފެދޭ. ކުރީ ބުރުގައި ހޮވުނު ކުދިންނަށް ވަކި ކީއްވެތޯ މި ފުރުސަތު ނުދެއްވަންވީ؟